
În timp ce aştepta întâlnirea de la ora 
două, Claire stătea la fereastra din micul ei 
birou, uitându-se la pajiştile şi cărările 
întortocheate ale micului campus 
universitar. 

Era o zi frumoasă de toamnă, caldă 
pentru luna octombrie, cu arţari punctând 
scena cu pete strălucitoare de roşu-aprins şi 
auriu. 

Sub copaci, grupuri de studenţi stăteau 
întinşi pe iarbă, învățând şi discutând, în 
timp ce alţii se plimbau sau mergeau cu 
bicicleta pe poteci. Erau chiar vreo doi cu 
role, şi, văzu ea cu o mică umbră de invidie, 
câteva cupluri stăteau pe pajişte încleştaţi 
în îmbrăţişări pasionate. 

Claire se îndepărtă de fereastră şi-şi 
privi ceasul. 

Trecuse de două şi prima ei întâlnire a 
după-amiezii, un jucător de fotbal american 
voinic care tocmai picase examenul de 
mijlocul semestrului la engleză, întârziase 
deja cu zece minute. Ea ştia exact cum o să 
fie. 

Era cel puţin câte unul în fiecare 


semestru. El şi-ar fi pus în aplicare farmecul 
de copilaş, i-ar fi spus o poveste tristă cum 
că nu va mai putea juca în echipa de fotbal 
dacă nu trece examenul şi s-ar fi rugat să-i 
dea la test o notă mai bună decât ştiau 
amândoi că merită. 

Se auzi un ciocănit la uşă şi ea îşi ridică 
privirea ca să vadă atletul gigantic intrând, 
umplând spaţiul mic cu muşchii şi înălţimea 
sa. El îi zâmbi. 

— Îmi pare rău că am întârziat, 
domnişoară Talbot. 

Discutam despre Beowulf, şi n-am putut 
să plec. 

Claire îl privi rece. Recunoştea toate 
semnele: aceeaşi veche combinaţie de 
umilinţă  respectuoasă şi  impertinenţă 
arogantă. El va trebui să afle că ea nu era 
aşa uşor de manipulat ca şcolăriţele care se 
strângeau în jurul lui şi al coechipierilor săi 
ca şi cum ei ar fi fost zei greci tocmai 
coborâţi de pe muntele Olimp. 

Ea luă expresia ei cea mai severă. 

— Stai jos, Scott. Sunt foarte interesată 
să aud gândurile tale despre Beowulf 
înainte să mă hotărăsc ce notă să-ţi pun. 

Faţa gigantului blond căzu. O privi ca şi 


cum i-ar fi fost râu, cu gura căscată, şi se 
prăbuşi în scaunul de lângă biroul ei. 
x 


Când totul se termină şi un Scott 
pedepsit se retrăsese să-şi îngrijească 
rănile, Claire se oțeli pentru următoarea 
întâlnire, un motociclist. Probabil că avea să 
fie la fel. Cu un oftat resemnat trase spre ea 
stiva înaltă de cărți albastre. 

Ar fi putut să lucreze la restul de lucrări 
de mijloc de semestru, pe care Curtis i le 
dăduse să le corecteze, în timp ce aştepta. 

Când termină era ora patru şi nici urmă 
de motociclist. 

Ar fi putut strânge şi pleca acasă. Nota 
lui era chiar şi mai proastă decât cea a lui 
Scott, şi ea s-ar fi putut descurca fără încă o 
confruntare penibilă în ziua aceea. 

Tocmai îndesa ultima dintre cărţile 
albastre în geantă când uşa se dădu de 
perete şi un bărbat foarte înalt şi mânios 
pătrunse înăuntru. Stătu în prag o secundă, 
cu faţa slabă întunecată, ochii lui îngustaţi 
scotocind camera, ca şi cum ar fi căutat pe 
cineva să-l atace. 

O privi şi se năpusti spre biroul ei, apoi 
se opri, privind în jos la ea, cu mâinile 


băgate în buzunarele pantalonilor, cu gura 
strânsă într-o linie fermă. Era atât de înalt 
încât Claire trebuia să-şi dea capul pe spate 
pentru a-i întâlni privirea sfidătoare, deşi şi 
ea era destul de înaltă. 

Ea se ridică în picioare şi-i întoarse 
privirea. 

— Da? spuse ea rece. Cu ce vă pot ajuta? 

— Ce e povestea asta că l-ai picat pe 
Scott Cunningham? tună el. 

Claire fu şocată de tonul lui, care era 
mai mult - mult mai mult - decât simplă 
sfidare. Era clar ostil. 

— Poftim? spuse ea cu răceală. Şi cine 
eşti dumneata? 

— E adevărat? lătră el neglijând 
întrebarea. 

— Pot să te întreb ce te deranjează pe 
tine? întrebă ea mândră. 

— Ascultă, domnişoară, se răsti el din 
nou, vrei să-mi răspunzi la întrebare? L-ai 
picat sau nu pe Scott la examenul de mijloc 
de semestru? 

Claire îşi ridică bărbia şi privi direct în 
ochii lui. Erau verzi, cu o strălucire ce-i 
amintea de un ciob de sticlă. 

Apoi îl recunoscu. Era Jake Donovan, 


antrenorul de fotbal de la colegiul Rainier, 
şi ea trebui să admită că soarta jucătorilor 
lui era probabil treaba lui, la urma urmei. 

Totuşi găsea întreaga lui înfăţişare 
amenințătoare. 

— Da, spuse ea în cele din urmă. L-am 
picat. 

— Aha! spuse el, dând din cap cu 
satisfacție, ca şi cum tocmai ar fi surprins-o 
făcând o crimă. 

Claire nu-l băgă în seamă. 

— Şi trebuie să adaug, anunţă ea cu o 
voce limpede, că a fost o notă pe care a 
meritat-o din plin. 

— Păi, nu poţi să faci asta. 

— Oh, nu? Află că pot, spuse ea, 
zâmbindu-i dulce. 

Intregul lui corp se încordă. Deschise 
gura şi o închise la loc. Apoi, brusc, îşi 
ridică mâna, se frecă la ceafă şi privi fix în 
podea. 

Când ridică din nou capul, furia lui 
părea să se fi risipit ca prin farmec. O privi 
calm, gânditor, apoi se întoarse brusc, se 
cocoţă pe biroul ei, cu picioarele lungi 
atârnându-i peste margine, şi înainte ca ea 
să-şi revină ca să obiecteze, scoase calm o 


ţigară din buzunarul cămăşii şi o aprinse. 

Suflând fumul, îi zâmbea. 

— Haide, doamnă profesoară, spuse el 
pe un ton mătăsos, confidenţial. Cred că 
dacă ne punem capetele la contribuţie 
putem rezolva problema asta amical. Un 
mic schimb. Făcu un semn cu mâna cu 
ţigara în direcţia ei. Ştii doar... 

Claire se feri de fumul care-i înţepa ochii 
şi-l privi. 

— În primul rând, nu sunt profesor, ci 
doar asistentă. 

— Orice ai fi, spuse el. Care-i diferenţa? 

— E o mare diferenţă. Depinde de 
profesorul Gregg dacă-l trece sau îl pică pe 
jucătorul tău de fotbal. Eu doar notez 
testele. 

El îi aruncă un zâmbet larg, cu intenţia 
evidentă de a o dezarma complet. 

— Da, dar el se va baza pe nota dumitale 
în decizia lui, nu-i aşa? 

— Probabil, răspunse ea scurt. Aceasta-i 
procedura obişnuită. 

— Atunci eu trebuie doar să te conving 
să schimbi nota. 

— Mă tem că nu va fi posibil. Scott nu 
numai că nu are nici cea mai mică idee 


despre materia pe care o studiem, dar n-are 
nici cel mai mic interes. Nu pot trece un 
student cu o asemenea atitudine. 

— De ce nu? 

— Păi, n-ar fi corect faţă de ceilalţi, cei 
care au muncit din greu pentru notele lor. 

— Nu-ţi face probleme din cauza asta. 
Am eu grijă. 

Crede-mă pe cuvânt, cei mai mulţi dintre 
studenţii tăi vor mai degrabă să fie trataţi 
nedrept la un curs de engleză decât să 
sufere un sezon de înfrângeri la fotbal. 

Altceva? El alunecă de pe birou şi căâută 
din ochi o scrumieră. 

Claire se duse în faţa biroului, deschise 
sertarul de sus şi scoase o farfurioară 
ciobită. O împinse spre el cu o smucitură. 
Era deja atât de nervoasă încât abia putea 
vorbi. 

— Domnule Donovan, spuse cu o voce 
tremurând de mânie stăpânită, nu cred că 
înţelegeţi poziţia mea aici. 

— Încerc. El scutură scrumul în farfurie 
şi o privi politicos, aşteptând. 

— Atunci, hai să vă explic cum rezolv 
cazurile ca acesta. 

Dacă văd vreo dorinţă reală de a învăţa, 


îi dau studentului toate şansele. Aranjez 
pregătire specială, poate chiar mă ocup eu 
de asta. Se opri şi-l privi. 

— Continuă. Ascult. 

Ea inspiră adânc. 

— Incerc să fiu corectă, dar dacă mă 
conving că studentul vrea doar să treacă 
uşor, n-am milă. Primeşte nota pe care o 
merită şi atât. A 

Era adevărat. In cei doi ani de când 
lucra ca asistentă la colegiul Rainier în timp 
ce-şi termina lucrarea de doctorat, aflase ce 
important era să fie fermă cu studenţii, 
dintre care cei mai mulţi erau doar cu doi 
sau trei ani mai tineri decât ea. Nu le putea 
permite s-o sfideze deoarece era aşa de 
tânără, şi totuşi se străduia constant să fie 
obiectivă şi corectă. 

Când claire termină, el îşi ridică ochii şi- 
şi încrucişă braţele la piept. 

— Ei bine, n-o să fie aşa de data asta, 
spuse el ferm convins. 

— Ce vrei să spui? 

— Ai de gând să-i dai lui Scott o notă de 
trecere sau nu? 

— Nu. Tocmai ţi-am spus. Nu pot să fac 
asta. 


El dădu brusc din cap, apoi trecu direct 
prin faţa ei şi se îndreptă spre uşă. O 
deschise şi păşi pe coridor fără să mai 
privească înapoi. 

Claire stătu şi-l privi până când dispăru 
după un colţ. 

Mâna ei dreaptă se ridică involuntar la 
beregată, în timp ce-i asculta paşii fermi 
răsunând pe holul pustiu. 

Cumva, simţea că problema era departe 
de a fi rezolvată. 

De fapt, era aproape sigură că avea să 
mai audă de Jake Donovan. 

x 

— Claire, ce mai faci? o întrebă Kate la 
cină în seara aceea. Încă mai tragi din greu 
la bătrânul colegiu Rainier? 

Claire sări ca arsă. Fiind cea mai tăcută 
membră a grupului de femei care se 
întâlneau în seara aceea pentru cina 
obişnuită de joi, ea întotdeauna încercase să 
evite rolul principal. Ca de obicei, rămăsese 
tăcută în timpul mesei la interesantul mic 
restaurant vietnamez ales de Kate. Era 
rândul ei, şi ea mereu venea cu o noutate, 
nedescoperită încă de tinerele femei din 
Seattle. 


Claire privea la ea acum, mintea ei 
căutând să găsească un răspuns la 
întrebarea politicoasă. Cumva, aici în 
restaurantul aglomerat, cu mirosuri exotice, 
cu zăngănit de vase şi ordine strigate, toate 
problemele ei păreau banale, şi-şi dădu 
seama ce plicticoasă părea viaţa ei pentru 
celelalte. 

Totuşi, avea ceva de zis. Scopul acestor 
întâlniri săptămânale era să ţină prietenele 
la curent cu ce se petrecea în viaţa 
fiecăreia, şi Claire era cam încurcată de 
faptul că nu contribuia cu nimic care să le 
intereseze câtuşi de puţin pe celelalte. Cum 
cea mai mare preocupare a lor în viaţă şi 
practic singurul subiect de conversaţie erau 
bărbaţii, în timp ce propriile ei interese 
erau ferm concentrate pe munca ei, 
înţelegea şi accepta că era sortită să fie 
femeia ciudată la aceste întâlniri. 

Kate, care era psiholog şi cea mai bună 
prietenă a lui Claire, o privea, aşteptând să 
spună ceva. Claire se decise să le vorbească 
despre Jake Donovan. 

— Ei bine, e ceva, spuse ea rar. Astăzi 
după-amiază am avut de furcă cu antrenorul 
de fotbal în legătură cu un sportiv pe care l- 


am picat. 

Kate se aplecă spre Claire să audă mai 
bine. 

— Antrenorul de fotbal? întrebă ea dintr- 
o suflare. Vrei să spui Jake Donovan? 

Claire dădu din cap afirmativ. 

— E un bărbat pe cinste! exclamă Kate! 

— Îl cunoşti? 

— Doar după reputaţie. Spune-mi, ce s-a 
întâmplat? 

Claire descrise interviul cu Scott şi apoi 
apariţia antrenorului revoltat. 

— De fapt, termină ea indignată, cred că 
e omul cel mai arogant şi încrezut pe care l- 
am întâlnit vreodată. 

— Păcat, comentă Kate gânditoare. Când 
l-ai menţionat prima dată, speram că ai 
cunoscut în sfârşit un bărbat adevărat. 

Tocmai atunci o fată brunetă cu părul 
scurt, de partea cealaltă a mesei, comentă 
cu voce tare: 

— Glumeşti? Toate ştim că încă nu s-a 
născut bărbatul care să-i placă lui Claire. 

Claire privi în jur, cu faţa roşie, şi văzu 
toate cele şase perechi de ochi fixate asupra 
ei. Se părea că celelalte îi ascultaseră cu 
interes vădit povestea. 


— Haide, Deirdre, protestă Claire. Nu e 
cinstit. 

— O, într-adevăr? interveni Kate. Toate 
încercăm încă din liceu să venim cu 
propuneri potrivite pentru tine, şi tu 
strâmbi din nas la toate. Nu te interesează 
decât cărţile tale blestemate. 

— Cărţi? întrebă Claire, încurcată. Ce au 
cărţile de-a face cu asta? 

Kate făcu un semn cu mâna prin aer. 

— O, ştii tu. Toţi eroii aceia întunecaţi şi 
enigmatici. Mai degrabă ai citi despre 
Heathcliff vagabondând prin mlaştini, sau 
bietul domn Rochester, decât să ai de-a face 
cu un bărbat adevărat. 

Claire se forţă să zâmbească, deşi 
trebuia să admită, că prietena ei era destul 
de aproape de adevăr. 

— Şi cu Curtis Gregg ce e? întrebă ea 
rece. 

— O, Curtis, spuse Kate cu un semn din 
mână care-l elimină pe şeful catedrei de 
engleză din categoria bărbaţilor reali. El e 
doar şeful tău. 

Claire era gata să spună că Curtis era 
pentru ea mai mult decât un simplu şef, 
când chelnerul vietnamez zâmbitor veni la 


masa lor cu cafeaua. În timp ce el turna 
lichidul fierbinte, Claire se dădu pe spate în 
scaun şi se detaşă mintal de restul grupului. 

Mintea începu să-i vagabondeze, şi se 
gândi la lucrarea ei de doctorat, aproape 
terminată acum. Vor urma  ciorna, 
revizuirile, şi o va termina prin primăvară. 

O dată ce va fi luat doctoratul, viitorul ei 
academic va fi sigur. 

— Claire! 

Era vocea pătrunzătoare a lui Kate, un 
pic supărată. 

Claire se întoarse cu o privire vinovată. 

— Îmi pare rău, Kate, îşi ceru ea scuze. 
Eram cu gândul aiurea. 

— Eşti singura persoană pe care o ştiu, 
Claire Talbot, care se plictiseşte când e 
subiectul principal de discuţie. 

Kate se încruntă la ea. Mă tot întreb de 
ce. Nu e normal. 

Claire îşi ridică mâinile cu o mină 
neajutorată. 

— Sunt atât de plicticoasă, spuse ea cu 
un zâmbet. Dacă ai vrea să vorbesc despre 
lucrarea de doctorat sau despre ore, vă va 
veni greu să-mi închideţi gura. 

—  Discutam problema ta cu Jake 


Donovan, spuse Kate severă. Opinia 
majoritară e că ar trebui să-i treci jucătorul. 

Claire dădu din umeri. 

— Păi, spuse ea, mă voi mai gândi la 
asta. 

x 

După-amiaza următoare, Claire uitase pe 
jumătate întregul episod. Scott nu venise la 
curs în acea zi, şi ea spera că asta însemna 
că el şi antrenorul lui apreciaseră decizia ei 
ca finală. 

Abia se aşezase la biroul ei continuând 
să corecteze lucrările, când se auzi un 
ciocănit uşor la uşă şi Curtis Cregg intră în 
birou. 

Claire îi zâmbi. 

— Pariez că te uitai după astea, spuse ea 
ridicând restul lucrărilor necorectate. La voi 
termina până luni dacă le iau acasă la 
sfârşitul săptămânii. 

Curtis dădu din cap absent. Era slab, 
puţin  gârbovit, îmbrăcat în uniforma 
academică tradiţională, formată din 
pantaloni de golf, cămaşă colorată, cravată 
tricotată şi pulover, care nu se asortau. 
Strângea în dinţi o pipă din lemn de 
trandafir şi barba lui elegant tunsă, mustaţa 


şi părul erau toate gri. 

— De fapt, spuse el, băgând pipa stinsă 
şi în buzunarul jachetei, am venit să 
discutăm altceva. Se duse la fereastră, trase 
perdeaua şi privi la terenurile campusului. 

După un moment, Claire spuse: 

— Nimic serios, sper? 

El se întoarse. 

— Şi eu sper la fel. Se pare că 
antrenorul nostru de fotbal a făcut valuri 
despre nota pe care i-ai dat-o lui Scott 
Cunningham. 

Claire înţepeni. Deşi tonul lui Curtis era 
pe jumătate glumeţ, ea putea simţi o uşoară 
dezaprobare. 

— Aşa deci, spuse ea. 

Curtis dădu din umeri şi veni în faţa 
biroului ei, aplecându-se. 

— Vreau să ştii că-ţi înţeleg poziţia 
perfect şi sunt de acord cu asta. 

Muşchii stomacului lui Claire se relaxară 
şi ea suspină cu uşurare. 

— Îmi pare bine să aud asta, Curtis. 

Curtis ridică o mână. 

— Pe de altă parte, trebuie să călcām cu 
grijă. Fotbalul aduce o grămadă de bani 
şcolii, şi ştii că împătimiţii sportului pun 


oameni ca Donovan pe un piedestal. Ceea 
ce s-ar putea să nu ştii, oricum, e că 
antrenează echipa pe gratis. 

— Am auzit ceva în legătură cu asta, 
spuse ea. 

— Şi astfel, am fost şi eu avertizat - de 
chiar preşedintele Carlisle - să încerc să te 
fac să te răzgândeşti. 

Claire tăcu. 

— Curtis, spuse ea în cele din urmă, îmi 
spui că vrei să-i schimb nota lui Scott? 

Privirea lui albastră aproape că n-o 
vedea. 

— Nu, spuse el rar, nu-ţi cer asta. 

— Slavă Domnului! exclamă ea. 

— l-am promis, oricum, preşedintelui, că 
voi insista ca băiatul ăla să fie sprijinit şi 
reexaminat. 

Claire se ridică şi începu să se plimbe 
prin camera mică. 

— Curtis, spuse ea în cele din urmă, 
sincer nu văd nicio umbră de promisiune în 
Scott Cunningham. După estimările mele, 
nu te poţi aştepta la nimic de la el. Dare 
ceva ce nu înţeleg. Dacă trece sau nu 
examenul depinde de fapt de tine în cele din 
urmă. Eu doar notez testele. 


Dacă vrei să-l treci nu te opreşte nimeni. 

— A, nu. Uiţi că acele note sunt toate 
înregistrate. Dacă a căzut într-adevăr la 
toate examenele, nu pot să-l trec, nu-i aşa? 

— Ai putea nota din nou testul, 
presupun, spuse ea rar. 

Dacă e chiar important pentru tine. 

— Sper că nu sugerezi să falsific o notă 
la test, Claire, sau că idealurile tale sunt 
mai nobile decât ale mele. 

— O, bineînţeles că nu, Curtis. Doar că 
nu-mi place felul în care toată 
responsabilitatea pentru această notă e 
pusă pe umerii mei. Îşi strânse degetele şi 
adăugă: Aş vrea să nu fie aşa. _ 

— O speranţă deşartă, din păcate. Il 
cunosc pe Donovan. Nu va renunţa fără 
luptă, şi are o influenţă imensă în asociaţia 
studenţilor. 

Claire îl privi gânditoare câteva 
secunde, apoi spuse calm: 

— Curtis, ce vrei să fac? 

— Nimic, deocamdată. l-am spus 
preşedintelui că voi studia problema, ca şef 
al catedrei de engleză. Aşa am făcut. Acum 
îi voi raporta, şi mingea va fi în terenul lui. 

— Ce vei spune? 


El se apropie şi-i puse un braţ pe după 
umeri. 

— Doar că strălucita mea tânără 
asistentă e o femeie integră şi total 
incoruptibilă. 

— Mulţumesc, Curtis. Mă bucur să ştiu 
că mă susţii. 

El o îmbrăţişă uşor. 

— Te las să lucrezi acum. La uşă se 
întoarse şi ridică o mână într-un salut de 
despărţire. Apoi, ca o concluzie, adăugă: 

— Fiindcă veni vorba, dacă poţi termina 
de corectat lucrările alea înainte de sfârşitul 
săptămânii, te iau la cină sâmbătă seara, ca 
recompensă. 

— Ei bine, cu un astfel de stimulent, voi 
face tot ce voi putea, răspunse ea. 

Apoi el se întoarse şi dispăru pe hol. 

x 


Era ora şase şi se întuneca deja când 
Claire termină în cele din urmă. Căscând, îşi 
întinse braţele şi-şi îndoi degetele. 

— Gata în sfârşit! Curtis va fi mulţumit. 

Aranjă hârtiile pe birou, apoi se ridică să 
tragă perdelele. Nu numai că se întunecase, 
dar ploua uşor. 

Avea doar câteva blocuri până la 


apartamentul ei, şi din fericire îşi luase un 
pardesiu dimineaţa. 

Stinse lumina şi ieşi pe coridorul, pustiu 
la acea oră, cu excepţia unei femei de 
serviciu, care mâătura leneş la celălalt capăt 
al coridorului. 

Abia se aplecase să bage cheia în yală 
când auzi paşi venind spre ea din spate. 
Înainte să se poată întoarce să vadă cine 
era, o mână puternică o apucă de braţ, 
forţând-o să se întoarcă până când ajunse 
faţă-n faţă cu un Jake Donovan furios. 

Părul lui era ud de ploaie, avea o barbă 
țepoasă pe obrajii slabi, iar ochii lui verzi 
strălucitori o fixau ca şi cum ar fi fost un 
specimen de microb pe care el intenţiona 
să-l curețe pe loc. 

El îi apucă celălalt braţ şi o scutură uşor. 

— Vreau să vorbesc cu tine. 

— Mă doare! ţipă ea. 

— Bine, mârâi el, apoi deschise uşa cu 
un şut şi o împinse înăuntru. 


Capitolul 2 


— Ce trebuie să fac, domnişoară Talbot, 
ca să te conving să vezi lucrurile în felul 
meu? Să-ţi rup gâtul? 

Jake trânti uşa cu un zgomot care 
răsună prin clădirea goală. Eliberată în 
sfârşit, Claire se trezi împinsă încet spre un 
colţ al camerei. În cele din urmă el se opri şi 
se dădu înapoi câţiva paşi, în timp ce ea 
stătea fără grai, de furie, şi frecându-şi 
braţele în locul unde degetele lui puternice 
o strânseseră. 

— Am încercat să discut raţional, 
continuă el pe un ton făţarnic, desfăcându-şi 
braţele ca să-şi arate frustrarea. Am 
încercat să intervin cu frumosul prin - cum 
îl cheamă - omul cu barbă. Jiggs, aşa e? 

— Gregg! spuse ea. Numele lui e Curtis 
Gregg şi ele... 

Donovan ridică o mână ca s-o facă să 
tacă. 

— Oricum, nu contează cum îl cheamă. 
Se pare că n-a avut mai multă influenţă 
asupra ta decât mine. Ar fi putut să-şi 
controleze oamenii mai bine decât atât. O 
privi sever. 


Acum, vei coopera - pentru binele 
echipei, ceea ce înseamnă binele şcolii şi, aş 
putea adăuga, pentru propria ta piele - sau 
voi chema artileria grea? 

Între timp, Claire se lupta să domolească 
neplăcuta combinaţie de furie şi teamă care 
parcă o strângea de gât. 

Când înţelese în cele din urmă că el nu 
intenţiona să-i facă vreun râu fizic, furia ieşi 
învingătoare. 

În timp ce ea deschidea şi închidea gura 
într-un efort să înăbuşe epitetele care i se 
formau pe limbă, el stătea în faţa ei, în 
aşteptare, cu mâinile în buzunarele 
pantalonilor zângănind chei şi mărunţiş, ca 
şi cum ei ar fi avut o discuţie banală despre 
vreme. 

În cele din urmă ea îşi regăsi glasul. 

— N-am nicio idee cum te porţi în 
vestiar, dar tactica asta de pe poziţii de 
forţă nu-ţi va merge cu mine. De fapt, dacă 
a fost vreodată vreo şansă să cedez 
cererilor tale ridicole - şi, aş adăuga - 
dezonorante, ai risipit-o prin felul cum m-ai 
împins chiar acum. 

Sprâncenele lui negre se ridicară. 

— Te-am împins? Pentru numele lui 


Dumnezeu, n-am făcut decât să te ghidez 
uşor. 

— Uşor? strigă ea. Numeşti asta uşor? 
Se auzea înecându-se din nou, şi numără în 
gând până la zece, într-un efort să-şi 
recapete controlul asupra emoţiilor sale. 

Oricum, spuse ea în cele din urmă, n-aş 
face ceea ce vrei tu să fac, pentru nimic în 
lume; nici pentru echipa ta blestemată, nici 
pentru şcoală, nici măcar pentru slujba 
mea. De fapt, termină ea triumfător, nici 
pentru un milion de dolari! 

El o privea încruntat,  frecându-şi 
gânditor falca. In liniştea din cameră, Claire 
putea auzi sunetul aspru pe care-l făcea, 
răpâitul ploii la fereastră, zgomotul propriei 
sale inimi. 

După un timp, el clipi şi, spre uimirea ei, 
îi zâmbi larg. 

— Eşti o nucă greu de spart, ştii asta, 
domnişoară Talbot? 

In timp ce valul rapid de uşurare trecu 
peste ea, Claire putu în cele din urmă să se 
relaxeze. 

— Vreau doar să fac ce e corect, spuse 
liniştită. 

Brusc, el făcu un pas spre ea, şi întinse o 


mână ca pentru a-i atinge braţul. 

Când ea tresări, el se retrase imediat. 

— Chiar te doare? întrebă uşor. 

— Da, de fapt m-a durut, spuse ea 
certăreaţă, ridicând ochii. 

Purta tocuri joase astăzi, şi felul cum el 
se apleca deasupra ei o intimida. Totuşi 
zâmbetul îl făcea să pară mai uman. De 
fapt, avea un zâmbet foarte plăcut. Gura îi 
era subţire, dar dinţii erau albi şi egali, 
contrastând cu pielea bronzată şi lumina 
dură dispăruse din ochii lui. 

— Lasă-mă să mă revanşez, spuse el cu 
aceeaşi voce joasă. Să te invit la cină. 

De data asta, când el întinse o mână, ea 
nu se mai feri, ci îi permise s-o atingă uşor 
pe braţ. Mâna mare începu să se mişte în 
sus şi-n jos cu o mişcare liniştitoare, 
ritmică, şi ea îl privea cu gura căscată, 
respirând puţin cam greu, întrebându-se ce 
se întâmplă, potolită de presiunea blândă pe 
braţul ei şi de privirea verde hipnotică. 

— Cinăâ? întrebă ea în cele din urmă. 

El o luă de cot şi începu s-o împingă spre 
uşă. 

— Vom merge la micul restaurant italian 
de pe Lake Union şi vom privi bărcile de pe 


apă. Vom bea ceva, vom mânca canelloni, şi 
vom discuta treaba asta într-o manieră mai 
civilizată. 

Claire îşi smulse braţul imediat. 

— Văd, spuse ea, dându-se înapoi şi 
punându-şi mâinile în şolduri. Îmi dai să 
beau şi să mănânc, apoi mă manipulezi să 
fac ce vrei. Ai tupeu, domnule Donovan! 

Drept cine mă iei? 

El o privi mult timp. La cuvintele ei, 
zâmbetul dispăruse. Buzele lui erau strânse 
într-o linie dreaptă. În cele din urmă, dădu 
din umeri şi se îndreptă spre uşă. 

— O.K. Cum vrei tu. Nu-mi pasă. Crede- 
mă, obţin ce vreau în cele din urmă. Mereu. 
Gura lui se strâmbă într-o parodie de 
zâmbet şi ochii lui o măsurau de sus în jos. 

Păcat, totuşi. Cine ştie? Am fi putut să 
ne distrăm. Arăâţi de parcă ai avea nevoie să 
te mai topeşti. 

Când el fu plecat, Claire stătu în camera 
tăcută tremurând de furie, cu ochii închişi şi 
cu pumnii strânşi. 

Dar când ultimii lui paşi nu se mai 
auziră, mânia se risipise şi, spre uimirea ei, 
simţi brusc înţepătura lacrimilor fierbinţi 
sub pleoape. 


x 


Sâmbătă seara Claire ajunse la micul 
restaurant grecesc în West Seattle, unde 
trebuia să se întâlnească cu Curtis pentru 
cina pe care el i-o promisese. Era un local 
popular printre mulţimea universitară, nu 
foarte scump dar cu o minunată ofertă de 
musaca,  dolmathes, baclavale şi alte 
delicatese greceşti. 

Când fură aşezaţi în sala de mese, 
privind spre Puget Sound, luminile oraşului 
şi ale portului clipind pe albastrul-închis al 
cerului şi apei, Claire se lansă imediat într-o 
descriere a ultimei sale confruntări cu Jake 
Donovan. 

— Poţi crede ce tupeu avea omul ăla?! 
exclamă ea după ce termină. Cât tupeu! Şi 
apoi, să aibă insolenţa să presupună că 
fermecându-mă cu o cină va avea rezultate 
acolo unde amenințările lui n-au reuşit! 

Curtis o lăsă să vorbească revoltată, 
ascultând gânditor şi sorbind din ouzo-ul 
său. Din când în când dădea din cap 
afirmativ sau negativ, după caz, dar rămase 
tăcut. 

Când în sfârşit ea se potoli, el se dădu 
pe spate în scaun, o fixă mai degrabă patern 


şi lăsă să-i scape un suspin adânc şi trist. 

— Ştiu cum te simţi, spuse el blând. Şi 
crede-mă, simpatizez cu tine pe de-a- 
ntregul. Îşi scutură trist capul. 

Trebuie să fie teribil pentru o fată ca 
tine să fie tratată doar ca un obiect sexual, 
mai ales de câtre un bărbat ca Jake 
Donovan. 

Teribil? gândi Claire. Obiect sexual? Se 
încruntă. 

— Nu ăsta-i necazul, Curtis. Nu înţelegi. 
Nu cred că sexul a fost în mintea lui nici 
pentru o secundă. Doar dacă, cu orgoliul lui 
pervertit, este convins că el e obiectul 
sexual, nu eu. Cred că de fapt se aştepta sā- 
i fiu recunoscătoare pentru ocazie. 

— Haide, Claire. Nu poate să fi fost chiar 
aşa de rău. 

Ea privi în altă parte. 

— N-ai fost acolo, Curtis. 

El se întinse peste masă şi-i acoperi una 
din mâini cu a lui şi i-o strânse uşor. Ea se 
întoarse spre el şi-i zâmbi slab. 

— Cred că am exagerat un pic. Detest să 
râdă cineva de mine. 

— Aşa e mai bine. Acum, te-ai hotărât ce 
mănânci? 


Ea oftă. 

— Nu mi-e prea foame. 

— Haide. O salată grecească, un pahar 
cu vin, puţină pâine pitta, şi te vei simţi 
mult mai bine. 

Chelneriţa plinuţă şi zâmbitoare veni la 
masa lor chiar atunci, şi Curtis dădu 
comanda pentru amândoi, cu voce tare, 
sigur de sine şi un pic pedant, cu pronunția 
lui grecească perfectă. 

După ce plecă chelneriţa, se întoarse din 
nou spre Claire. 

— Ei bine, atunci, ce te-ai decis să faci? 

Ea îl privi. 

— Ce vrei să spui? 

— Vreau să spun, cu Jake Donovan. 

— Credeam că e hotărât. N-am de gând 
să fac nimic. 

— Crezi că e înţelept? 

Claire se încruntă. 

— Curtis, am mai discutat. Ai spus că mă 
vei susţine. 

El se aplecă înainte, şi-i luă mâna într-a 
lui. 

— Ştii, e o cale de ieşire. O cale care va 
mulţumi pe toată lumea. 

— De ce avem nevoie să mulţumim pe 


toată lumea? îl sfidă ea, trăgându-şi mâna. 

Curtis se îndreptă în scaunul său şi o 
privi sever. 

— Ascultă, Claire, dacă vrei să ajungi 
undeva în lumea academică, în orice lume, 
trebuie să înveţi arta compromisului. 

Lasă-mă să termin. Există o cale, aşa 
cum am spus, să mulţumim pe toată lumea. 

— Ascult. 

El zâmbi cu satisfacţie. 

— Tot ce trebuie să faci e să aranjezi 
pentru Scott o pregătire specială. Apoi, 
când crezi că e pregătit, să-l reexaminezi. 

El dădu din umeri. Nu prea sever, 
bineînţeles. 

Ceea ce dorim e să trecem prostul fără 
să ne compromitem integritatea. 

Claire avea o sută de argumente 
împotriva unei asemenea propuneri, dar 
ceva în tonul vocii lui Curtis o avertiză că 
orice ar spune ar fi doar o risipă de timp. În 
mod clar el se hotărâse. 

In acelaşi timp, ea avea idee de ce el lua 
o poziţie atât de fermă, şi respectul ei 
pentru el scăzu serios. Evident. 

Jake Donovan aranjase să se facă 
presiuni asupra lui, şi Curtis cedase. 


— Eşti foarte tânără, Claire, spunea el 
acum. Şi ai criterii foarte ridicate. Poate 
puţin prea ridicate. Nu vrei să-ţi pui în 
pericol cariera doar de dragul unui sportiv 
slab la învăţătură. 

— Te deranjează, nu-i aşa, Curtis? 
întrebă ea. 

Ochii lui se îngustară. 

— Dacă vrei să spui că m-am convins că 
am dreptate, zise el ţeapăn, atunci da, poţi 
să spui asta. Nu contează. 

Fă-o, Claire. Ca o favoare personală 
pentru mine, sau ca un ordin direct, orice ai 
alege. Dar fă-o. 

Ea dădu din cap. 

— Bineînţeles. Dacă o spui aşa, atunci 
bineînţeles că am s-o fac. Poate că el avea 
dreptate. Poate ea era prea inflexibilă. 

— Bine. El se întinse din nou spre ea, 
dar Claire îşi puse repede ambele mâini în 
poală. 

— Vine cina, spuse ea. 

În timpul mesei conversaţia s-a purtat pe 
subiecte mai neutre: alte probleme la 
catedra de engleză, teza de doctorat a lui 
Claire şi şansa ei de a căpăta o slujbă 
permanentă la Rainier, chiar şi cei doi copii 


ai lui Curtis dintr-o fostă căsnicie, şi printr-o 
înţelegere tacită nu s-a mai vorbit de Scott 
Cunningham sau Jake Donovan. 

x 

Claire era gata să plece acasă. Kate şi 
Harold nu luaseră încă cina, aşa că plecă 
singură. 

Harold se oferi s-o conducă până la 
parcare, dar ea îl asigură că nu e nevoie. 
Era aproape şi bine luminată, cu oameni 
venind şi plecând tot timpul. 

Când păşi afară în ploaia mocnită, îşi 
dădu seama că era mai târziu decât credea, 
şi mult mai întuneric. De fapt, parcarea 
fusese atât de aglomerată când venise încât 
parcase la marginea clădirii, într-o zonă 
care părea foarte întunecată şi periculoasă. 

Se opri pentru un moment lângă intrare, 
tremurând, cu mâinile în buzunarele 
jachetei. Poate că ar fi trebuit să se întoarcă 
şi să-i spună lui Harold. Apoi, spunându-şi 
să nu mai fie copil, îşi ridică gulerul s-o 
protejeze de ploaie şi începu să meargă 
repede prin ceaţă spre colţul clădirii. 

In contrast cu restaurantul zgomotos, 
aici părea straniu de liniştit. Singurele 
sunete care se auzeau erau ale tocurilor ei 


înalte păcănind pe asfaltul umed, sunete de 
circulaţie îndepărtate şi sirena joasă, 
melancolică a unui vapor. 

Când ajunse la colţ, se opri o secundă, 
înainte să se avânte în întuneric. Abia îşi 
putea vedea maşina, o mică Toyota roşie, 
parcată unde o lăsase, la vreo douăzeci de 
metri. Dacă n-ar fi fost atât de întuneric! Şi 
atât de pustiu! 

Maşina ei părea a fi singura rămasă în 
toată zona. 

Indreptându-şi umerii, respiră adânc şi 
merse înainte, privind drept în faţă, 
încercând să nu fugă. Pe drum, scotoci în 
geantă după cheie şi o ţinu în mână, să fie 
gata când o să ajungă la maşină. Distanţa 
părea mai degrabă de douăzeci de kilometri 
decât de douăzeci de metri, dar ea o 
parcurse. 

Descuie uşa maşinii şi o deschise, se uită 
în locul din spate, apoi se aşeză la volan şi 
încuie uşa. Uşurată, îşi lăsă capul pe spate 
câteva clipe până când pulsul i se linişti. 

— În momente ca ăsta îmi vine să mă 
apuc de fumat, murmură ea. 

De fapt, se simţea mândră de sine. 
Traversase un teren periculos singură, cu 


curaj, şi, cel mai important, fără ajutorul 
unui bărbat. 

Incurajată de propriile felicitări, băgă 
cheia în contact şi o întoarse. Nu se 
întâmplă nimic. Apăsă pe acceleraţie şi 
încercă din nou. De data asta motorul se 
înecă un pic şi apoi tăcu. Ea continuă şi, 
după un timp, mirosul de benzină umplu 
maşina. Inecase motorul. 

—  Calmează-te, spuse ea luptând cu 
panica. Aşteaptă un minut şi încearcă iar. 

De data asta nu se mai auzi niciun 
zgomot, doar o hârâială care-i confirma 
temerile. Bateria, pe care voia s-o 
înlocuiască de luni de zile, o lăsase. Nu avea 
ce să facă. Trebuia să se ducă înapoi în 
restaurant şi să-l ia pe Harold s-o împingă. 

Asta punea capac la toate! Nu era ziua 
ei norocoasă. 

Mai mult dezgustată decât speriată, 
deschise uşa maşinii şi ieşi. O făcuse o dată, 
putea s-o facă din nou. 

Dar înainte să fi făcut doi paşi, auzi un 
zgomot slab în spatele ei, nişte paşi ca de 
pisică. Se opri ascultând. În momentul 
următor simţi o mână cum i se pune pe gură 
şi alta apucând-o de haine din faţă. 


— Scoate un sunet şi te omor, îi răsuflă 
în ureche o voce guturală. 

Înspăimântată, Claire dădu din cap, dar 
în clipa în care presiunea pe gura ei scăzu, 
urlă înainte să i se pună mâna la gură din 
nou, dându-i capul pe spate. Auzi sunetul 
unui material sfâşiat, apoi ceva tare o lovi în 
tâmplă. 

Stele strălucitoare îi jucară în faţa 
ochilor, apoi se făcu întuneric. Îşi simţi 
corpul  înmuindu-se, şi cădea, cădea, 
cădea... Ultimul lucru pe care-l auzi înainte 
să-şi piardă cunoştinţa fu un strigăt slab în 
depărtare, şi sunetul unor picioare ce 
alergau. 

x 

Când se trezi, era întinsă pe asfalt, udă, 
cu o durere teribilă de cap. Totul o durea. 
Primul ei gând fu că măcar nu era moartă, 
al doilea că trebuia să se ridice în picioare. 

Cu un scâncet slab reuşi să se ridice în 
genunchi. 

Apoi, cum ochii i se limpeziră, văzu două 
siluete încleştate pe asfalt, chiar după 
maşina ei, şi-şi dădu seama că se băteau. 
Găfâieli, mormăituri, vocea unui bărbat 
ţipând de durere, apoi linişte şi unul dintre 


ei se prăbuşi. 

Intr-o clipă, nişte paşii veniră spre ea. Se 
ridică în picioare, legănându-se puţin din 
cauza loviturii de la cap. 

Singurul ei scop era să plece de acolo 
înainte ca el s-o ajungă. 

Se întoarse să fugă, dar la primul pas 
ameţi din nou. Se împiedică şi se simţi 
căzând. Apoi o pereche de braţe o apucă din 
spate, ridicând-o. Înspăimântată, deschise 
gura să tipe, dar se opri când îi auzi vocea. 

— Claire? Te simţi bine? E în regulă. Eşti 
în siguranţă acum. 

In timp ce braţele puternice o întorceau 
încet, ea ajunse faţă-n faţă cu Jake Donovan. 
Trăsăturile lui erau neclare în întuneric, dar 
nu putea fi nicio greşeală. Cu un suspin 
sonor, căzu spre el, sprijinindu-i-se de piept. 

Braţele lui o ţinură într-o îmbrăţişare 
caldă, protectoare. 

Ea stătea acolo, moale de uşurare, 
tremurând, nevenindu-i să creadă că era 
într-adevăr în siguranţă, în timp ce el îi 
spunea cuvinte liniştitoare şi o mângâia pe 
spate, până când în cele din urmă ea se mai 
calmă şi izbucni în plâns pe cămaşa lui. 

In cele din urmă, smiorcăindu-se, îl privi. 


— E el...? Unde...? îngăimă ea. 

— Nu încerca să vorbeşti, spuse el. Am 
avut eu grijă de toate. E leşinat şi am 
chemat poliţia. Te simţi bine? Vreau să 
spun...? 

Privirea lui o cobori, şi când a ei o urmă, 
văzu că mâneca jachetei era sfâşiată pe 
jumătate şi bluza la fel, scoțând în evidenţă 
un sutien de dantelă şi o bună porţiune de 
sân tare şi plin. 

— Da, spuse ea în grabă, trăgând de 
țesătura sfâşiată, într-un efort de a se 
acoperi. Mă simt bine. 

Mâna lui se ridică să-i netezească părul 
care-i căzuse pe faţă şi el îi zâmbi. 

— Nu arăţi prea bine. 

— Nu, este în regulă. 

— Totuşi, ar trebui să mergi la un doctor. 

— Nu. Ea scutură din cap. Nu sunt 
rănită, doar puţin ameţită. 

Chiar atunci, din depărtare, se auzi o 
sirenă. Când se apropie, el îşi înălţă capul, 
ascultând. 

— Se pare că poliţia soseşte deja. O 
privi. Va trebui să le vorbeşti, ştii. 

El o ridicase şi începu s-o ducă spre 
parcarea luminată, din faţă. Când trecură 


pe sub un stâlp cu felinar, Claire observă o 
dungă de sânge roşu prelingându-se dintr-o 
rană urâtă pe fruntea lui. 

— O, spuse ea. Eşti rănit. 

El râse. 

— E doar o zgârietură, nimic în 
comparaţie cu ce i se întâmplă unui fundaş 
într-un joc de fotbal când e prins la 
grămadă în spatele liniei de bătaie. 

Ajunseră la maşina lui, un Mercedes gri- 
argintiu. El o puse cu grijă în picioare, 
descuie uşa şi o ajută să intre, chiar când 
prima maşină de poliţie intră scrâşnind pe 
alee. 

El se îndreptă şi le făcu cu mâna. 

— Aici! 

x 

O oră mai târziu, Claire îşi dăduse 
declaraţia unui ofiţer în haine civile, 
atacatorul ei fusese ridicat, în cătuşe şi 
băgat în spate într-o maşină de poliţie, şi-l 
luaseră de acolo. 

O mulțime se adunase în fața 
restaurantului la toată zarva iscată, Kate şi 
Harold printre ei, şi Claire se jena la gândul 
că va trebui să dea ochii cu ei în hainele 
rupte. 


Deşi încă nu-şi revenise complet, se 
simţea mai bine acum şi se gândi că 
probabil va putea merge singură acasă, 
poate să-i ceară lui Jake să-i cheme un taxi. 

Apoi, fără un cuvânt, Jake intră lângă ea, 
porni motorul şi începu să se îndepărteze de 
mulţimea de gură cască. 

— Pe unde o iau? întrebă el pe strada 
principală. La dreapta sau la stânga? 


Capitolul 3 


Când se opri la prima intersecţie, Claire 
îl privi. Sub lumina străzii, putea vedea 
sângele curgându-i încet lângă ureche. 
Tâietura se deschisese din nou. 

— Ar trebui să te îngrijeşti, spuse ea. 

El se aplecă şi se privi în oglinda 
retrovizoare,  încruntându-se puţin. Apoi 
semaforul se făcu verde, şi el porni. 

După câteva secunde, îi aruncă o privire. 

— Tu vorbeşti? Uită-te la tine. Eşti 
făcută praf. 

Când ea se privi în oglindă, nu-şi putu 
crede ochilor. 

Nu ştia dacă să râdă sau să plângă. 
Cosiţele groase îi atârnau pe umeri, locul 
din jurul ochiului ei drept se colora într-un 
albastru urât, şi hainele îi erau rupte. 

În cele din urmă trebui să admită că 
situaţia era cam ilară. 

— Ai dreptate, spuse ea, zâmbindu-i. 

El o privi din nou, şi ochii lor se 
întâlniră. 

— Ce pereche suntem! spuse el. 

În câteva minute maşina intră pe strada 
ei. 


— Acolo e, spuse ea. 

Jake parcă pe trotuar, opri motorul şi se 
întoarse spre ea. 

— Te conduc până la uşă. 

— O, nu-i nevoie... Dar el ieşise deja din 
maşină. 

Trecu prin faţă, îi deschise uşa şi 
merseră pe alee împreună, mâna lui ținând- 
o uşor de cot. 

Cum apartamentul ei era la parter, nu 
erau scări de urcat, şi ea nu avea într- 
adevăr nevoie de ajutorul lui. Se simţea mai 
bine, oricum, şi tot ce voia era să intre, să 
se cufunde într-o baie caldă şi să se culce. 

— Ei bine, mulţumesc din nou că m-ai 
salvat, spuse ea la intrarea în clădire. Apoi 
observă că el scosese iar batista şi-şi 
ştergea fruntea. 

— Dacă vrei să intri un moment, te 
pansez eu. 

— Frumos din partea ta, spuse el 
politicos. 

Merseră în linişte de-a lungul holului. La 
uşa ei, ea îşi scoase cheia şi descuie. Elo 
urmă înăuntru. Abia după ce aprinse lumina 
şi stăteau împreună în sufragerie, ea începu 
să se întrebe dacă a fost înţelept să-l invite 


înăuntru. 

El părea să umple camera mică cu 
prezenţa lui. Claire îl privi stânjenită în timp 
ce el se plimba, simțindu-se ca acasă, 
inspectând cărţile şi hârtiile aranjate pe 
birou, reproducerile după Picasso atârnând 
pe perete, perna de pe canapea. 

— Spune, zise el peste umăr, nu ai ceva 
de băut pe aici, nu-i aşa? 

— Bineînţeles, spuse ea repede. Dar nu 
vrei să avem grijă de rana ta mai întâi? 

— Mai degrabă aş bea ceva, spuse el 
ferm. Dacă nu te superi. 

— Cum vrei. Îţi place vinul? 

El se strâmbă. 

— Numai dacă nu ai whisky sau coniac. 

Se gândi o clipă. Ea şi Curtis beau 
numai vin, dar era o sticlă de coniac în 
bucătărie, pe care o păstra pentru tatăl ei 
de Crăciun. 

— Am. Imediat. 

— Şi, Claire... o chemă el. Ea se 
întoarse. Pune-ţi şi tu un pahar. Arăţi de 
parcă ai avea nevoie. 

— O, mi-e bine acum, spuse ea. 

Oricum, când ajunse în bucătărie şi 
căută în dulap după sticla de coniac, 


întâmplarea din acea noapte îi veni brusc în 
minte. 

Putea încă simţi mâna aceea apăsându-i 
pe gură, degetele trăgându-i de haine, 
lovitura la cap, şi un val de ameţeală 
bolnavă trecu peste ea. Puse sticla pe bufet, 
rezemându-se de acesta. 

În curând tremura incontrolabil, dinţii ei 
clănţănind atât de tare că-i putea auzi în 
liniştea încăperii. Luptându-se să se 
controleze, ea apucă bufetul cu ambele 
mâini şi se aplecă. 

Zgomotul din cap crescu şi ea nici nu 
auzi paşii lui Jake şi nu-şi dădu seama că el 
venise în spatele ei până când nu-i simţi 
mâinile pe umeri şi-i auzi vocea la ureche: 

— E în regulă, spuse el. Doar o reacţie. 
Nu i te împotrivi. Cu cât n-o bagi în seamă, 
cu atât mai curând va trece. 

O întoarse cu faţa spre el şi-şi puse 
braţele în jurul ei. 

In cele din urmă, tremurul îi trecu, şi o 
copleşi slăbiciunea, transformându-i toate 
oasele şi muşchii în gelatină. 

Se simţea vlăguită. Cu un oftat, îşi lăsă 
capul pe umărul lui şi se abandonă căldurii 
şi puterii corpului lui tare, îmbrăţişării lui. 


Stătură aşa mult timp, până când, puţin 
câte puţin. 

Claire începu să se simtă mai bine. Apoi, 
treptat, îşi dădu seama că mângâierile lui 
liniştitoare pe spate şi pe umeri începeau să 
aibă un caracter mai intim. Mintea ei era 
încă înceţoşată, şi nu-i era clar ce se 
întâmplă, dar ştia că se simte minunat. 

Îi trecu brusc prin minte că aceasta nu 
era ca îmbrăţişările caste, călduţe ale lui 
Curtis. Deşi era ceva afecţiune între ei, 
relaţia cu Curtis era departe de a fi 
pasionată. Dar bărbatul ăsta sigur voia 
altceva. Mâinile lui mângâietoare denotau 
hotărâre ca şi multă îndemânare. 

De fapt ar fi trebuit să-l oprească, gândi 
ameţită, dar era aşa de bine. Căldura care-i 
curgea prin vene părea s-o readucă la viaţă, 
şi când el o trase mai aproape, ea nu avu 
energia sau voinţa de a rezista. 

Apoi simţi gura lui pe părul ei, respiraţia 
lui uşoară în ureche. O mână mare şi caldă 
se plimba pe faţa ei acum, alunecându-i sub 
bărbie ca s-o apuce uşor. Ea privi direct în 
ochii lui verzi, strălucitori. 

Mă va săruta, gândi ea, şi-şi închise 
ochii. 


Când gura lui se aşeză în cele din urmă 
pe a ei, nu era explorarea pe care o aştepta 
ci o atingere dulce, uşoară care doar îi 
crescu dorinţa pentru mai mult. Ca şi cum i- 
ar fi simţit dorinţele, buzele lui se depărtară 
uşor, şi presiunea crescu. În acest moment 
ea nu avu de ales. Tot ce putea face era să 
se dăruiască plăcerii momentului. 

In timp ce sărutul se adânci, ea simţi 
cealaltă mână a lui mişcându-i-se în jurul 
taliei, alunecându-i pe stomac, pe coşul 
pieptului, până când i se odihni pe sân. 
Căldura şi puterea atingerii intime trimiseră 
unde de şoc prin ea, intensificând căldura 
care o cuprinsese deja. 

Dar când simţi degetele lui alunecând 
prin bluza ruptă ca să exploreze carnea de 
dedesubt, îşi reveni brusc şi-şi îndepărtă 
gura de a lui. 

Incă respirând greu, se dădu un pas 
înapoi şi-şi duse o mână la gât, privindu-l cu 
ochi goi. 

— Ce s-a întâmplat? întrebă el. 

Ea îşi trecu o mână distrată prin părul 
ciufulit şi râse nervos. 

— O, nimic. Totul. Când ea văzu că el nu 
râdea, deveni serioasă. E doar locul 


nepotrivit şi momentul nepotrivit. 

Te rog încearcă să înţelegi. 

Încă încruntat, el deschise gura să 
vorbească, dar înainte să poată spune ceva, 
ea continuă: 

— Acum hai să avem grijă de rana ta. 

El ridică o mână. 

— Aşteaptă o clipă. Nu aşa de repede. 
Întinse mâna şi o apucă ferm de încheietura 
mâinii. Rana mea e bine. 

Acum, vreau să ştiu ce se întâmplă aici. 

El începu s-o tragă spre sine, dar ea se 
înţepeni pe călcâie. 

— Dă-mi drumul! 

— Nu până nu-mi spui ce nu-i în regulă. 

Necăjită de tonul lui de comandă, ea îl 
privi sfidător. 

— Am fost atacată şi aproape ucisă în 
noaptea asta, iată ce nu-i în regulă. 

El dădu din cap. 

— O.K., aşa e. Dar nu e asta şi tu ştii. 

— Nu-i destul? ţipă ea. Acum dă-mi 
drumul. 

Ochii lui îi căutară pe ai ei câteva 
secunde lungi, tăcute, apoi, brusc, îi dădu 
drumul. 

— Minţi, spuse el sec, apăsând fiecare 


silabă. Ori pe mine ori pe tine însăţi. 

Se îndreptă spre uşă. Când ajunse acolo, 
se întoarse. 

— Există un cuvânt pentru femei ca tine, 
spuse el, şi nu e drăguţ. 

— Ai tupeu! Cum îndrăzneşti să mă 
acuzi de ceva? Doar pentru că m-ai ajutat în 
seara asta, nu ai dreptul să mă târăşti aici 
şi... şi să mă ataci. 

— Să te atac? strigă el. Aşa spui tu? Hai, 
doamnă, încearcă altceva. 

— Ei bine, ai profitat de mine când eu... 
Ea se opri şi-şi muşcă buza în timp ce 
lacrimi de autocompătimire îi năvăleau în 
ochi. 

— O, nu, spuse el dur. Poţi să uiţi 
lacrimile. Această scenă a domniţei necăjite 
nu va da rezultat de două ori în aceeaşi 
noapte. Ştii ce cred eu? 

— Sincer, nu-mi pasă ce crezi, murmură 
ea. Vreau doar să... 

— Ei bine, o să-ţi spun oricum. Cred că 
te-ai obişnuit atât de mult să te închizi în 
turnul tău de fildeş şi să ai de-a face cu 
bărbaţi drăguţi şi siguri ca acel papă-lapte 
şef al tău încât eşti înspăimântată de 
propriile sentimente. 


— Şi tu eşti acela care mă poate salva de 
la asta, presupun. 

— Cine ştie? Păreai destul de dispusă să 
încerci, acum câteva minute. 

Ea roşi. 

— Nu-i cinstit. Ai profitat de mine. Acum 
o să-ţi spun ce cred eu. Cred că ţi-am rănit 
amorul-propriu, şi eşti furios pentru că nu 
am căzut suspinând la picioarele tale în 
seara asta. 

El făcu ochii mari, nevenindu-i să 
creadă. 

— Glumeşti? Chiar crezi că sunt atât de 
disperat încât să-mi risipesc timpul făcându- 
mi probleme pentru o profesoară de colegiu 
care intră în panică şi se dă înapoi în 
momentul în care lucrurile devin 
interesante? Mai scuteşte-mă, domnişoară! 

— Interesant? Asta  numeşti tu 
interesant? Ea făcu un pas spre el, apoi se 
răzgândi când ochii verzi începură să 
strălucească ameninţător. Nu sunt una din... 
din... muierile tale, să ştii. 

El ridică o sprânceană şi o privi. 

— Muieri? Ascultă, domnişoară Talbot, 
aş prefera o muiere oricând unei belele ca 
tine. 


— leşi afară, spuse ea cu o voce joasă 
tremurând de enervare. leşi afară de aici. 
Acum! 

— Cu plăcere. El se întoarse şi se 
năpusti afară, trântind uşa cu zgomot după 
el. 

După ce Jake plecă, încă aţâţată de 
mânia ei, Claire merse direct la uşă, o 
încuie şi puse lanţul. Nu se putea şti de ce 
era capabil un bărbat ca acesta. Niciodată 
în viaţa ei nu mai fusese subiectul unui 
tratament atât de mitocănesc. 

x 

La prima orā luni dimineața, Curtis 
năvăli în biroul ei şi se aplecă peste birou, 
cu o privire chinuită pe faţă. 

— Doamne, Claire! spuse el. Tocmai am 
aflat ce s-a întâmplat la restaurant sâmbătă 
seara după ce am plecat. 

Te simţi bine? 

Ea îşi scoase ochelarii, se sprijini în 
scaun şi-l privi amuzată. 

— Bineînţeles că da, Curtis. Nu se vede? 

El se cocoţă pe marginea biroului ei. 

— Nu-mi voi ierta niciodată pentru că te- 
am părăsit aşa. 

Niciodată! Ai fi putut fi rănită grav. 


Violată! Asasinată! 

— Ei, bine, n-am fost, îl asigură ea 
blând. Şi totul e bine când se termină cu 
bine. Vreau să uit totul. În special ce s-a 
întâmplat după aceea, îşi spuse ea. 

Cu o zi în urmă primise un telefon după 
altul de la prietenii ei, toţi nerăbdători să 
audă ce i se întâmplase, şi acum era sătulă 
de subiect. Kate, mai ales, fusese supărător 
de insistentă în cererile ei de informare 
despre rolul lui Jake în întreaga poveste. 
Până acum reuşise s-o aburească, dar Kate 
nu era uşor de convins, şi Claire ştia că 
avea să mai încerce. 

Apoi îşi dădu seama că Curtis vorbea 
încă, autoacuzându-se, justificându-şi 
acţiunile, şi ea începuse să se plictisească. 

— Curtis, ţi-am spus deja că sunt perfect 
în regulă. N-a fost vina ta. De unde era să 
ştii ce se va întâmpla? 

— Ei bine, mă simt groaznic că nu am 
aflat nimic până azi-dimineaţă. Am fost 
plecat toată ziua ieri, am dus băieţii la 
trecătoarea Stevens, şi nu m-am întors 
acasă până târziu. Măcar dacă m-ai fi sunat 
şi mi-ai fi spus. 

— Cum aş fi putut, Curtis, când ai fost 


plecat toată ziua? 

— Ai încercat măcar? 

— Bineînţeles. 

— Atunci e în regulă. O privi ca o 
bufniţă, peste ochelari. 

— Am auzit că Donovan a intervenit. 

— Intervenit? întrebă ea sec. El doar mi- 
a salvat viaţa, asta-i tot. Dacă n-ar fi apărut, 
mi-e şi frică să mă gândesc ce s-ar fi putut 
întâmpla. 

Curtis alunecă de pe birou şi-şi puse 
pipa stinsă în gură. 

— Dacă aşa spui tu, remarcă ţeapăân. 
Sper doar că nu ai nicio intenţie să te 
cuplezi cu el. Felul ăsta de bărbat... 

Ea râse tare. 

— Să mă cuplez cu el? Crede-mă, Curtis, 
e departe de ce am eu în minte. Sau el. 

— Ascultă, Claire, dacă ai nevoie de mai 
mult timp să te odihneşti, sunt sigur că se 
poate aranja. 

— Nu, mulţumesc, Curtis. Vreau să 
lucrez. 

— Ei bine, în cazul ăsta, crezi că poţi să 
te gândeşti la problema la care ne-a 
înhămat Donovan? 

— Vrei să spui pregătirea pentru Scott 


Cunningham? 

Întrebă ea încet. 

El dădu din cap. 

— Avem doar două săptămâni. 

— Două săptămâni?! Ar trebui doi ani ca 
să bag ceva în capul ăla sec. 

El îşi desfăcu mâinile şi dădu din umeri. 

— Ce pot să spun? E un meci important 
de sâmbăta viitoare într-o săptămână, cu tot 
tacâmul, şi petrecerea cu dans, momentul 
important al anului pentru întreaga 
asociaţie a studenţilor. Se pare că dacă 
Scott nu joacă, Rainier nu are nicio şansă să 
învingă, şi mi s-a spus că victoria e de 
importanţă crucială pentru câţiva suporteri 
financiari ai colegiului. 

Claire se ridică de la birou şi începu să 
se plimbe prin camera mică. 

— Nu văd cum aş putea face ceva cu el 
într-un timp atât de scurt, Curtis. Nu e 
posibil. 

— Ascultă, Claire, spuse el pe un ton mai 
aspru, trebuie să-ţi scoţi din cap ideea că îi 
vei preda tontului ceva. Tot ce ai de făcut e 
să îndeşi destulă informaţie în el astfel ca s- 
o poată reda la un test. 

Ea îl fixă rece. 


— Nu prea înţeleg, Curtis. Credeam că 
slujba noastră e să predăm. 

— O, Claire, maturizează-te. Nu trebuie 
să înţelegi. 

Doar fă-o. 

Când ea îi văzu privirea jenată şi-i auzi 
nota neobişnuită de severitate din voce, îşi 
dădu seama brusc că el era înspăimântat. 
De ce? Să nu-şi piardă slujba? Era titular. 
Nu-l puteau concedia. Dar îi puteau bloca 
promovarea şi ea ştia că el tânjea după 
postul de decan când bătrânul profesor 
Tewson se va retrage la anul. 

— În regulă, Curtis, spuse ea liniştită. 
Voi avea grijă de asta. 

x 


Claire aranjă să-l întâlnească pe Scott în 
acea după-amiază în biroul ei. De data asta, 
era fericită să remarce, tânărul nu mai era 
atât de arogant sau impertinent. Părea 
chiar speriat şi umil. Deşi fusese forţată la 
acest compromis, ea era cea care-i va 
corecta lucrarea. Deci era la mâna ei, şi el 
ştia asta. 

— Acum, Scott, spuse ea, va trebui să 
stabilim un program de pregătire pentru 
tine. Când ai timp? Ce-ai spune despre 


acum, şi la ora trei în fiecare după-amiază, 
în biroul meu? 

Ochii băiatului se măriră. 

— O, nu pot, domnişoară Talbot. Cu 
meciul important pe care-l avem peste două 
săptămâni, ne antrenăm în fiecare după- 
amiază, şi antrenorul Donovan mă va ucide 
dacă lipsesc o zi. Mi-a dat drumul astăzi 
doar pentru că e important pentru mine să 
trec examenul. 

Ea oftă adânc. 

— Ei bine, atunci, o vom face seara. E 
bine pentru tine şi pentru antrenorul tău? 

Faţa lui se lumină! 

— E nemaipomenit! 

— În regulă. Ea se gândi o clipă. 
Clădirea se încuie noaptea, aşa că va trebui 
să ne întâlnim acasă la mine. Am putea 
începe diseară. Poţi să vii pe la opt? 

El dădu din cap, apoi se ridică 
neîndemânatic în picioare şi stătu acolo, în 
timp ce ea îi scria adresa. E ca un copil 
mare şi stângaci, gândi ea când îi înmână 
bucata de hârtie şi se întrebă cum naiba se 
descurca într-un meci de fotbal, care în mod 
sigur presupunea graţie şi agilitate. 

— Ne vedem diseară, atunci, spuse ea, şi 


se întoarse la testul pe care-l pregătea 
pentru orele de a doua zi. 

Când îşi dădu seama că el încă stătea 
acolo, îl privi întrebător şi fu şocată să vadă 
că faţa lui era roşie. Avea ochii plecaţi şi 
împăturea şi despăturea bucata de hârtie cu 
adresa pe ea. 

— Ăăă... domnişoară Talbot, se bâlbâi el. 
Eu, ăă... cred că vă datorez scuze pentru că 
trebuie să faceţi asta. Şi de asemenea 
pentru că sunt prost la cursul 
dumneavoastră. 

Ochii lui albaştri erau atât de sinceri 
încât Claire se înmuie. 

— E în regulă, Scott. Te înţeleg. 

— Dar problema este, continuă el, că 
chiar îmi place fotbalul american. Şi sunt un 
jucător bun. Antrenorul spune că n-ar fi 
surprins să primesc o ofertă de la o echipă 
profesionistă când termin facultatea. Dacă o 
termin, de fapt, adăugă el trist. 

— Ei bine, nu-ţi pot promite nimic, Scott, 
dar dacă vrei să munceşti din greu, nu văd 
niciun motiv pentru care să n-o faci. 

— O, voi munci. Zâmbi. Trebuie. 
Antrenorul spune acelaşi lucru, că depinde 
numai de mine, şi dacă l-aţi fi văzut 


vreodată enervat, aţi şti că e convins de 
ceea ce spune. 

— Imi pot imagina, răspunse ea sec. 

Gigantul blond ieşi pe uşă, şi Claire se 
întoarse la munca ei. 

x 

În fiecare seară din săptămâna 
următoare, Claire se întâlni cu Scott, după 
cum se înţeleseseră, în apartamentul ei. El 
venea mereu la timp şi lecţiile erau lungi, 
ţinând câteodată până aproape de miezul 
nopții. 

Cum zilele treceau şi Claire ajunsese să-l 
cunoască mai bine pe băiat, opinia ei iniţială 
despre el se schimbă treptat. 

Nu era un geniu, şi ea încă avea rezerve 
despre abilitatea lui de a trece un test 
cinstit, dar era mulţumită de hotărârea lui 
de a reuşi. 

O mare parte din râvna lui, desigur, era 
produsă de teama lui faţă de antrenor, şi 
Claire îşi putea imagina felul dictatorial în 
care acesta îşi domina echipa. El nu ştia 
înţelesul cuvântului compromis. Era ca el, 
sau deloc. 

In a doua săptămână a şedinţelor de 
pregătire, Claire începu chiar să spere că 


era o mică şansă ca Scott să poată trece un 
test, şi când Curtis îl verifică următoarea 
luni după-amiază, îi spuse lui Claire. 

— Bună treabă. Asta va rezolva toate 
problemele, nu-i aşa? El îşi scutură capul 
admirativ. Trebuia să-ţi las ţie treaba. N-am 
visat niciodată că tăântălăul ar putea 
memora alfabetul, nemaivorbind de 
prologul Poveştilor din Canterbury. 

— Nu e chiar aşa tăntălău, protestă 
Claire. E doar atât de captivat de jocul ăla 
stupid încât nu şi-a dat niciodată vreo şansă 
la învăţat. În felul lui, e chiar strălucitor, de 
fapt. Avea doar nevoie de un stimulent. 

— Dacă spui tu, aprobă Curtis sec. Cel 
puţin vine la pregătire? 

— N-a lipsit niciodată, şi asta spune 
multe, luând în considerare exigenţele 
antrenorului. Îl epuizează pe săracul băiat. 
Ea îşi privi ceasul. De fapt, Scott trebuie să 
vină dintr-o clipă într-alta. 

— Am crezut că vă întâlniți numai seara. 

— A fost ideea lui să facem vreo două 
şedinţe în plus săptămâna asta. Trebuie să-i 
acorzi încredere, Curtis. 

Curtis se strâmbă şi-şi îngustă ochii. 

— Eşti sigură că nu e mai mult decât 


dorinţa de a învăţa? 

— Ce naiba vrei să spui? 

— Doar că poate are mai mult interes 
pentru tine decât pentru învăţătură. 

Ea râse cu poftă. 

— Glumeşti? E doar un băiat. 

— Are douăzeci şi doi de ani. Şi tu ai 
douăzeci şi patru. 

Gândegşte-te şi tu... 

— Crede-mă, Curtis, tot ce vrea e să 
treacă examenul, şi mă priveşte ca pe unica 
lui speranţă. Asta-i tot. 

Totuşi, după ce Curtis plecă, ea se 
întrebă dacă nu era o sămânță de adevăr în 
ceea ce spusese el. Observase o serie de 
lucruri ciudate în ultimul timp: câteva 
oftaturi adânci, o tendinţă de a-şi muta 
scaunul mai aproape de al ei când capetele 
lor erau aplecate împreună deasupra unui 
pasaj mai dificil. Şi de câteva ori, când îl 
pregătea pe un subiect mai greu, el o 
privise ciudat. 

Nu, gândi ea, e o prostie. Vede în mine 
doar un profesor. 

Chiar atunci se auzi un ciocănit la uşă, şi 
Scott intră. Cu o privire hoţească peste 
umăr, el închise uşa repede şi se aşeză pe 


scaunul de lângă biroul ei. 

Ea îl privi suspicioasă. 

— Scott, ceva nu e în regulă? 

— Nu. Nimic. El scoase o carte subţire 
din sac. Putem să începem direct cu Keats? 
Nu pot să stau mult. 

Lucrară cu spor următoarea oră, şi încă 
o dată Claire fu încurajată de progresul lui. 
De fapt, el părea să înţeleagă unele poezii la 
prima lectură, fără ajutorul ei. 

Ea era atât de mulţumită, încât atunci 
când terminară întinse impulsiv o mână şi o 
puse pe braţul lui. 

— Scott, sunt încântată ce bine te 
descurci. Cred că vei fi gata pentru examen 
joi sau vineri. 

El se înroşi şi privi podeaua, nespunând 
un cuvânt, respirând greu. După câteva 
secunde, îşi ridică ochii şi o privi. Apoi, spre 
mirarea ei, apucă brusc mâna de pe braţul 
său, se aplecă şi-şi apropie faţa de a ei. 

— Domnişoară Talbot, răsuflă el. Claire. 
Nu mai suport. 

Trebuie să-ţi spun ce simt pentru tine. 

Spre oroarea ei, se dădu jos de pe scaun 
şi îngenunche, încă ţinându-i mâna. Înainte 
ca ea să scoată un cuvânt sau să-şi poată 


trage mâna, el o ridică la buze şi o acoperi 
cu sărutări umede, pătimaşe. 

Chiar atunci uşa se deschise şi un Jake 
Donovan cu ochi sălbatici năvăli în cameră. 
Privi la tabloul ce se desfăşura în faţa 
ochilor săi, apoi merse la Scott, care era 
îngenuncheat la picioarele ei, şi-l apucă de 
ceafă. 

— M-am gândit că te voi găsi aici! strigă 
el. Ce naiba se întâmplă? 


Capitolul 4 


În timp ce Scott se ridică greoi în 
picioare, Claire se gândi ce să spună. Era 
atât de şocată de declaraţia lui de dragoste 
încât capul îi era ca într-un vârtej. Ea îl privi 
pe Jake, care clocotea de furie. După ce 
termină cu Scott, îşi întoarse mânia asupra 
ei. 

— Am crezut că aranjamentul era să-l 
înveţi ceva, nu să-l seduci, mârâi el pe un 
ton rece şi ameninţător. 

Scott îşi regăsise vocea şi-i luă apărarea. 

— Ascultaţi, domnule antrenor, spuse el 
cu o voce şovăielnică, nu aveţi niciun drept 
s-o acuzaţi pe Claire. Ea nu a făcut nimic 
Tău. 

Jake se roti şi-i aruncă o privire ucigaşă. 

— Claire? 

Scott îşi târşâi picioarele cu zgomot şi 
Jake împinse cu un deget pieptul masiv al 
băiatului. 

— Trebuia să fii la antrenament în după- 
amiaza asta. Ce faci aici? Vrei să joci fotbal 
sau nu? 

— Păi, da, sigur că vreau, dar... 

— Atunci du-te pe teren, unde ţi-e locul. 


Scott o privi pe Claire neajutorat, apoi 
se întoarse spre Jake. 

— Nu e vina ei, domnule antrenor. 

Atunci Claire vorbi: 

— Scott, fă ce-ţi spune. 

Jake stătu cu braţele încrucişate la 
piept, privind în gol până când Scott ieşi 
împleticindu-se din cameră, închizând uşa 
încet după el. Apoi el vru să spună ceva, dar 
ea i-o luă înainte. 

— Ce e aşa teribil pentru el să vrea să 
înveţe ceva? 

Intrebă ea pe un ton calm, raţional. 

— Nu asta-i problema. Şi-a luat un 
angajament faţă de echipă şi mă aştept să-l 
onoreze. 

— Nu crezi că-l forţezi cam mult? 

— Nu. Nu cred. Şi nu am nevoie să-mi 
spui tu cum să-mi tratez jucătorii. 

Ea vedea că nu se pot înţelege. 

— In regulă. Ai făcut lucrul pe care ai 
venit aici şi ai obţinut ce voiai. Acum, vrei 
să pleci? 

— Bucuros, spuse el, luând-o spre uşă, 
dar înainte să plece se întoarse din nou spre 
ea. Aminteşte-ţi, profesore, treaba ta e să-l 
faci pe Scott să treacă testul. Nimic mai 


mult. Ce face după meciul de sâmbătă e 
treaba lui, dar până atunci îmi va urma 
ordinele şi nu se va mai învârti în jurul tău. 

Claire îşi încrucişă braţele la piept şi-l 
privi cât de semeţ putu. Şi-ar fi tăiat limba 
decât să-i dea satisfacția de a scoate un 
cuvânt în apărarea sa. 

Ochii lor se săgetară într-o luptă a 
voinţelor care pāru să nu se mai termine. In 
cele din urmă, Jake îşi lăsă privirea s-o 
măsoare în sus şi în jos, într-o evaluare 
insolentă. 

— Deşi probabil că ar trebui să-l 
avertizez că-şi pierde timpul încercând să 
topească un bloc de gheaţă ca tine. 

x 

Joi, Scott susținu reexaminarea şi, deşi 
test nu fusese uşor, Claire putea spune că se 
descurcase când începu să-i corecteze 
lucrarea în noaptea aceea. Nota lui nu avea 
să fie strălucită. De fapt, era abia mediocră. 
Dar el va trece examenul şi pe propriul 
merit, fără nicio favoare. 

După scena groaznică din biroul ei, de 
luni după-amiază, când Jake năvălise şi-l 
găsise pe Scott la picioarele ei, Claire avea 
dubii serioase că el se va mai arăta pentru 


şedinţa de pregătire din seara aceea. Dar 
sosi la timp, la ora opt, şi subiectul nu mai 
fu menționat până când el părăsi 
apartamentul ei miercuri seara, la ultima lor 
întâlnire. 

El ezită la uşă, apoi spuse: 

— Sper că vei veni la meciul de sâmbătă. 
Şi la dansul din acea noapte. 

— O, nu cred, Scott. Nu sunt microbistă, 
şi a trecut aşa de mult timp de când am 
dansat ultima dată, încât am uitat cum se 
dansează. 

— Chiar mi-ar plăcea să vii, insistă el. 

— Vom vedea, spuse ea zâmbind. 

Joi seara târziu, Curtis o sună acasă. 

— Ei bine? A trecut? 

— Da, Curtis, a trecut. Cu greu, dar a 
trecut. Acum, aşa cum spuneai tu, toată 
lumea e fericită. 

— Bună treabă, Claire. Îl voi suna pe 
Donovan chiar acum să-i dau veştile bune. 
Sau vrei s-o faci tu? 

— Nu, mulţumesc, răspunse ea în grabă. 

Nu uitase cearta de luni după-amiază. El 
credea că ea e un bloc de gheaţă. Era 
adevărat? Şi ce-i păsa ei ce credea el? 
Comportarea lui fusese brutală în ziua 


aceia, atât cu ea cât şi cu Scott, şi ea nu-l va 
ierta niciodată pentru asta. 

Telefonul sună din nou imediat ce-l 
închise. Era Kate - cina din seara aceasta 
fusese contramandată şi ele nu vorbiseră de 
câteva zile. 

— Ei bine? A trecut fotbalistul tău 
testul? 

— Da, a trecut. Tocmai am terminat de 
corectat lucrarea. 

— Slavă Domnului că s-a terminat! 
Ascultă, de fapt am sunat să te întreb dacă 
tu şi Curtis veniţi la dansul de sâmbătă 
seara de după meci. 

— O, nu cred. Cel puţin, Curtis n-a spus 
nimic. Nu-i pasă de lucrurile astea mai mult 
decât îmi pasă mie. 

— Atunci vino cu noi. Vii la meci, nu-i 
aşa? 

— Nu aveam de gând. 

— Nu va fi fotbalistul tău dezamăgit 
dacă nu vei apărea? 

— Nu ştiu. Nu m-am gândit la asta. 

— Ei bine, cred că ar trebui măcar să 
apari, atât la meci cât şi la dans. 

— Se poartă rochii fanteziste anul ăsta, 
nu-i aşa? 


Întrebă Claire. Nu am cu ce să mă 
îmbrac. 

— O, rezolvăm noi! 

— O să mă mai gândesc şi o să-ţi spun. 

La urma urmei, de ce nu s-ar duce? Mai 
fusese la câteva meciuri de fotbal american, 
şi le găsise plicticoase. 

Avea un interes personal în acesta, 
oricum, luând în considerare munca ei cu 
Scott. Şi el ar fi vrut s-o vadă acolo. 

Cochetă puţin cu ideea de a-l suna pe 
Curtis, să vadă dacă el voia să se ducă, ori 
la meci, ori la dans. Dar era cam sătulă de 
Curtis şi de manevrele lui protectoare. Cu 
toată vorbăria lui despre idealurile lui înalte 
şi libertatea academică, el cedase presiunii 
pentru nota lui Scott din prima clipă. 

Va merge, se hotări Claire în cele din 
urmă, dar fără Curtis. 

x 

În ziua jocului era o vreme perfectă 
pentru fotbal, senină şi rece, cu miros de 
lemn ars în aer. O brumă uşoară picurase 
arțarii uriaşi care încadrau bulevardul 
Colegiului în nuanțe strălucitoare de 
portocaliu, roşu şi auriu, şi un soare rece de 
noiembrie strălucea pe un cer albastru 


strălucitor. În ultima săptămână Claire 
auzise orchestra şcolii repetând pe stadion, 
din biroul ei, şi chiar şi ea începu să se lase 
cuprinsă de spiritul evenimentului. 

Kate şi Harold se opriră la apartamentul 
ei la ora unu după-amiază ca s-o ia. 

Cum acesta avea să fie un meci local, 
jucat de două echipe din Seattle, era o 
asistenţă imensă, şi când urcară rampa 
lungă şi curbată de beton spre locurile lor, 
stadionul era deja plin pe trei sferturi. 

Orchestra era pe teren, aranjându-se în 
modele complicate şi cântând tare imnul 
colegiului în timp ce tribuna studenţilor de 
la Rainier flutura stindarde purpuriu cu 
auriu pentru a-şi exprima susţinerea pentru 
echipa gazdă. 

In ciuda ei însăşi, Claire se simţi 
emoţionată de mulţime, de zgomot, de 
muzică, de culoare. 

Pe la două, orchestra se retrase. 
Deodată se auzi un urlet puternic în timp ce 
echipa Rainier, cu căşti aurii, ieşi în 
alergare din tunel pe teren, cu antrenorul 
lor în frunte. 

— Donovan! Donovan! urla mulţimea, şi 
bărbatul înalt le făcu cu mâna în drum spre 


bancă. 

Apoi cele două echipe se aliniară faţă-n 
faţă la linia de cincizeci de yarzi, se auzi un 
fluier, şi jocul începu. 

— Acum! urlă Kate pe deasupra 
vuietului, nu-ţi pare bine că ai venit? 

— Da! urlă şi Claire. Aş vrea doar să 
înţeleg ce se întâmplă. 

— Nu ai nevoie, îi răspunse Kate veselă. 
Tot ce ai nevoie să ştii acum e că Rainier a 
câştigat aruncarea, ceea ce înseamnă că 
prietenul tău Scott duce mingea. El e 
numărul patruzeci. Nu-l pierde din ochi. 

După cinci minute, Claire era aşa de 
confuză că nu putea spune care sunt 
echipele, cu atât mai puţin să-l urmărească 
pe numărul patruzeci. În scurtele intervale 
în care reuşea să-l privească pe Scott în 
vânzoleala de jucători, era uimită de graţia 
şi precizia mişcărilor lui, şi ar fi recunoscut 
cu greu namila stângace care abia putea să 
plece dintr-o cameră fără să se împiedice. 

De-a lungul majorităţii meciului Jake 
stătu cu braţele încrucişate pe piept, privind 
orice mişcare în teren. Din când în când 
striga un ordin la jucătorii săi de pe teren, 
sau se plimba în susul şi în josul liniei de 


margine din faţa băncii, dar majoritatea 
timpului era liniştit şi tăcut. 

Când meciul se sfârşi, tribuna 
studenţilor de la Rainier deveni sălbatică, 
năvălind pe teren, rupând stâlpii porţii şi 
strângându-se în jurul gladiatorilor lor 
triumfători. Apoi, ca unul singur, jucătorii, 
obosiţi şi murdari, îl ridicară pe antrenor pe 
umeri şi-l cărară spre tunelul de ieşire. 

Kate jubila. 

— Am făcut-o! strigă ea. Am învins! 

— Asta am înţeles şi eu, spuse Claire. 

— Şi Scott e eroul meciului, continuă 
Kate emoţionată. 

Va trebui să-i acorzi credit lui Jake 
Donovam, Claire. A făcut miracole cu 
echipa, şi poţi să pariezi că va fi omul 
momentului pe aici, ceva timp. 

x 


În noaptea aceea, când Claire păşi în 
sala de sport unde avea loc dansul, 
cuvintele lui Kate îi sunau încă în urechi. 
Numele lui Jake Donovan părea să fie pe 
buzele tuturor. Omul momentului, într- 
adevăr! gândi ea. Dacă ar fi ştiut ei ce om 
egoist nemilos era, nu l-ar mai fi ridicat 
atâta în slăvi. 


Claire recunoscu câteva feţe familiare în 
timp ce-şi făcea loc prin mulţime, împinsă 
înainte de Kate, şi nu după mult timp începu 
să se simtă jenată sub privirile sincer şocate 
ale celor care o salutau. 

Îl văzu pe Scott imediat, constituţia lui 
de uriaş dominându-i pe toţi cei din sală. 

Era înconjurat de un stol de frumuseți 
dar în clipa în care o văzu pe Claire le dădu 
la o parte şi începu să-şi facă loc spre ea 
prin mulţime. 

— Felicitări, Scott, spuse ea cu un 
zâmbet. Am auzit că eşti eroul zilei. 

— Ai fost acolo? întrebă el nerăbdător. 
M-ai văzut jucând? 

Ea dădu din cap afirmativ. 

— Am fost foarte impresionată. N-am 
înţeles mult din ce se întâmpla, dar am 
reuşit să te urmăresc majoritatea timpului. 

El zâmbi. 

— E bine. 

Orchestra şcolii cânta melodii de dans, 
dar deodată se opri. Se auzi un sunet de 
clopoțel şi toţi ochii se întoarseră spre 
estradă, unde preşedintele colegiului le 
atrăgea atenţia. 

— Voi fi scurt, spuse el în microfon, 


stârnind chiote de aprobare din mulţime. 
Tuşi şi continuă. Dar cred că toţi vrem să ne 
arătăm aprecierea pentru succesul de azi al 
antrenorului nostru de fotbal. Alte chiote. 
Aş vrea să vă prezint omul momentului, Jake 
Donovan! Ochii lui căutară prin sală, apoi 
făcu semn cu mâna. Vino aici, Jake, şi spune 
câteva cuvinte. 

În timp ce mulţimea aplauda, Claire îşi 
întoarse gâtul să-l vadă. 

El merse până la microfon, apoi se opri, 
în timp ce mulţimea izbucni în chiote, 
bătând din palme, fluierând, bătând din 
picioare. 

Când în cele din urmă se făcu linişte, 
începu să vorbească pe un ton jos, bine 
modulat şi sigur. 

— Mulţumesc, spuse el. A fost o zi mare 
pentru noi toţi de la colegiul Rainier, dar 
trebuie să vă spun că meritul aparţine 
echipei. I-am alergat din greu sezonul ăsta, 
şi pe lângă toate orele de antrenament, au 
trebuit să urmeze de asemenea programul 
de cursuri. Puteţi fi mândri de ei, cum sunt 
şi eu, pentru disciplina şi dăruirea arătată 
de ei toţi. Vă mulţumesc din nou. 

Cu aceasta, făcu semn cu mâna mulţimii 


şi sări uşor jos de pe scenă, în alte chiote. 
Orchestra începu să cânte, şi curând câteva 
cupluri ajunseră pe ringul de dans. 

Scott, încă stând lângă Claire, se 
întoarse spre ea. 

— Dansezi cu mine? 

Apoi, totul se întâmplă atât de repede 
încât Claire fu cuprinsă până peste cap de 
un val de emoție. 

Deşi unul după altul bărbaţii cu care 
lucra o invitară la dans, unii pe care abia îi 
cunoştea, Scott era mereu lângă ea, şi se 
părea că dansa mereu cu el. Curtis se arătă 
şi el. 

— Te-am recunoscut cu greu, Claire, 
remarcă el în timp ce valsa cu ea sub 
privirea mâhnită a lui Scott. Arăţi ca o 
persoană complet diferită. 

Deşi tonul lui era admirativ, Claire 
detectă o notă de critică în cuvintele lui, şi 
simţi cum îi scade entuziasmul. 

— Sună ca şi cum n-ai fi de acord, 
remarcă ea. 

El se dădu înapoi, ţinând-o uşor la o 
lungime de un braţ, şi dădu din umeri. 

— Ei bine, trebuie sā admiţi că nu e 
chiar imaginea potrivită pentru o tânără 


profesoară printre studenţi. 

N-am putut să nu observ, de exemplu, că 
Cunningham nu-şi poate lua ochii de la tine. 

Claire tocmai se hotărâse să-i spună ce 
gândea despre părerea lui, când simţi brusc 
o mână în jurul taliei şi auzi vocea fermă şi 
adâncă a lui Donovan. 

— Îmi permiţi? întrebă el blând, şi 
înainte ca ea sau Curtis să poată spune 
ceva, o întoarse cu faţa la el şi o purtă de 
acolo cu paşi lungi, siguri. Imediat ce se 
îndepărtară, o privi şi spuse pe un ton 
amuzat: Ai probleme cu prietenul tău? 

— Nu e prietenul meu, spuse ea printre 
dinţi, şi îi păru imediat rău când văzu 
rânjetul de satisfacţie răspândindu-i-se pe 
faţă. 

— Asta e bine, spuse el, şi o trase şi mai 
aproape. 

El nu mai spuse nimic, doar fredona, 
puţin fals şi o conducea cu măiestrie. Era cu 
mult mai înalt decât Curtis, picioarele mult 
mai lungi şi strânsoarea lui mult mai fermă, 
încât tot ce putea face era să se lase 
purtată. 

După un timp, părea că muzica se 
îndepărtase, şi ea simţi răcoare pe umerii 


goi. Deschise ochii şi văzu că ajunseseră pe 
culoarul sălii de sport. 

— Ți-e frig? întrebă el cu voce joasă. 

— Da, puţin. 

— Hai în biroul meu. E cald acolo. 

— De ce? 

— Vreau să vorbesc cu tine. 

— Despre ce? 

El se încruntă. 

— Eşti foarte  suspicioasă, doamnă 
profesoară. Nu te voi ataca. Vreau doar să-ţi 
vorbesc. Făcu o pauză. M-am gândit mult la 
ce s-a întâmplat între noi şi-ţi datorez scuze. 

— În regulă. Îţi primesc scuzele. Ce e de 
vorbit? 

— Ei bine, e mai mult decât atât. 
Speram că putem fi prieteni. 

Mâinile lui erau pe braţele ei goale 
acum, ţinând-o uşor. Ea tremură din nou. 
Era culmea nebuniei să-l lase pe acest 
bărbat s-o convingă să meargă singură cu el 
în biroul lui. Şi ce voia să zică prin afirmaţia 
lui că voia să fie prieteni? îl privi, încercând 
să-i ghicească gândurile. Nu putea avea 
încredere în el, ştia asta, dar era aşa de 
curioasă încât se simţea obligată să afle. 

— În regulă, spuse ea în cele din urmă. 


Dar numai pentru câteva minute. 

El îşi puse uşor un braţ peste umerii ei şi 
merseră împreună spre spatele clădirii. 
Cerul era senin, cu milioane de stele 
strălucind şi o lună enormă şi galbenă 
atârnând pe cerul albastru întunecat. 

După ce merseseră vreo zece metri, el 
se opri şi scoase un mânunchi de chei din 
buzunar. Ea îl privi cum se apleacă şi 
descuie uşa. Lumina lunii îi cădea pe părul 
brunet şi îi arunca umbre interesante pe 
faţă. 

El împinse uşa, se dădu un pas înapoi şi 
o conduse înăuntru. Era o mică lampă 
aprinsă pe un birou ordonat, în centrul 
camerei. Cumva ea se aştepta la lucruri 
înghesuite, cu echipament sportiv şi miros 
înţepător de vestiar de bărbaţi. In schimb, 
arăta mai degrabă ca biroul privat al unui 
om de afaceri. 

Pe pereţi erau poze de vânătoare, câteva 
fotografii cu sportivi în acţiune, un dulap 
pentru dosare într-un colţ al camerei, şi pe 
peretele opus o canapea joasă. Un slab 
miros de tutun şi săpun plutea în aer şi, aşa 
cum promisese el, era încântător de cald. 

Jake închise uşa şi se sprijini de ea, cu 


braţele încrucişate la piept, privind-o 
întrebător. 

— Pari surprinsă, remarcă el. La ce te 
aşteptai? 

Fotografii de femei goale pe pereţi? 

Ea zâmbi. 

— Nu, nu chiar. Merse la un grup de 
fotografii de deasupra canapelei şi le 
inspectă. Dar sunt impresionată cât de 
ordonat eşti. 

El veni în spatele ei. 

— A, ăsta e talentul meu organizatoric. 

— E un birou impresionant, spuse ea. 
Cel puţin la fel de mare şi confortabil ca al 
preşedintelui. 

— A fost o parte din înţelegere când am 
fost de acord să vin aici! Un birou pe care 
să-l pot folosi să-mi dirijez afacerile. 

Ea întoarse capul şi-l privi. 

— Aşa e. Am auzit că nu primeşti salariu. 
Cu ce te mai ocupi? Sau sunt prea curioasă? 

— Deloc. Am nişte afaceri cu companii 
de material sportiv. Câteva investiţii, nimic 
spectaculos. Îmi place să negociez la bursa 
de valori. 

— Ai absolvit finanţele, nu-i aşa? 

— Aşa e. Treabă fascinantă, economia. 


Ea râse. 

— Mă tem că nu mă pricep deloc. 

El ajunse lângă o servantă de mahon 
frumos sculptată. 

— Vrei ceva de băut? Te va încălzi. 

— Da, spuse ea după un moment de 
ezitare. Cred că da. 

— Stai jos, atunci, şi voi prepara nişte 
coniac cu sifon. 

Fără gheaţă. E în regulă? 

— E bine. 

Ea se aşeză precaută pe marginea 
canapelei,  strângându-şi i braţele şi 
privindu-l cum prepară băuturile. 

El se întoarse şi-i dădu un pahar, apoi se 
aşeză lângă ea, puţin mai la distanţă. 

— Noroc, spuse el, ridicându-şi paharul. 

Ea luă o sorbitură din băutură, apoi încă 
una. Cum coniacul îi aluneca pe gât, părea 
s-o încălzească, dar era încă nervoasă. El se 
aplecase în faţă, cu coatele pe genunchi, cu 
picioarele lungi depărtate, ţinând paharul în 
mâini. 

— Ai spus că vrei să-mi vorbeşti, spuse 
ea. 

— Da. Se lăsă pe braţul canapelei. Acum 
că s-a terminat - problemele academice ale 


lui Scott, marele joc - am avut puţin timp să 
mă gândesc cum m-am purtat cu tine, şi nu- 
mi place. Ridică o mână şi se frecă pe ceafă. 
Vreau să ştii că înţeleg cum gândeşti, că 
educaţia e mult mai importantă decât un joc 
prostesc. Ar fi trebuit să încerc mai mult să- 
ţi înţeleg punctul de vedere. 

Nimic din ce ar fi putut el spune n-ar fi 
mirat-o mai mult. 

— Ei bine, nu am fost chiar un exemplu 
de tact şi înţelegere, spuse ea rar. Şinue 
un joc prostesc. Recunosc că în majoritatea 
timpului nu înţeleg ce se întâmplă, dar îmi 
place emoția spectacolului. Şi aşa cum spui, 
acum s-a terminat. 

— Ei bine, asta e, spuse el zâmbind. 
Despre asta voiam să vorbesc cu tine. Nu 
vreau să se termine. 

— Ce vrei să spui? Ce nu vrei să se 
termine? 

El dădu capul pe spate, golindu-şi 
paharul, şi ea privi hipnotizată la gâtul lui 
când înghiţea. 

Apoi el o privi direct în ochi. 

— Tu şi cu mine, spuse el scurt. 

— Tot nu înţeleg. Vrei să spui... 

— Spun exact ce se aude. Vreau să te 


cunosc mai bine, să te văd mai mult. 

— De ce? 

Ochii lui se deschiseră. 

— De ce? Ei bine, pentru acelaşi motiv 
pentru care un bărbat vrea să cunoască o 
femeie. El dădu din umeri. Să ne distrăm, să 
facem unele lucruri împreună, să aflăm 
dacă e o atracţie între noi. El se apropie şi-i 
zâmbi larg. 

Deşi cred că amândoi ştim deja 
răspunsul. 

— In mod sigur mergi direct la ţintă, 
remarcă ea. 

Sugestia lui o aruncase într-o confuzie 
totală. Bărbaţii ca Jake Donovan nu-i 
spuneau astfel de lucruri, şi ea nu ştia cum 
să răspundă, sau măcar cum să reacționeze. 
Pe de o parte, putea fi considerat o insultă 
faptul că el o vedea ca pe încă o cucerire 
uşoară, pe de altă parte, era flatant că el îşi 
dădea osteneala. 

In orice caz, ea nu vedea că ar avea ceva 
de pierdut jucându-se un pic cu el, să vadă 
care îi sunt intenţiile. Era sătulă de relaţia 
cu Curtis, şi-şi pierduse tot respectul pentru 
el, în afacerea cu Scott. Cât despre Scott, 
deşi era flatată de interesul lui pentru ea, îl 


privea ca pe un copil imatur, în ciuda 
apropierii lor de vârstă. Jake Donovan, pe 
de altă parte, era un bărbat adevărat. 

Între timp, el se mutase şi mai aproape, 
astfel că corpurile li se atingeau. Ea îşi ţinu 
respiraţia, privind, în timp ce mâna lui se 
întindea încet să-i atingă umărul gol. Când 
degetele lui lungi o atinseră, o căldură 
plăcută începu să-i călătorească în susul şi 
în josul braţului, până când îi umplu tot 
corpul. 

O senzaţie ciudată îi curgea prin vene, 
iscându-i dorinţa pentru mai mult şi făcând- 
o să se teamă puţin. 

La ce se aştepta el de la ea? începu din 
nou să tremure. 

— Încă ţi-e frig, îi murmură el în ureche. 

Înainte să poată nega, braţul lui se 
încolăci în jurul ei, şi el îşi aşeză buzele pe 
umărul ei. Ea respira A scurt şi stătu 
nemişcată, neputând să vorbească sau să se 
mişte. 

Gura lui era la baza gâtului ei acum, 
frecându-şi nasul sub maxilarul ei. Braţele 
lui se încordară şi ea se întoarse fără 
cuvinte cu faţa la el. 

În lumina slabă aruncată de lampa de pe 


birou el arăta atât de frumos! Ochii verzi îi 
străluceau de dorinţă, şi umbrele făcute de 
pomeţii obrajilor lui şi de falca lui ieşeau în 
relief. Incapabilă să se oprească, ea închise 
ochii şi-şi lăsă corpul în voia lui. 


Capitolul 5 


Când gura lui Jake o găsi pe a ei în cele 
din urmă, era ca şi cum ar fi venit acasă 
după o lungă absenţă, sau ca şi cum ar fi 
găsit un port sigur după ani de căutări. 
Sărutul începu cu o explorare blândă, gura 
lui frecându-se uşor de a ei. Treptat, cum 
presiunea creştea şi devenea mai insistentă, 
Claire pur şi simplu se abandonă. 

După un timp Jake se trase înapoi şi 
când ea deschise ochii el o privea, ochii lui 
strălucind de dorinţă sinceră. 

Respira greu. Apoi, fără un cuvânt, gura 
lui se deschise şi cobori peste a ei cu o 
asemenea intensitate încât ea fu împinsă 
înapoi pe sofa şi el ajunse pe jumătate 
deasupra ei. 

Limba lui fierbinte îi trecu printre buze, 
depărtându-le până când în cele din urmă, 
cu un oftat, ea renunţă la rezistenţă şi i se 
dărui. Mâna de pe umărul ei se mişcă în jos, 
alunecând peste materialul subţire al 
rochiei până îi acoperi pielea goală, 
fierbinte, degetele lui lungi jucându-se cu 
mamelonul întărit şi durând-o atât de tare 
încât ea gemu. 


Claire putea simţi duritatea părţii de jos 
a corpului lui apăsându-i pe coapsă şi ştiu 
că el e la fel de excitat ca ea. 

El începu să umble la bustul rochiei 
acum, trăgându-i bretelele peste umeri 
astfel că-i dezgoli sânul. Speriată, încercă să 
se ridice dar, când gura lui o lăsă pe a ei şi 
se aplecă mai jos, pe sân, ea se lăsă pe 
spate cu un oftat, copleşită de extazul 
momentului. 

Apoi, pe când buzele lui făceau minuni 
pe sânul ei, mâna lui cobori pe coşul 
pieptului, pe talie, pe stomac până când 
ajunse în cele din urmă pe coapsele ei. 
Atunci neliniştea o cuprinse. 

De data asta se luptă sincer, astfel că el 
n-o putu ignora. 

Gura de pe sânul ei se mută pe gât şi 
bărbie, căutând-o pe a ei, dar ea îşi întoarse 
capul într-o parte şi se aplecă să se acopere. 
El îşi ridică ochii şi o privi. 

— Ce nu e bine? şopti el aspru. le-a 
durut? 

O, Doamne, gândi ea, mă va acuza iar 
că-l aţâţ. 

— Jake, spuse ea tremurat, te mişti prea 
repede pentru mine. Tu... mă sperii. 


El privi în altă parte, gânditor. Când în 
cele din urmă se întoarse spre ea, îi puse 
bretelele rochiei la loc pe umăr şi o trase 
lângă el. 

— Ai dreptate. Îmi pare rău. Cred că m- 
am lăsat furat. Trebuia să-mi dau seama... 
Se opri şi zâmbi. 

Doar că ai o influenţă stranie asupra 
libidoului meu, profesore. 

El se ridică în picioare şi-i întinse o 
mână s-o ajute. 

Apoi îşi puse braţele în jurul ei şi o ţinu 
îmbrăţişată uşor. 

După o clipă, îşi puse mâinile pe umerii 
ei şi o privi în ochi. 

— E în regulă? 

Ea dădu din cap afirmativ. 

— Da. Jake, sper că nu crezi că sunt - 
ştii tu, ce ai spus mai înainte. 

El îşi scutură solemn capul. 

— Nu cred nimic, decât că îmi place de 
tine, vreau să te cunosc mai bine, şi sper că 
n-am dat-o în bară grăbindu-mă. 

— Nu, murmură ea cu uşurare. Nu ai 
dat-o în bară. 

De fapt, ea îi găsea fervoarea flatantă. 
Nu cunoscuse niciun bărbat care să-şi 


piardă controlul din cauza ei până acum, şi 
era o experienţă plăcută. 

— Bine. Atunci vom încerca din nou? 
Putem lua cina într-o seară, săptămâna 
viitoare, şi s-o luăm încet. Cum sună? 

Suna minunat, dar nu voia să pară atât 
de dornică precum se simţea. 

— Da. Mi-ar plăcea. 

— Vrei să ne întoarcem la dans? Sau te 
pot duce acasă, dacă vrei. 

— Nu, spuse ea repede. Nu cred. Am 
venit cu nişte prieteni, şi cred că ar fi cel 
mai bine să mă întorc acasă cu ei. 

Probabil că mă caută chiar acum. 

— Sper că nu personajul acela Gregg, 
spuse el sever. 

Sau Scott. 

Primul ei impuls fu să-i explice că 
niciunul dintre cei doi nu însemna nimic 
pentru ea, dar apoi se hotări că el nu avea 
nevoie de asigurări şi Claire nu voia să 
apară aşa de uşor de cucerit. 

— Nu, spuse ea. Nu în seara asta. 

leşiră, şi după ce Jake încuie uşa 
biroului începură să meargă încet spre sala 
de bal. Cum se apropiară, muzica şi 
zgomotul mulțimii  crescură, aducând-o 


brusc pe Claire în lumea reală. La intrare îi 
văzu pe Kate şi Harold cu hainele pe ei, 
evident gata de plecare. 

Dar acum era singură, departe de 
căldura lui, de magia mâinilor şi gurii lui, de 
presiunea lui, şi întregul episod începu să 
semene tot mai mult cu un vis frumos dar 
îndepărtat. 

El n-o va căuta. Ar fi fost o proastă să se 
bazeze pe asta. 

Ca Cenuşăreasa, se va întoarce curând 
la realitate cu o bufnitură. Probabil că va fi 
mai bine aşa. Ea nu putea spera să capteze 
interesul unui bărbat ca Jake Donovan 
pentru mult timp, sau să facă faţă 
experienţei lui în afaceri amoroase. 

Trecând prin sufragerie în drumul spre 
pat, ea privi la suportul de cărţi de lângă 
birou. Rândurile ordonate legate în diferite 
culori păreau prieteni vechi. Se simţea în 
siguranţă cu ele. 

x 

Era în biroul ei când sună telefonul. 
Când auzi vocea lui Jake, inima începu să-i 
bată atât de tare încât era sigură că el o 
putea auzi la celălalt capăt al firului. 

Ameţită de uşurare şi nervi, se scufundă 


încet în scaunul ei. 

— i-ar plăcea să iei cina cu mine 
sâmbătă seara? Tonul lui era obişnuit, ca şi 
cum nu ar fi fost cea mai importantă 
întrebare pusă în întreaga istorie a omenirii. 

— Da, reuşi ea să spună în cele din 
urmă. Mi-ar plăcea. 

— Bine. M-am gândit că ar fi amuzant să 
ne jucăm de-a turiştii, poate în Space 
Needle. Apoi putem să ne plimbăm prin 
centru. Mereu se întâmplă ceva. Cum ţi se 
pare? 

— Minunat. Ea nu adăugă că era 
probabil singura persoană din Seattle care 
nu fusese la elegantul restaurant rotitor 
sus, pe clădirea-simbol a oraşului. 

— Te iau eu pe la şapte. O.K? 

— O.K. 

După ce închise telefonul, Claire se 
reținu cu greu să nu se ridice şi să danseze 
prin cameră. Avea nevoie de o rochie nouă, 
era esenţial. În garderoba ei nu avea nimic. 

Ce era destul de bun pentru Curtis 
Gregg şi cinele lui plicticoase, nu era ceva 
ce un bărbat ca Jake Donovan ar fi apreciat. 

x 


Când clopoţelul de la uşă sună, Claire 


aproape că se împiedică. Era puţin nesigură 
pe noile sandale aurii cu toc înalt, şi trebui 
să se oprească în mijlocul camerei să-şi 
tragă răsuflarea înainte să-l primească. În 
cele din urmă, îşi netezi rochia apoi începu 
să meargă încet spre uşă şi o deschise. 

El arăta senzaţional într-un costum 
sobru  albastru-închis, cămaşă albă şi 
cravată în dungi. Părul lui castaniu-închis 
fusese tuns de curând şi era îngrijit 
pieptănat. Era proaspăt bărbierit, şi când 
trecu pe lângă ea, Claire prinse o adiere 
slabă de after-shave. 

— Îmi pare rău că am întârziat, spuse el 
imediat. E un meci la Kingdome şi traficul a 
fost aglomerat până la podul West Seattle. 

Claire dădu seama că nu are idee unde 
locuieşte el. 

— De unde vii? întrebă ea. 

— De acasă. 

— Şi unde e asta? 

— O, cred că nu ţi-am spus niciodată. 
Am un apartament în Madison Park, pe lac. 

— Trebuie să ai o barcă, atunci. 

— Aşa e. O barcă Chris Craft, de 
douăzeci de metri. 

O iau în insulele San Juan în fiecare 


vară. O să te scot să navigăm când vremea 
se va face mai bună, la primăvară. 

Inima lui Claire se strânse. Total 
incapabilă să înveţe să înoate, în ciuda 
anilor de lecţii din copilărie, era 
înspăimântată de apă. Dar la primăvară el 
va fi probabil de mult plecat din viaţa ei. 

În cele trei zile de când o sunase, ea se 
gândise la asta serios. Poate că era o 
romantică, dar nu era proastă şi era 
conştientă că un bărbat ca acesta nu se va 
stabili la o singură femeie. De asemenea, se 
cunoştea destul de bine ca să-şi dea seama 
că nu putea tolera să-l împartă cu altcineva. 

Intenţia ei era să se bucure că e cu el 
atâta timp cât putea controla situaţia, apoi 
să-l lase să plece când el va fi obosit să 
încerce să se culce cu ea. Claire era absolut 
sigură că, o dată ce se va întâmpla asta, el 
îşi va pierde repede interesul pentru ea. 

Brusc, deveni conştientă că el o priveşte. 

— Ai spus ceva? întrebă ea. 

— Nu. N-am spus nimic. Priveam doar. 

Expresia sinceră de apreciere de pe faţa 
lui în timp ce o măsura din cap până-n 
picioare o făcu să se îmbujoreze. 

Era jenată şi mulţumită în acelaşi timp. 


— Văd, spuse ea veselă. Trec testul? 

El făcu un pas spre ea, acoperind spaţiul 
dintre ei şi o atinse uşor pe faţă. 

— Cu felicitări, murmură el şi se aplecă 
s-o sărute uşor pe gură. Am făcut rezervări 
pentru ora opt. Dacă plecăm acum, ajungem 
la timp. 

x 

Space Needle era în centrul Seattle-ului, 
în inima oraşului, şi cum în zonă erau şi 
Opera, Pavilionul Ştiinţelor şi stadionul, era 
mereu aglomerat. Jake parcă în garajul 
acoperit de pe strada Mercer, şi merseră pe 
jos câteva zeci de metri spre structura 
înaltă şi subţire care domina oraşul. 

Urcând până sus în liftul de sticlă pentru 
prima oară. 

Claire avu emoţii. Era o noapte senină şi 
rece şi în timp ce urcau, luminile clădirilor 
înalte ale oraşului şi vapoarele în portul 
aglomerat ofereau O panoramă 
strălucitoare. 

Ca şi cum i-ar fi simţit neliniştea, Jake îşi 
tinu mâna ferm pe cotul ei în timpul 
călătoriei ce părea fără sfârşit, şi când 
ajunseră la ultimul etaj o conduse în holul 
restaurantului. 


— Primul zbor e cel mai greu, remarcă 
el în timp ce se ducea la biroul de rezervări. 
Data viitoare nici măcar nu vei observa 
înălţimea. 

Când fură aşezaţi la o masă lângă 
fereastră, Claire îşi uită disconfortul iniţial 
de a fi aşa de sus, şi privi cu fascinaţie la 
priveliştea în continuă mişcare. 
Restaurantul circular se rotea atât de încet, 
încât nu dădea senzaţia de mişcare, dar cam 
la fiecare cinci minute o nouă parte a 
oraşului se dezvăluia privirilor. 

Ea se uită la Jake şi-l văzu privind-o cu o 
strălucire amuzată în ochii verzi. 

— Ai rău de înălţime? întrebă el. 

— Nu, deloc. E minunat - acum că sunt 
aici. 

— Eşti îngrijorată de coborâre? 

— Nu, spuse ea sincer. Se gândea că nu- 
şi va mai face griji pentru niciun alt lucru 
din lume, cu prezenţa lui încurajatoare 
lângă ea, dar nu-i putea spune. 

Chelneriţa veni la masa lor, le înmână 
meniurile şi-i întrebă dacă vor ceva de băut. 
Jake îi aruncă o privire întrebătoare lui 
Claire. 

— Ce zici de asta? 


— Aş dori un pahar de sherry cu frişcă, 
vă rog. 

— Eu vreau o vodcă, spuse Jake. 

Când chelneriţa plecă, se lăsă în scaunul 
lui, scoase un pachet de ţigări şi-i oferi una. 

— Nu, mulţumesc, spuse ea. 

El îşi aprinse una şi puse pachetul 
deoparte. 

— Ai renunţat, nu-i aşa, ca orice 
persoană înţeleaptă? 

— N-am încercat niciodată să fumez. 

— Fată deşteaptă. 

— Sunt surprinsă că tu fumezi. Credeam 
că sportivii nu fac excese. 

El îngăimă ceva, înecându-se puţin cu 
fumul, şi întinse mâna după apă. 

— Îmi cer scuze, spuse el, bând tot 
paharul. Nu ştiu unde ai auzit asta, dar e 
sigur o invenţie. E adevărat că atunci când 
un sportiv se antrenează n-ar trebui să 
fumeze sau să bea, sau să facă alte excese, 
dar a trecut mult timp de când jucam 
efectiv. Oricum, mă limitez la două-trei 
țigări pe zi. Totul cu moderație, ştii, şi merg 
bine cu o băutură înainte de cină. 

— Vorbind de joc, spuse ea, de ce n-ai 
mai jucat fotbal? 


Cineva mi-a spus că erai la apogeul 
carierei când te-ai lăsat. 

— Nu e chiar adevărat. Eram în punctul 
în care făcusem ce-mi propusesem, să 
concurez cu cei mai buni, şi reuşisem. 

Nu aveam unde să mă mai duc decât în 
jos. M-am decis să nu mă cramponez până 
voi fi forţat să renunţ. 

— Îţi lipseşte? 

El gândi un moment, fumând, apoi 
spuse: 

— Da, bineînţeles. Îmi lipsesc emoţiile, 
mulţimea, uralele. Dar nu-mi lipseşte să am 
o întreagă echipă defensivă, cu o greutate 
medie de o sută de kilograme de muşchi, 
prinzându-mă în spatele propriei linii şi 
făcând tot posibilul să mă trântească la 
pământ. 

Ea se strâmbă. 

— Sună teribil! Cum ai ajuns să faci o 
treabă atât de periculoasă? 

El dădu din umeri şi-şi stinse ţigara. 

— Eram bun, spuse el simplu. Nu e ăsta 
motivul pentru care cineva face ceva? Tu, 
de exemplu. Din câte mi-a spus Scott, eşti o 
profesoară teribil de bună, cu o abilitate 
remarcabilă de a-ţi transmite entuziasmul 


pentru materia ta studenţilor tăi. Nu e ăsta 
un motiv bun ca să te ţii de asta? 

— Presupun că da, spuse ea rar. Cred că 
niciodată nu m-am gândit. M-am apucat de 
predat considerând că este cea mai bună 
cale de a face exact ceea ce îmi place. 

— Vezi ce vreau să spun? E acelaşi lucru. 

Ea râse. 

— Da, dar eu nu-mi rup oasele predând. 

— Nu, dar trebuie să ai de-a face cu 
studenţi recalcitranţi, ca Scott, de exemplu. 
Sau, continuă el rânjind, cu antrenori 
încăpăţânaţi şi asociaţii ale studenţilor. 

Chelneriţa se întoarse cu băuturile şi 
amândoi începură să-şi consulte meniurile. 

x 

Era aproape miezul nopţii când se 
întoarseră în sfârşit la apartamentul ei. 
După o cină minunată, se plimbaseră prin 
centru. Era un concert pe stadion, trupe cu 
tobă şi trompete mărşăluind, şi terminară la 
Târgul Alimentelor, cu o napolitană belgiană 
cu căpşuni şi o ceaşcă de cafea fierbinte. 

Fusese o seară perfectă, de departe cea 
mai frumoasă pe care Claire şi-o putea 
aminti, şi-i părea rău că se termină. Oricum, 
când se apropiară de strada ei, începu să 


simtă un uşor tremur de anxietate la ce 
putea urma. 

Problema era că-i plăcea de el. Putea 
vorbi orice cu el, şi nici măcar o dată în 
timpul serii nu insistase, nici măcar cu un 
cuvânt sugestiv sau cu tonul vocii. Pur şi 
simplu s-au distrat foarte bine împreună. 
Deşi era încă hotărâtă că trebuie să ţină 
situaţia sub control, îi era teamă de 
posibilitatea ca seara plăcută să se termine 
într-o luptă a voinţelor. 

El trase pe trotuarul din fața 
apartamentului ei, opri motorul şi-şi puse 
braţul pe spătarul scaunului ei. 

— A fost o seară minunată, Claire, spuse 
el. 

— Da, a fost. Mulţumesc foarte mult. 
Cuvintele ei păreau şi excesiv de 
politicoase. Chiar m-am distrat, Jake, 
adăugă ea pe un ton mai cald. 

Braţul lui îi alunecă pe umeri, şi el 
întinse cealaltă mână să i-o pună pe obraz. 

— Mă inviţi la un pahar înainte de 
culcare? întrebă el cu o voce joasă, răguşită. 

Ea fu aruncată imediat într-o stare de 
confuzie. 

Anticipase întrebarea pe tot drumul spre 


casă şi se hotărâse să refuze, dar când 
întrebarea venise în cele din urmă, mintea 
ei nu părea să funcţioneze raţional. 

Degetele lui se mişcau uşor pe faţa ei, 
atingându-i gura, ochii, mângâindu-i ceafa. 

— Sunt puţin obosită, spuse ea nesigură, 
şi făcu o încercare slabă să se depărteze 
câţiva centimetri de persoana lui 
tulburătoare. Poate altă dată. 

— O.K., spuse el prompt. Înţeleg. 

Era atât de mirată de faptul că el fusese 
de acord atât de uşor, încât era total 
nepregătită pentru următoarea lui mişcare. 
În loc să-i dea drumul şi să se dea lao 
parte, cum se aştepta, mâna de pe faţa ei o 
apucă brusc de gât, şi gura lui cobori peste 
a ei, într-un sărut adânc. 

Ea se simţi slăbind, scufundându-se într- 
un răspuns pasionat şi instinctiv la căldura 
gurii şi limbii lui. Capul îi căzu pe spate, şi 
îşi închise ochii. Nu avea în minte decât 
gândul că nu voia să se termine niciodată. 
Cu braţele lui puternice în jurul ei, cu gura 
lui apăsată asupra gurii ei, o intensă 
căldură îi inunda tot corpul, provocând o 
asemenea letargie în ea încât orice mişcare, 
orice gând chiar, păreau total peste puterile 


ei. 

Când mâna lui îi acoperi sânul, ea 
deveni brusc conştientă că se apropia 
periculos de punctul din care nu mai exista 
cale de întoarcere. Câteva minute în plus şi 
el va fi înăuntrul apartamentului ei, în ciuda 
tuturor hotărârilor ei ferme. Trebuia să 
oprească totul chiar acum, cât încă era în 
stare. 

Mâna lui se mişca încet înainte şi înapoi 
pe sânii ei acum, oprindu-se să se joace uşor 
pe sfârcurile încordate, care se distingeau 
clar sub lâna subţire a rochiei ei. 

Ea trase aer în piept, puse mâna pe 
mâna lui şi i-o îndepărtă. Jake rezistă puţin, 
dar văzând că e hotărâtă, îşi puse braţele în 
jurul ei şi o trase uşor spre el, odihnindu-şi 
bărbia pe creştetul ei. O ţinu aşa mult timp, 
fără să se mişte, tăcut, ca şi cum ar fi avut 
nevoie să-şi recapete controlul înainte să 
spună ceva. 

Claire era perfect mulţumită să rămână 
aşa cum erau. 

li plăceau braţele lui puternice în jurul 
ei, inima lui bătând aşa de aproape de a ei. 
N-o ameninţa nimic acum, şi treptat se lăsă 
să se relaxeze lângă el. 


Încurajată de succesul ei de a-l îmblânzi, 
cel puţin pentru moment, şi fără să se 
gândească ce face, ridică o mână şi o puse 
pe pieptul lui, exact deasupra inimii. Nu-l 
atinsese până atunci, gândi ea visătoare, în 
timp ce mâna ei apăsa muşchii netezi. 

Imediat el se încordă, apoi puse mâinile 
pe umerii ei şi o îndepărtă. 

— Nu face asta, spuse el scurt. 

— Imi pare rău, se bâlbâi ea. Voiam 
doar... 

— Ascultă, spuse el pe un ton mai 
conciliant, îmi dau seama că nu ai multă 
experienţă, dar ar trebui să-ţi dai seama şi 
singură. E un lucru să refuzi un tip, şi altul 
să încerci să-l exciţi din nou. 

— Jake, spuse ea, consternată. N-am 
avut nicio intenţie! Te rog, crede-mă, n-am 
vrut să fac asta. 

Sincer. 

— Ştiu. Şi înţeleg. Doar te avertizez. 
Următorul tip s-ar putea să nu fie aşa 
înţelegător. Un bărbat poate face foarte urât 
când e aţâţat astfel. 

— Eu... eu nu ştiu ce să spun. Se simţea 
ruşinată. Işi plecă ochii şi-şi acoperi faţa cu 
mâinile. 


Apoi, blând, el i le desfăcu. Îşi puse un 
deget sub bărbia ei şi i-o ridică, astfel că ea 
privea direct în ochii lui. 

Liniile maxilarelor lui erau încordate, şi 
gura făcea o linie fermă, dar când vorbi, 
vocea îi era blândă. 

— Claire, ai o inimă romantică, dar ţi-ai 
petrecut cea ai mare parte a vieţii cu nasul 
în cărţi. Acum, crede-mă, nu mă deranjează. 
De fapt e unul dintre lucrurile care mă 
atrag cel mai mult la tine, felul tău de a fi 
distant, inaccesibil. 

Dar de asemenea mă face să mă simt 
posesiv, un pic lacom. N-am cunoscut 
niciodată pe cineva ca tine, şi nu vreau ca 
ceea ce se petrece între noi să se sfârşească 
înainte să fi început. 

Capul lui Claire se învârtea. 

— Nu sunt sigură că înţeleg, spuse ea în 
cele din urmă. 

Ce vrei să-mi spui de fapt? 

El îşi trecu mâna prin păr. 

— Nu sunt sigur sută la sută, spuse el 
zâmbind. 

Voiam doar să spun că nu suntem 
personaje dintr-o carte, sau actori într-o 
piesă de teatru. Nici copii. Asta e viaţa 


adevărată, Claire. Suntem doi adulţi, din 
carne şi oase. Cred că ceea ce vreau de fapt 
să spun e că trebuie să te hotărăşti unde 
vrei să ajungă relaţia dintre noi. 

— Nu e asta un pic - un pic calculat? 
întrebă ea. Vreau să spun, de ce nu putem 
lăsa lucrurile în voia lor? 

— Doamne, profesore! explodă el. Ce 
crezi că tocmai s-a întâmplat aici în seara 
asta? Sau sâmbăta trecută, la dans? El o 
apucă, scuturând-o uşor. Cred că eşti atrasă 
de mine şi ştiu foarte bine că sunt atras de 
tine. Fizic, ca să fiu clar. Acum, că amândoi 
ştim asta, de ce să ne mai minţim? 

— Înţeleg, spuse ea încordată. Cu alte 
cuvinte, ce ne opreşte să sărim în pat 
imediat? 

— Ei bine, ai pus-o în termeni fruşti, dar 
da. Cam aşa stă problema. 

Ea îl privi lung, iscoditor. 

— E chiar aşa de simplu pentru tine, 
Jake? întrebă ea dulce. Admit că am dus o 
viaţă fără griji în comparaţie cu a ta, sau 
chiar cu a celor mai multe femei din zilele 
noastre. 

Şi admit că o parte importantă din viaţa 
mea au fost cărţile. Dar nu am trăit într-o 


peşteră. Ştiu că relaţiile dintre bărbaţi şi 
femei au o intensă conotaţie fizică. Şi cum 
spuneai, o simt eu însămi. Dar nu voi crede 
niciodată că asta e tot. 

— Nici n-am spus că e, spuse el 
îmbufnat. 

— Dar ai lăsat să se înţeleagă. 

El nu spuse nimic mult timp, doar stătea 
uitându-se prin parbriz, degetele lui bătând 
uşor pe volan. Luna enormă, strălucitoare şi 
galbenă era sus pe cer acum, strălucind 
direct pe faţa lui, care era concentrată la 
maxim. 

Claire îşi ţinu răsuflarea, privindu-l. Nu 
voia să-l piardă. 

Deşi fiecare cuvânt al lui evidenţiase o 
filosofie diametral opusă filosofiei ei, şi deşi 
ştia fără îndoială că el doar juca un joc cu 
ea, implicând-o într-o luptă a voinţelor ea 
pur şi simplu nu putea să-i întoarcă spatele. 

Ceea ce era pregătită să facă, oricum, 
era să-i reziste cât mai mult posibil. Ea 
accepta că orice s-ar întâmpla se va sfârşi 
cu înfrângerea ei, că dacă i-ar rezista sau i- 
ar ceda tot îl va pierde în cele din urmă. Dar 
nu putea să-i lase cale liberă, şi asta 
însemna să rişte să-l piardă acum, în seara 


asta. 

În cele din urmă, el suspină adânc şi se 
întoarse spre ea. 

— Încăpăţânată mică, nu-i aşa? spuse el 
sec. Dacă te înţeleg bine, spui că nu vrei să 
te grăbeşti. Aşa e? 

Uşurarea o cuprinse în valuri. Câştigase. 

— Aşa e, spuse ea. Nu putem să ne 
cunoaştem puţin mai bine înainte să ne 
pierdem minţile? 

— O.K., spuse el sprijinindu-se de uşa 
maşinii şi încrucişându-şi braţele la piept. 
De ce nu-mi spui câte ceva despre tine? 
__— O, Jake, râse ea. Eşti incorigibil. 
Intinse mâna spre clanţă şi o apăsă. Acum 
trebuie să intru. Vecinii vor începe să-şi 
bage nasul dintr-o clipă într-alta. 

El merse cu ea pe alee, cu un braţ trecut 
uşor peste umerii ei. La uşă, o luă în braţe 
şi o sărută cald şi tandru. 

Ea ar fi vrut să-şi arunce braţele în jurul 
gâtului lui şi să se sprijine de el, să-l bage 
înăuntru, în patul ei, dar câştigase o victorie 
importantă în seara asta şi nu voia să-şi 
cedeze avantajul, până nu mai avea încotro. 

Ei îi era clar că singura cale de a-i 
captiva interesul era să-l ţină pe uscat cât 


de mult timp posibil. Nu va fi uşor, şi în cele 
din urmă el va pleca oricum, dar, orice s-ar 
fi întâmplat, îi va lăsa o amintire pe care s-o 
preţuiască pentru tot restul vieţii. 


Capitolul 6 


Trei săptămâni mai târziu, joi seara, 
Claire lua cina cu prietenele sale ca de 
obicei. Era rândul ei de data asta şi alesese 
micul restaurant grecesc unde ea şi Curtis 
se întâlniseră ultima dată pentru cină. Era 
aproape de colegiu, nu era scump, şi 
mâncarea era excelentă. 

Ea întârziase din cauza unei discuţii cu 
unul dintre studenţii ei, şi ajunsese ultima. 
Celelalte comandaseră deja cina şi-şi beau 
cocteilurile când ea intră, cu respiraţia încă 
tăiată de grabă. 

În timp ce ea îşi croia drum printre 
celelalte mese, ocolind chelneriţe încărcate 
cu tăvi cu mâncare, avea sentimentul 
neplăcut că toate perechile de ochi de la 
masa prietenelor sale erau fixate asupra ei 
cu o curiozitate nedisimulată. Când se 
aşeză, era sigură de asta. 

— Îmi pare rău c-am întârziat, spuse ea, 
şi continuă să explice motivul întârzierii. 

Când termină, era o tăcere mormântală 
la masă. Ea privi de la o faţă familiară la 
alta. În cele din urmă, cu un râs nervos, 
spuse: 


— E ceva în neregulă? 

Imediat toate începură să vorbească 
deodată. 

— Nu a fost vremea cumplită în ultimul 
timp? întrebă Deirdre. 

— 'Teribilă, fu de acord altcineva. 

— Chiar şi pentru Seattle, veni altă voce. 

— Se spune că va ninge de Crăciun. 

— Chiar aşa? 

Când subiectul vremii fu epuizat, se lăsă 
o linişte ciudată, scurtă, apoi cineva 
menţionă costul crescând al vieţii şi 
celelalte se prinseră în vorbă. Singurul 
lucru asupra căruia erau înţelese era să 
evite s-o privească pe Claire. 

Când cina se termină, ea era gata să tipe 
la ele. Ştia bine ce subiect evitau ele cu 
atâta abilitate. In ultimele trei săptămâni, 
ea şi cu Jake au fost împreună constant, 
câteodată şi patru nopţi pe săptămână. In 
timpul plimbărilor lor se întâlniseră cu cel 
puţin trei dintre prietenele ei şi, la viteza la 
care circulau ştirile în micul grup, era ştiut 
acum că ei erau implicaţi într-o relaţie 
strânsă. 

Kate se oferi s-o ducă acasă cu maşina, 
şi deşi Claire ştia ce interogatoriu o 


aşteaptă, se hotărî să accepte. 

Nu trebui să aştepte prea mult. Imediat 
ce Kate se  îndepărtă de parcarea 
restaurantului pe strada principală, îi 
aruncă o privire lui Claire şi spuse pe un ton 
indiferent: 

— inţeleg că tu şi Jake Donovan aţi fost 
văzuţi împreună prin tot oraşul, în ultimul 
timp. 

Claire zâmbi. 

— Aşa e, spuse ea scurt. 

Kate îi aruncă o privire rapidă. 

— Asta e tot ce ai de spus? 

— Ce aş mai putea spune? întrebă Claire 
cu inocenţă. Ai obiecţii? 

— De fapt, pentru că tot ai întrebat, da, 
am, fu răspunsul. 

Claire, n-ai nicio idee în ce te bagi 
legându-te de acest bărbat. El mănâncă fete 
ca tine la micul dejun. Vei avea inima frântă, 
ştii asta. 

In ciuda amuzamentului, Claire se simţi 
rănită. 

— Nu-mi acorzi încredere, nu-i aşa? 
întrebă ea rece. 

Ţi-a trecut vreodată prin cap că Jake s-ar 
putea să mă placă, sau să mă considere o 


companie plăcută, sau să mă găsească 
atractivă? E în limita posibilului, ştii, nu 
complet în afara discuţiei. 

— Bineînţeles! explodă Kate. Tocmai 
asta-i necazul. Nu vezi? Nu are nimic de-a 
face cu tine. Ai fi putut fi Elena din Troia şi 
Madame Curie laolaltă, şi tot ce vede un 
bărbat ca Jake Donovan e un alt trofeu. 

— Înţeleg, spuse Claire încordată. Şi tu 
simţi că e datoria ta să mă avertizezi, nu-i 
aşa? 

Când se opriră la următorul semafor, 
Kate se întoarse spre ea şi o privi sincer 
îngrijorată. 

— Te rog nu te simţi ofensată, Claire, 
spuse ea serios. 

Ştiu că sar peste cal câteodată, şi mă 
bag în treburi care nu mă privesc, dar de 
data asta chiar sunt îngrijorată. Nu vreau să 
suferi. 

— De ce crezi neapărat că asta se va 
întâmpla? De aceea niciuna dintre voi nici 
măcar nu m-a privit în seara asta, cu atât 
mai puţin să mă întrebe despre Jake. Nu e 
un secret vinovat, ce Dumnezeu! Ne simţim 
atraşi unul de altul. Ce e-n neregulă cu 
asta? 


Kate nu mai spuse nimic, şi de fiecare 
dată când Claire privea în direcţia ei, vedea 
aceeaşi încruntare cu buze strânse pe faţa 
ei. Abia după ce parcă pe trotuarul din faţa 
clădirii lui Claire vorbi din nou. 

— În regulă, Claire, spuse ea. Poate am 
exagerat, dar te rog nu te supăra pe mine. 
Cred că mereu m-am simţit protectoare în 
privinţa ta. Erai mereu un copil visător, atât 
de departe de adevărurile crude ale vieţii, 
mai ales după ce mama ta a murit şi tatăl 
tāu a plecat din Seattle. 

Dar ai dreptate. Eşti fată mare. Poţi să ai 
grijă de tine însăţi. Acum, mai suntem 
prietene? 

— O, bineînţeles că suntem. Ştiu că 
intenţiile tale sunt cele mai bune, Kate, şi 
ştiu că faci toate astea doar pentru că îţi 
pasă de mine. 

— Atunci lasă-mă să mai spun un lucru, 
şi nu vei mai auzi niciun cuvânt pe subiectul 
ăsta de la mine. Ea ezită şi când Claire 
rămase tăcută, continuă: Toată lumea 
cunoaşte reputaţia lui Jake Donovan relativ 
la femei. 

lubeşte-le şi lasă-le, ăsta e felul în care 
operează. Am auzit chiar zvonuri că are un 


fel de plan de joc pe care îl urmează, care 
ridică arta seducţiei la o ştiinţă. Dacă ai 
minte, vei fugi de el cât de repede poţi. 
Crezi sincer că poţi avea de-a face cu felul 
ăsta de hotărâre calculată fără să te arzi? 

— Da, spuse Claire, încă iritată puţin. 
Pot. 

Kate oftă. 

— Atunci, succes. Eu am încercat să te 
avertizez. 

Claire scoase un sunet de exasperare. 

— Cât despre toate aceste zvonuri pe 
care le-ai auzit, sunt doar zvonuri. Nimeni 
nu-l cunoaşte cum e cu adevărat, aşa cum îl 
cunosc eu. 

Kate dădu din cap ca o bufniţă. 

— O, înţeleg. Adevăratul Jake Donovan e 
o pisicuţă care-ţi mănâncă din palmă, aşa e? 

Claire se mişcă pe locul ei. 

— N-am spus asta. Doar că nu-mi place 
ca oamenii să răspândească poveşti despre 
un om pe care nici măcar nu-l cunosc. 

— Dacă vrei să spui... începu Kate cu 
flăcări în ochi. 

— O, te rog, Kate! Nu putem să lăsăm 
subiectul deoparte? 

Kate avu graţia să-şi închidă gura şi să-şi 


ţină fălcile strânse, ca şi cum ar fi pus dop 
fizic torentului de cuvinte pe care le avea 
încă pe limbă. O privi pe Claire lung, 
iscoditor, apoi se aplecă să întoarcă cheia în 
contact. 

— O.K. Am prins mesajul. Şi-mi pare rău. 
Nu se va mai întâmpla. 

— Kate, te rog, nu te supăra. 

— Nu mă supăr. Ai dreptate. Ar trebui 
să-mi văd de treaba mea. Şi nu-ţi face griji. 
Prietenia noastră a trecut prin momente 
mai dificile ca ăsta. Îţi aduci aminte când i- 
ai spus surorii Ursula că ţi-am copiat 
lucrarea la testul ăla la franceză şi a trebuit 
să stau după ore o săptămână întreagă? 

Claire dădu din cap. 

— Sau atunci când mi-ai fixat o întâlnire 
cu vărul acela libidinos al tău care aproape 
m-a violat. 

Cele două prietene îşi zâmbiră. 

x 

Deşi Claire intenționa să respingă 
predica lui Kate despre caracterul lui Jake 
ca pe un alt exemplu al obligaţiei ei de a 
interveni în viețile tuturor prietenelor sale, 
ea află în zilele care urmară că nu e aşa 
uşor. 


Nu putea să scape de suspiciunea 
neplăcută că avertismentul lui Kate doar îi 
confirmase îndoielile despre înţelepciunea 
de a continua o relaţie a cărei consecinţă 
unică era o inimă frântă. 

Ea se întâlni la cină cu Jake următoarea 
sâmbătă seară şi el avea bilete pentru un 
meci de hochei după aceea. De câteva ori în 
ziua aceea, Claire ajunse la concluzia fermă 
că o va termina cu el chiar în acea noapte, 
cât timp încă avea curajul s-o facă. 

Dar în clipa în care îi deschise uşa şi-l 
văzu stând acolo, cu faţa îmbujorată de frig, 
cu gulerul paltonului ridicat, cu ochii verzi 
strălucind, toată hotărârea ei se duse. El îi 
devenea indispensabil şi ea era neajutorată 
în faţa forţei irezistibile care o ţinea să nu 
facă ceea ce ştia că e în propriul ei interes. 

— Intră, spuse ea, deschizând uşa larg. 
Arăţi de dacă ai fi gata să îngheţi. 

El intră,  scoţându-şi paltonul şi 
aruncându-l pe un scaun. Când se apropie 
de ea, avea braţele desfăcute, şi când o 
cuprinse, toate îndoielile ei dispărură. Acolo 
voia să fie. 

— Mmm, miroşi bine, murmură el. 
Mâinile lui începură să se plimbe pe spatele 


ei. Poate că trebuie să sărim peste cină. 

Ea se trase înapoi şi-l privi încurcată. 

— Mi te pot imagina pierzând cina, dar 
nu meciul de hochei. 

— Aici ai dreptate, spuse el, dându-i 
drumul. 

Brusc, ea se simţi iritată. De ce ajungeau 
ei mereu la un joc de hochei, sau la un 
turneu de baschet, sau la un joc de fotbal de 
neînțeles? Ea nu ştia niciodată ce se 
întâmplă, şi Jake era mereu atât de absorbit 
de acţiune, încât nu se deranja să-i explice 
nimic. 

— Stai sā-mi iau paltonul, spuse ea 
teapānā. 

Cum mergea pe hol spre dormitorul ei, 
iritarea îi  crescu la un adevărat 
resentiment. Se părea că tot ce vrea de la 
ea era un tovarăş tăcut la evenimentele 
sportive stupide, şi o potenţială parteneră 
de pat. Ce fel de relaţie era asta? 

Când îşi luase paltonul din garderobă şi 
se întorsese în sufragerie, era gata de 
scandal. Apoi, când îl văzu şezând pe vine în 
faţa televizorului, captivat de un meci de 
tenis, ea explodă. 

— Jake, vreau să-ţi vorbesc! 


— Doar o secundă, Claire, spuse el 
absent peste umăr. 

Vreau să prind scorurile Ligii Naţionale. 

— Jake! strigă ea bătând din picior. 
Acum. 

El se ridică încet în picioare şi se 
întoarse cu faţa la ea, cu ochii mari de 
surpriză. 

— Ce s-a întâmplat? 

Ea trecu pe lângă el spre televizor şi-l 
stinse cu o smucitură. Apoi, cu mâinile în 
şolduri, îl privi. Expresia lui mirată o înfurie 
şi mai tare. Nu putea nici să vorbească. 

Cum putea el să fie atât de nesimţit... 

— Vrei să-mi spui ce nu-i în regulă? 
întrebă el blând în cele din urmă. Sau vrei 
să ghicesc? 

— Doar mă miram, spuse ea în sfârşit, 
de ce orice seară petrecem împreună 
trebuie să se învârtească în jurul vreunui 
eveniment sportiv. 

El ridică o mână şi se frecă pe ceafă. 

— Ei bine, nu ştiu. Cred că se întâmplă 
mereu aşa. 

— Te-ai gândit vreodată că mi-ar plăcea 
să merg la o piesă de teatru sau la operă, 
sau la un concert - sau chiar la un film 


prost? Ea îşi desfăcu braţele într-un gest 
dramatic. 

Orice, numai nu încă un joc stupid! 

Ochii lor se înfruntară, până când Claire 
simţi lacrimile fierbinţi înţepând-o sub 
pleoape. Îşi muşcă buza şi privi în altă 
parte. El nu spuse nimic mult timp, şi ea 
stătea acolo, privind în jos, aşteptându-l să 
iasă afară pe uşă, şi afară din viaţa ei 
pentru totdeauna. 

— O.K., Claire, spuse el. Acum vrei să-mi 
spui despre ce e vorba de fapt? 

— Nu ştiu despre ce vorbeşti, murmură 
ea. 

— Ba da, ştii. Ştii foarte bine, că tot ce ai 
de făcut e să-mi spui ce vrei să faci. De fapt, 
de fiecare dată când te-am vizitat, ţi-am 
cerut chiar asta. Şi ştii care a fost răspunsul 
tāu? O să-ţi spun: O, nu-mi pasă, Jake, o 
imită el, orice îţi place. 

Valuri fierbinţi de ruşine o străbătură, şi 
îşi putea simţi obrajii arzând. El avea 
dreptate, bineînţeles. Era exact aşa. 

Ce-i venise să-l acuze de ceva ce ştia 
bine că el nu făcuse? 

Apoi el vorbi din nou, ceva mai 
rezonabil. 


— Ascultă, Claire, dacă încerci să ne 
certăm ca o scuză pentru a scăpa de mine, 
de ce nu spui aşa? 

Cuprinsă de panică, ea se întoarse cu 
faţa spre el. 

— Nu! Nu vreau asta. Ea îşi puse braţele 
în jurul taliei lui şi îşi odihni capul pe 
pieptul lui. 

— Îmi pare rău. Nu ştiu ce am. Poate e 
din cauza predicii pe care mi-a tinut-o seara 
trecută Kate Dawson. 

— Despre mine? Claire dădu din cap la 
pieptul lui. Ce lucruri oribile a spus despre 
mine? întrebă el. Cred că m-a descris ca pe 
un monstru. 

Claire îl privi şi zâmbi forţat. 

— O, ea doar voia să mă avertizeze 
împotriva de bărbaţilor ca tine. 

El deveni serios. 

— Poate că ar trebui s-o asculţi. 

Încă o dată panica o cuprinse. 

— Ce vrei să spui? 

— Vreau să spun doar că ar trebui să 
ştim clar ce se petrece. Puse o mână pe 
obrazul ei. Îmi placi, Claire, sincer. 

Şi n-am făcut niciun secret din faptul că 
te vreau mult de tot. Dar ar trebui să-ţi fie 


clar un lucru. Nu sunt un bărbat care să se 
implice permanent. Îmi place viaţa mea aşa 
cum e, şi nu am nicio intenţie s-o schimb, 
nici măcar pentru tine. 

— Ştiu asta, Jake, spuse ea. 

— Aşa că dacă nu crezi că poţi face faţă, 
acum e timpul s-o spui, continuă el ca şi 
cum nici măcar n-ar fi auzit-o. 

Nu vreau să te păcălesc că sunt 
interesat de altceva decât să mă distrez. Nu 
sunt mândru de asta, adăugă el grăbit. 

Nici nu o consider o ambiţie măreaţă, 
dar aşa sunt, aşa vreau să trăiesc. 

Ei bine, gândi ea, el nu putea s-o spună 
mai pe şleau. 

Ea o ştiuse oricum, dar cumva, găsea 
profund deprimant să-l audă spunând-o atât 
de clar. În ciuda tuturor avertismentelor ei 
către sine, trebuia să admită că nutrise 
speranţa secretă că el s-ar putea schimba. 

Acum ştia că nu se va schimba. Ea putea 
să fie de acord, sau să plece. Nu se îndoia 
că dacă ar fi insistat pe subiectul ăsta, el ar 
ieşi din viaţa ei pentru totdeauna. 

El fusese de asemenea onest spunându-i 
despre hotărârea lui de a se culca cu ea în 
cele din urmă, şi Claire ştia că atunci când 


se va întâmpla asta, totul se va sfârşi. Cu 
cât mai mult îi rezista, cu atât mai mult va 
sta cu ea. 

Ea îi zâmbi. 

— Sunt o fată mare, Jake. Şi să ne 
distrăm e tot ce vreau. 

El se aplecă şi o sărută uşor pe buze. 

— Atunci, unde mergem? La meciul de 
hochei sau la un film prost? 

Ea râse. 

— Încuviinţez jocul de hochei în seara 
asta, cum ai deja biletele. Dar data viitoare 
e rândul meu să aleg. E corect? 

El dădu din cap. 

— Corect. 

x 

Înțelegerea continuă în decembrie, cu 
nicio schimbare remarcabilă în relaţie în 
afară de faptul că acum, când ieşeau, Claire 
sugera alternative la evenimentele sportive 
fără sfârşit. Ţinându-se de cuvânt, Jake se 
conforma cu tot ce voia ea să facă, şi chiar 
părea să-i placă, cu posibila excepţie a unei 
piese lungi, plicticoase la Teatrul Repertory. 

De asemenea ţinându-se de cuvânt, el 
continua să insiste să se culce cu el, şi ea 
continua să reziste la fel de ferm. Claire 


chiar trebuia să-i admire răbdarea şi voinţa 
nestrămutată. El niciodată nu se supăra 
când ea oprea scenele de dragoste, dar data 
următoare împingea din nou situaţia atât de 
departe cât permitea ea. 

Era mijlocul lui decembrie acum, şi 
colegiul era În vacanţa anuala de două 
săptămâni dintre semestre. In seara de 
sâmbătă dinainte de Crăciun, Jake o luase la 
cină şi apoi la un film, despre care amândoi 
au fost de acord că era prost. După aceea, 
în apartamentul ei, Claire se oţeli pentru 
altă bătălie a voinţelor pe canapea, când, 
spre surpriza ei, el se aşeză pe scaunul din 
faţa ei şi-şi aprinse o ţigară. 

— Ce planuri ai pentru Crăciun? întrebă 
el. 

— Nu ştiu. De obicei merg pe insula 
Camano, să stau cu tatăl meu. 

— Cum ti-ar plăcea să mergem în 
Yakimo şi să petrecem câteva zile cu sora 
mea şi cu familia ei? Ne putem întoarce în 
ziua de Crăciun, dacă vrei, şi poţi să-l 
vizitezi pe tatăl tău. 

Claire îl privi. 

— Nici măcar nu ştiam că ai o soră. 

— A, o ţin bine ascunsă, spuse el cu un 


zâmbet. 

Claire era complet surprinsă de oferta 
neaşteptată. 

Însemna asta că sentimentele lui pentru 
ea se adânciseră mai mult decât voia el să 
admită, chiar în sinea lui? 

Nimic nu se întâmplase între ei de la 
ultima lor discuţie, care s-o facă să 
gândească aşa, dar cu Jake nu puteai şti 
niciodată. Fii calmă, se avertiză ea, nu sări 
la concluzii. 

— Ei bine, da, spuse ea în cele din urmă. 
Sună a petrecere. 

Sunt sigură că tatăl meu va înţelege. 

Îi stătea pe vârful limbii să-i spună să 
meargă cu ea la tatăl ei când se întorceau, 
dar se opri la timp. El făcuse o concesie 
enormă, era sigură, invitând-o la sora lui. 

— Bine, spuse el. Cred că îţi va plăcea 
Linda. Voi două o să vă înţelegeţi bine. 

— Vorbeşte-mi despre ea şi familia ei. Cu 
ce se ocupă soţul ei? 

— E văduvă. Cliff a murit într-un 
accident de maşină, acum trei ani. 

— Cât de mari sunt copiii ei? 

El se scărpină în cap şi zâmbi. 

— Nu ştiu. Timmy abia a început şcoala, 


aşa că trebuie să aibă şase sau şapte ani. 

— Trebuie să fie greu pentru ea, să 
crească doi copii singură. 

— Face o treabă bună. Cliff i-a lăsat 
bani, aşa că trebuie să lucreze doar cu 
jumătate de normă. E asistentă medicală şi 
poate să-şi aleagă singură programul. 

Jake se ridică în picioare şi se duse la 
canapea, stingând lampa în timp ce se aşeză 
lângă ea. 

— Vom mai vedea, murmură el în timp 
ce o îmbrăţişă şi-şi apăsă buzele pe gâtul ei. 

— Nu renunţi niciodată, nu-i aşa? spuse 
ea cu un oftat. 

— Nu, spuse el, muşcând uşor pielea de 
pe gâtul şi bărbia ei. Nu o voi face 
niciodată. 

Sper, se rugă ea în gând. Apoi, cum gura 
lui o găsi pe a ei şi o mână i se puse pe sân, 
toate gândurile se risipiră şi ea se abandonă 
plăcerii braţelor lui în jurul ei, corpului lui 
tare apăsat pe al ei. 

x 

Crăciunul cădea într-o miercuri, şi 
plecară din Seattle luni dimineața. Aşa cum 
se programase, au avut zāpadā şi deşi 
puţină în oraş, devenea din ce în ce mai 


groasă în timp ce urcau versantul vestic al 
Munţilor Cascadei spre trecătoarea 
Snoqualmie. Oricum, autostrada largă era 
bine curățată, şi Mercedesul înainta cu 
viteză. 

Au făcut doar o oră până la trecătoare, 
apoi au coborât pe versantul estic spre 
câmpie, acoperită de zăpadă. 

Trecură prin câteva oraşe mici pe drum, 
apoi după încă o oră ieşiră de pe autostradă 
pe drumul îngust care ducea la comunitatea 
fermieră Yakima, faimoasă pentru livezile de 
meri. 

Sora lui Jake trăia la marginea oraşului, 
într-o casă veche cu două etaje, situată pe 
un acru de teren. Deşi ninsoarea se oprise 
când traseră pe alee, erau troiene mari 
lângă casă, şi în grădina din faţă erau doi 
copii mici, îmbrăcaţi călduros şi cu fesuri 
roşii pe capete, jucându-se în zăpadă. Când 
văzură maşina, amândoi veniră în fugă, 
strigând cât îi ţineau plămânii. 

— Unchiul Jake! Unchiul Jake! strigau ei, 
agitându-se la uşa maşinii. 

El sări din maşină, îi ridică pe amândoi 
în braţe. În timp ce Claire cobori, o femeie 
tânără şi suplă, îmbrăcată în pantaloni 


călduroşi şi o jachetă de schi apăru pe 
veranda casei, cu o mână deasupra ochilor 
ca să-i protejeze de soarele amiezii, făcând 
semne cu mâna cu cealaltă. 

— Aţi venit repede, spuse ea, 
apropiindu-se. Se întoarse spre Claire şi 
întinse mâna. Tu trebuie să fii Claire Talbot. 

Bună, sunt Linda. Mă bucur că aţi venit. 
Îşi privi fratele cu dragoste. Presupun că a 
condus ca un maniac, ca de obicei. 

Jake lăsă copiii jos şi-şi puse un braţ în 
jurul surorii sale. 

— Nu-mi place asta, se plânse el 
sărutând-o pe frunte. 

Am fost întruchiparea prudenţei. Chiar 
şi tu te-ai fi simţit în siguranţă cu mine. 

— Haideţi înăuntru. Prânzul e gata. 

x 

Claire o ajută pe Linda la spălatul 
farfuriilor după masa caldă cu supă groasă 
de casă şi sandvişuri cu pâine prăjită, în 
timp ce Jake ieşi afară cu copiii ca să-i ajute 
să facă un om de zăpadă. 

Fi îi plăcu Linda imediat, şi se simţi în 
largul ei în casa mare, veche, plină de 
jucăriile copiilor şi fără pretenţii de decor 
elegant. 


Cele două femei discutau liber, mai mult 
despre slujbele lor, dar ochii lui Claire erau 
atraşi constant de fereastra din bucătărie, 
de unde îl vedea pe Jake jucându-se în 
zăpadă cu copiii. 

Linda veni la tejghea cu o tavă de 
farfurii şi, cum privirea ei o urmă pe a lui 
Claire, râse indulgent. 

— E încă un băiat mare în multe 
privinţe, nu-i aşa? 

Claire îi zâmbi. 

— Trebuie să spun că sunt surprinsă. N- 
am crezut că Jake ştie să se poarte cu copiii. 

— O, ei îl adoră. A fost ca un tată pentru 
ei de când a murit Cliff. Şi după felul în care 
îşi descrie munca de antrenor, cred că-şi 
tratează jucătorii cu aceeaşi afecţiune şi 
severitate. 

— Ai dreptate, spuse Claire rar. Nu m- 
am gândit aşa până acum. 

Linda se întoarse şi începu să clătească 
farfuriile. 

— Mereu am crezut că Jake va fi un tată 
minunat pentru propriii lui copii, spuse ea. 

Claire nu răspunse. Văzând acest nou 
aspect al lui Jake fusese atât de surprinsă 
încât nu ştia ce să creadă. 


x 


Zilele trecură repede. Aşa cum prezisese 
Jake, lui Claire îi plăcu Linda foarte mult. Ea 
se purta cu Jake aşa cum se poartă 
majoritatea surorilor cu fraţii lor mai mari, 
cu o combinaţie de indulgență iubitoare şi 
critică muşcătoare. Cea mai uluitoare parte 
a întregii vizite era să-l privească pe Jake cu 
nepoata şi nepotul lui. 

Dintr-un oarecare motiv, Claire crezuse 
că Jake detesta copiii. El nu menţionase 
niciodată familia surorii sale şi având în 
vedere evitarea hotărâtă a căsătoriei, Claire 
presupusese că era mai ales din cauză că nu 
voia să fie plictisit de copii. A fost o reală 
surpriză pentru ea, să vadă interesul real pe 
care-l avea pentru ei, întregul timp cât au 
stat acolo. 

Marţi, după prânz, Jake luă copiii în oraş 
să-l viziteze pe Moş Crăciun la un magazin 
universal local, în timp ce cele două femei 
scoaseră beculeţe şi globuri şi începură să 
împodobească pomul de Crăciun. 

Linda se sui pe scară să lucreze pe 
ramurile de sus, în timp ce Claire punea 
beculeţele jos. Ele lucrară în linişte o 
jumătate de oră, apoi, brusc, Linda spuse: 


— Îmi pare bine că ai venit cu Jake. E 
prima dată când aduce o prietenă de-a lui 
aici. Începusem să mă întreb dacă i-e ruşine 
cu mine şi cu copiii. 

Claire se opri şi privi în sus la ea. 

— Nu cred. E evident cât de mult îi pasă 
de voi toţi. 

Linda se dădu jos de pe scară şi luă un 
şirag de beculeţe. Apoi, cu grijă, spuse: 

— Claire, te vei simţi ofensată dacă te 
întreb ceva personal? 

— Nu, deloc. 

— Mă întrebam cât de serioşi sunteţi tu 
şi cu Jake. 

Claire se gândi un minut. 

— Să fiu sinceră, trebuie să spun că nu 
suntem. Râse. 

Nu cred că Jake poate fi serios relativ la 
o femeie. 

Linda o privi încurcată, apoi spuse rar: 

— Ei bine, probabil că nu ar trebui să-ţi 
spun asta - şi să nu îndrăzneşti să-i spui 
ceva, că mă omoară - dar Jake a fost serios 
relativ la o femeie doar o dată în viaţă, şi 
cred că Sandra probabil l-a lecuit pentru 
totdeauna. 

Inima lui Claire se opri, apoi începu să 


bată neregulat. 

— Sandra? întrebă ea. 

— Da. El şi Sandra au fost prieteni de 
când erau copii, şi au crescut împreună 
chiar aici, în Yakima. S-au căsătorit când au 
terminat facultatea, amândoi prea tineri. 

— Ce s-a întâmplat? 

Linda dădu din umeri şi se sui înapoi pe 
scară. 

— Lucrul obişnuit, spuse ea. Jake 
începuse să facă o grămadă de bani cu 
fotbalul, dar era prea mult timp plecat, 
lăsând-o pe Sandra liberă ca pasărea 
cerului şi ea a avut o mulţime de relaţii, 
inclusiv cu cel mai bun prieten al lui Jake, 
cu care s-a şi măritat mai târziu. 

Claire rămase fără cuvinte. Asta îi 
explica multe despre el. Dacă se arsese atât 
de rău în trecut, ea putea înţelege 
atitudinea lui. 

Apoi îşi dădu seama că Linda coborâse 
din nou de pe scară şi stătea în faţa ei, 
privind-o. 

— Ascultă, Claire, zise ea. Probabil că nu 
trebuia să spun nimic. Dar îmi placi. Şi văd 
că şi Jake te place. Ai putea fi chiar ce are el 
nevoie ca să-şi depăşească trecutul. 


Ea ezită. Acum o să-ţi pun o întrebare 
foarte personală. 

Nu trebuie să răspunzi dacă nu vrei. Eşti 
îndrăgostită de el? 

Bineînţeles că sunt, fu gândul nerostit. 
Fusese încă de la început, doar că era aşa 
de sigură că va trebui să renunţe la el în 
cele din urmă încât nu îndrăznea să 
recunoască, nici faţă de ea însăşi. 

Acum totul se schimbase. După ce 
auzise povestea Lindei, nu-l mai vedea ca o 
ameninţare pentru ea, un duşman pe care 
trebuia să-l ţină la o distanţă sigură. 

Tot ce putea gândi era că acum putea 
avea o şansă, un viitor real. Linda, aştepta 
încă un răspuns la întrebarea ei. 

— Da, spuse Claire. Il iubesc. 

— Atunci prinde-l, spuse Linda cu o 
intensitate sălbatică. 

Nu mi-ar plăcea să-l văd că te lasă să 
pleci. 

x 

Dimineața de Crāciun fu strālucitoare, 
senină şi rece. 

Ei plănuiseră să plece devreme pentru a 
ajunge la Seattle la timp pentru vizita lui 
Claire la tatăl ei, şi după un mic dejun 


copios era timpul să plece. În timp ce Jake 
ieşi să pregătească maşina, Linda şi Claire 
strânseră masa. 

Când fură gata şi ieşiră afară, capota 
maşinii era ridicată şi Jake se uita la motor. 
Apoi trânti capota şi se şterse pe mâini cu 
batista, încruntându-se la maşină. 

— E ceva în neregulă? întrebă Claire 
apropiindu-se. 

— Se pare că s-a slăbit cureaua 
ventilatorului, spuse el. 

Apoi zâmbi. Dar să nu ne facem griji 
pentru asta acum. Mă îndoiesc că e vreun 
service deschis azi, totuşi probabil că vom 
ajunge la Seattle. Eşti gata de plecare? 

Îşi luară la revedere, promițând să mai 
vină în vizită în curând şi plecară. Era o zi 
frumoasă, însorită, drumurile erau goale, şi 
cum călătoreau spre vest prin câmpurile 
pline de zăpadă, către munţi, Claire stătea 
liniştită lângă el, gândindu-se încă la 
conversaţia avută cu sora lui Jake, şi ce ar 
putea însemna pentru relaţia lor. 

Era cald şi plăcut în maşină. Radioul 
cânta colinde şi Jake le fredona. După ce 
merseră un timp, el se întoarse către ea. 

— Ei bine, cum îţi place Crăciunul ăsta? 


— O, a fost minunat, Jake. Ea îşi ridică 
mâna, cu un ceas scump de platină 
strălucindu-i pe încheietură. Şi îmi place 
ceasul meu. Deşi cred că a costat o 
grămadă de bani. 

— A, nimic nu-i prea bun pentru iubita 
mea, glumi el. 

Întinse un braţ s-o tragă lângă el, şi ea 
se cuibări fericită. 

În curând lăsară în urmă ultimul orăşel 
şi începură să urce versantul estic al 
munţilor, spre trecătoare. Cum panta 
devenea mai accentuată, un zgomot fâlfâitor 
începu să se audă de sub capota 
Mercedesului. 

Jake înjură încet. 

— Îmi era frică de asta, murmură el. La 
naiba, trebuia s-o duc la reparat înainte să 
plecăm. Cred că s-a rupt cureaua 
ventilatorului. 

Apoi, miraculos, chiar după curba 
următoare, o mică staţie service apăru, cu 
un şir de cabane de lemn în spatele ei. 
leşiră de pe autostradă. 

— Cu puţin noroc, voi schimba cureaua 
aici, spuse Jake coborând. Dacă se poate, va 
lua doar câteva minute. 


Ea îi zâmbi. 

— Atunci îţi urez noroc. 

El se duse spre garaj, unde un bărbat 
scund, îndesat, în salopetă unsuroasă şi cu o 
şapcă de base-ball ciocânea la motorul unei 
camionete uzate. Jake îi vorbi, arătând spre 
Mercedes. Apoi mecanicul îşi clătină încet 
capul. 

După alte câteva momente de 
conversaţie, Jake se întoarse şi se aplecă să- 
i vorbească prin fereastra deschisă. 

— Îmi pare rău, Claire. Nu are o curea 
de ventilator potrivită. Ajutorul lui e plecat 
de sărbători, şi nu va putea să ia una nouă 
până mâine. 

— Mâine? spuse ea. Ce înseamnă asta? 

— Mă tem că înseamnă că va trebui să 
ne petrecem noaptea aici. 


Capitolul 7 


— Problema e, spuse Jake repede, că e 
numai o cabană liberă. Şi avem noroc că e. 
Se pare că a fost o anulare de ultim 
moment, chiar înainte să ajungem aici. 

Ochii lor se întâlniră pentru scurt timp. 
Când îşi dădu seama ce însemna asta, 
mintea lui Claire o luă razna. El o prinsese 
în cursă, şi pentru o secundă toate vechile 
ei griji se întoarseră. Dar, în ultimele câteva 
zile, sentimentele ei se  schimbaseră 
fundamental. Povestea surorii lui şi 
comportarea lui Jake cu nepoții o 
determinaseră să admită ce mult îl iubea şi-l 
dorea. 

— Păi, atunci, spuse ea cu un zâmbet, va 
trebui să ne descurcăm. 

Expresia de uşurare de pe faţa lui era 
aproape caraghioasă, şi ea trebui să-şi 
ascundă zâmbetul în timp ce el îi deschise 
uşa ca să coboare. 

— Să-ţi spun ceva, spuse el. Pentru că 
eşti de treabă, îţi iau o cafea. 

În ciuda necazului lor, Claire era 
fermecată de frumuseţea împrejurimilor. 
Erau cu ceva mai puţin de jumătatea 


drumului spre vârf acum, şi terenul era deja 
muntos, cu conifere înalte pline cu zăpadă, 
cât vedeai cu ochii. Se auzea susurul apei 
curgând în apropiere şi în timp ce Jake se 
duse la automat să ia cafeaua, ea se plimbă 
prin spatele garajului, să investigheze. 

Când dădu colţul, una dintre cele mai 
frumoase privelişti pe care le văzuse 
vreodată apăru înaintea ei. Mai jos de panta 
înzăpezită era albia unui pârâu, format de 
izvoarele din munţi, şi pe celălalt mal era o 
căprioară cu doi iezi. 

Mişcându-se cu grijă, să nu-i sperie, 
Claire se apropie de malul pârâului. Era 
atât de limpede încât se vedeau pietrele de 
pe fund. Ea stătu acolo, fără să se mişte, 
privind căprioara, şi ascultând apa susurând 
şi bătaia unei ciocănitori, sus într-un brad. 

Când Jake apăru în spatele ei, îşi 
întoarse capul cu grijă. 

— Priveşte, Jake, spuse ea în şoaptă, 
arătând căprioara. 

Nu e minunată? 

El o privi un moment fără să vorbească, 
cu ceştile de cafea aburind în mâini, apoi 
privi la căprioară. 

— Da, spuse el liniştit. E minunată. 


El îi dădu cafeaua în linişte, şi stătură 
împreună în zăpadă fără să vorbească. 
Comuniunea tăcută dintre ei, singuri pe 
munte, era înduioşătoare pentru Claire, şi 
nu se simţise niciodată atât de aproape de 
el ca în clipa aceea. 

Apoi o voce strigă: 

— Domnule Donovan! Era mecanicul. Ei 
se întoarseră şi-l văzură făcând cu mâna. V- 
am adus cheia, dacă vreţi să vă instalaţi. E 
camera numărul şase, ultima. 

Jake se duse să ia cheia, apoi se întoarse 
şi i-o dădu ei. 

— De ce nu te duci să arunci o privire în 
timp ce iau bagajele din maşină? 

Inăuntrul cabanei era doar o sufragerie 
mică, cu o mică baie şi o bucătărie în 
miniatură în faţa ferestrei. Lângă peretele 
opus - o canapea lungă şi joasă. O perdea 
despărţea camera de un intrând unde se 
afla un pat larg. 

Camera era îngheţată, dar lemnele erau 
pregătite în cămin. 

Când Jake apăru peste câteva minute cu 
bagajele lor, le lăsă chiar lângă uşă şi stătu 
tăcut, ochii lui  investigând camera 
înghesuită şi neîngrijită. 


— Ei bine, nu e cine ştie ce, nu-i aşa? 
Crezi că rezişti o noapte? 

— O, nu-i chiar aşa de râu, spuse ea. De 
ce nu aprinzi focul? Ar mai înveseli 
lucrurile. 

El nu făcu nicio mişcare. Ea îl privi 
iscoditor. 

— Jake? Ce nu e în regulă? 

Spre mirarea ei, faţa lui se făcu roşie. 

— Mă întrebam despre... a... cum vom 
dormi, spuse el cu o voce ezitantă. Ce zici 
să iei tu patul şi eu să folosesc canapeaua? 

Ea ezită. Evident, îi lăsa ei alegerea. Ea 
inspiră adânc, se duse lângă el şi îl privi. 

— În regulă, Jake, spuse ea calm. Dacă 
asta vrei. 

Sprâncenele lui se încruntară, şi el o 
privi câteva secunde. Apoi puse mâna pe 
umerii ei, ochii verzi încă privind-o. 

— Spui ce cred eu? întrebă el cu o voce 
joasă. Nu spui doar... 

Ea ridică un deget şi i-l puse pe buze. 

— Tu aprinzi focul şi eu mă duc să văd 
dacă prietenul nostru are ceva de mâncare 
măcar pentru o masă. 

— Nu mi-e chiar foame, spuse el, 
răguşit. Zâmbi şi o trase mai aproape. Linda 


ne-a servit un mic dejun enorm. 

Ea se trase la o parte. Atâta timp cât se 
hotărâse ce vrea să facă, va putea să 
aştepte. 

— Focul şi mâncarea întâi, spuse ea 
aspru. Apoi poate ne plimbăm. 

— Eşti o femeie autoritară, spuse el, dar 
făcu ce spusese ea şi se duse să aprindă 
focul. 

x 

Claire smulse câteva borcane cu supă şi 
o cutie de biscuiţ i se la mecanicul 
neînduplecat. Nu prea era mâncare de 
Crăciun, dar Claire ştia că acest Crăciun va 
fi special într-un fel mult mai important. 
După ce mâncară, se hotărâră să iasă să se 
plimbe. Ei încă îi era teamă de ce urma să 
se întâmple, şi voia să întârzie cât mai mult, 
pentru a se obişnui cu ideea. 

Se plimbară mână în mână, lângă malul 
pârâului, vorbind doar ca să comenteze 
peisajul, şi când o luară înapoi soarele deja 
apunea. 

Când se întoarseră la cabană, mecanicul 
se îndepărta de verandă, unde lăsase o 
încărcătură de lemne. 

— Tu du-te înăuntru, Claire, spuse Jake. 


Vreau să vorbesc cu el despre reparaţii. 

In cabană, focul încă ardea mocnit şi era 
cald. Claire îşi scoase jacheta şi se duse în 
faţa focului, încălzindu-şi mâinile. Într-o 
clipă, auzi paşii lui Jake pe verandă, sunetul 
clanţei, şi inima i se opri în timp ce el veni 
în spatele ei. 

Fără să vorbească, o trase în braţele lui, 
ţinând-o strâns. Claire îi simţea inima cum 
bate lângă a ei, răsuflarea lui caldă pe faţă. 

— Doamne, Claire, murmură el în 
urechea ei. Am vrut să fac asta toată după- 
amiaza. 

Un val de dragoste şi dorinţă o străbătu 
la cuvintele lui. 

Mâinile lui coborâră pe coapsele «i, 
trăgând-o aproape, şi ea nu se mai îndoi de 
realitatea dorinţei lui. Ea îşi ridică faţa spre 
sărutul lui, şi gura lui fierbinte îi cuprinse 
buzele. 

— Nu pot să mai aştept, murmură el. 
Sunt atât de lacom de tine, de tine toată. 

— Ştiu, Jake, şopti ea. Şi eu te vreau. 

El ridică o mână să-i atingă faţa, şi în 
lumina slabă a tăciunilor pâlpâind, ea îi 
văzu expresia serioasă. 

— Vreau să ştii, Claire, spuse el grav, că 


îmi pasă de tine. Nu te voi minţi niciodată, 
şi nu voi dori să-ţi fac rău în niciun fel. 

Fa îl credea. Intotdeauna el îşi 
exprimase deschis sentimentele în trecut, şi 
ea ştia că mereu va fi aşa. Asta era tot ce-i 
putea cere acum. Alegerea era a ei. Nu erau 
garanţii că îl va poseda de-a-ntregul, dar 
acum simţea cel puţin că există speranţă. 

In timp ce el îi mângâia gura cu degetul 
mare, Claire putea simţi tensiunea, căldura, 
dorinţa crescându-i încet. 

Işi ridică braţele în jurul gâtului lui. 

— Ştiu, murmură ea. E în regulă. Ezită. 
Ceea ce voia cel mai mult în clipa aceasta 
era să-i spună ce mult îl iubea, dar vechiul 
ei obicei de a fi prudentă o făcu să rămână 
tăcută. 

El o sărută din nou, un sărut adânc şi 
tandru care o umplu de bucurie şi părea să 
pună pecetea finală pe înţelegerea lor 
tacită. Se lipi de el, într-un gest de 
capitulare totală, liberă acum să i se 
dăruiască fără teamă. 

— Hai să stăm în faţa focului, îi 
murmură el în ureche. 

E ceva ce am vrut să fac din primul 
moment în care ne-am cunoscut. 


Mai aruncă nişte buşteni în cămin şi 
după ce se aşezară pe covoraşul din faţa 
focului, se întoarse spre ea. Apoi ridică 
mâinile spre părul ei şi începu să scoată 
încet clamele. 

Această operaţie lentă o făcu să-l 
dorească şi mai mult. 

Era ca şi cum ar fi dezbrăcat-o, şi când 
ultima clamă fu îndepărtată, ea gâfâia de 
dorinţă şi anticipare. Părul greu îi căzuse pe 
umeri şi el îi risipea cosiţele cu degete 
abile. 

Ochii lui verzi strălucitori o priveau în 
timp ce-i mângâia coama roşcată. 

— Ştiam eu, oftă el. Ştiam, că eşti şi mai 
frumoasă în felul ăsta. 

Inima ei bătea sălbatic, şi simţea că se 
îneacă. Nu putea vorbi. Abia fiind capabilă 
şi să respire, ea privi cum capul lui se 
apleacă încet spre ea. 

El o sărută din nou, adânc, cu un braţ 
peste umerii ei. 

— Vino, spuse el. Fără un cuvânt, ea îl 
lăsă s-o ridice în picioare. 

Mai mult plutind decât mergând, îl urmă 
în alcov. El trase perdeaua după care era 
patul larg, apoi o îmbrăţişă şi o ţinu uşor. 


După câteva momente, îi prinse bărbia în 
mână şi îi dădu capul pe spate, să privească 
adânc în ochii ei. Incă privind-o, începu să-i 
desfacă încet bluza. 

Când ultimul nasture fu descheiat, el 
dădu la o parte materialul şi se aplecă să-şi 
pună buzele pe umărul ei gol. 

Claire îşi apăsă obrazul pe capul brunet, 
cu braţele în jurul lui, în timp ce el începu 
să tragă uşor dar insistent de bretelele 
sutienului ei de dantelă. 

Ea îşi ţinu răsuflarea în timp ce ambele 
lui mâini, mari şi calde, începură să se mişte 
pe sânii ei goi, masându-i uşor într-o 
mişcare înceată de rotaţie. Instinctiv, ea îi 
desfăcu cămaşa şi îi atinse pe pieptul neted, 
gol, musculos, unde putea simţi bătaia grea 
a inimii lui. 

Cu o mişcare îndemânatică, el îşi scoase 
cămaşa şi o trase pe Claire mai aproape. 
Mâinile lui erau peste tot acum, în frenezia 
pasiunii, pe sânii ei, pe stomac, pe spate, 
alunecând sub pantalonii ei ca s-o apuce de 
coapse, şi când o trase spre corpul lui tare, 
ea gâfâi. 

O conştiinţă bruscă a puterii ei asupra 
lui i se trezi, înfricoşătoare în intensitatea 


ei. Genunchii se înmuiară, amenințând să se 
îndoaie sub ea, şi el o puse pe pat. 

Alunecă moale pe pernă, capul ei 
învârtejindu-se nebuneşte, inima bătând să i 
se spargă. 

Îşi înălţă coapsele astfel ca el să-i poată 
trage restul hainelor, apoi închise ochii şi îl 
aşteptă în timp ce el termina să se 
dezbrace. Când în cele din urmă corpul lui 
cobori să-l acopere pe al ei, Claire se agăţă 
de el orbeşte. 

Mâinile şi gura lui continuau să facă 
miracole pe corpul ei doritor, mângâind-o 
până ajunse la o nevoie teribilă, până când 
în cele din urmă ea ţipă şi se uniră în cele 
din urmă. 

x 

Pentru prima dată în viața ei, Claire 
adormi în braţele unui bărbat şi se trezi cu 
el alături în pat. 

Dormise adânc, fără vise, epuizată de 
dragostea expertă a lui Jake. Abia când 
prima lumină de dimineaţă se strecură prin 
perdelele subţiri de la fereastră, ochii ei se 
deschiseră şi Claire se trezi treptat. 

În primul moment de  conştienţă, 
amintirile o inundară, încălzind-o. Stând pe 


spate, era intens conştientă de corpul lung 
şi tare de lângă al ei. Îl privi, simțind nevoia 
să-l vadă, să se asigure că el era încă acolo. 

Jake dormea liniştit, întors cu spatele, 
braţele şi umerii ieşindu-i afară din pături. 
Nu se atingeau şi, cum Claire îi privea 
pieptul ridicându-se şi coborând, ea îşi 
schimbă uşor poziţia, abia mişcându-se, ca 
să simtă pielea lui goală pe a ei. 

Imediat, ritmul respirației lui se 
schimbă. El se opri un moment, apoi 
deschise un ochi adormit şi se întoarse cu 
faţa spre ea. Mormăi mulțumit şi întinse o 
mână ca să-i atingă părul răspândit pe 
umerii ei goi. 

— Bună dimineaţa, spuse el pe o voce 
joasă. Deschise amândoi ochii şi se ridică în 
cot ca s-o privească. Apoi zâmbi şi o sărută 
uşor pe gură. Cum te simţi? 

Ea îi întoarse zâmbetul. 

— Minunat. 

Expresia lui deveni gravă. 

— De ce nu mi-ai spus, Claire? Dacă aş fi 
ştiut că e pentru prima dată... El se 
întrerupse şi-şi scutură capul încet. 

Doamne, e greu de crezut că o femeie 
poate ajunge în zilele noastre la vârsta de 


douăzeci şi patru de ani fără să aibă deloc 
experienţă. El se încruntă. De ce nu mi-ai 
spus? 

— Ar fi vreo diferenţă? întrebă ea dulce. 

— Nu ştiu, spuse el. Sincer, nu ştiu. Îi 
zâmbi mâhnit. 

Ştiu doar ce mult te doream. 

Ea îşi ridică braţele şi-şi puse mâinile 
după gâtul lui. 

— Ei bine, şi eu simţeam la fel. A fost 
decizia mea. Poate că nu am experienţă, dar 
nu sunt un copil, la urma urmei. 

Sunt un adult responsabil, o femeie 
matură. 

Ochii verzi străluciră plini de apreciere. 

— Sigur că eşti, murmură el şi se aplecă 
s-o sărute. 

x 

După ce luară un mic dejun uşor 
constând dintr-o altă cană de supă şi alți 
biscuiţi uscați, ajutorul proprietarului veni 
cu noua curea de ventilator pentru 
Mercedes. 

In timp ce Jake ieşi afară să 
supravegheze maşina. 

Claire făcu ordine în cabană şi-şi făcu 
bagajele. Când termină, privi camera rece, 


sărăcăcioasă. Nu prea semăna a cuib de 
dragoste romantic, dar îi va păstra un loc 
special în inima ei pentru amintirile 
minunate. 

Încuind uşa după ea, ieşi în frigul de 
afară. Nori întunecaţi se adunaseră şi Claire 
tremură puţin, chiar şi în jacheta groasă. 
Zăpada în munţi de obicei însemna ploaie în 
Seattle, şi ea sperase într-o zi plăcută, cu 
soare, pentru călătoria spre casă. 

Capota Mercedesului era încă ridicată, 
şi Jake părea aşa de captivat să-l privească 
pe mecanic, încât Claire se hotări să nu-l 
deranjeze. Ea putea să-i dea cheia 
proprietarului şi singură, acesta fiind în 
garaj, ocupat cu altă reparaţie. 

— lată cheia de la cabană. 

El se îndreptă şi o luă dând din cap. 

— Sper că aţi avut o noapte confortabilă, 
doamnă Donovan. 

Doamnă Donovan? 

— Da, spuse ea. A fost plăcută. 

El îşi împinse şapca unsuroasă pe ceafă 
şi se scărpină în cap. 

— Ştiţi, i-am oferit soţului 
dumneavoastră o cabană mai mare, dar el a 
spus că o preferă pe aceea, a spus că va fi 


mai linişte acolo, în ultima. 

Inima lui Claire tresări. 

— Da, spuse ea ţeapănă, în cele din 
urmă. E în regulă. 

Se întoarse repede. Îi venea să fugă, nu 
ştia unde, oriunde, atâta timp cât era 
departe de aici, departe de scena care 
devenise brusc oribilă. Avea nevoie să fie 
singură, să se gândească. Orbeşte, se 
împiedică în spatele garajului şi alunecă pe 
panta înzăpezită de lângă pârâu. 

Stătu acolo,  frângându-şi mâinile, 
lacrimile fierbinţi usturându-i ochii, chinuită 
de ceea ce tocmai aflase. El o minţise! Jake 
i-a spus intenţionat o minciună, cu singura 
intenţie de a se culca cu ea. O, era atât de 
inteligent! Mult prea inteligent pentru ea. 
Ce o făcuse să-şi imagineze că era potrivită 
pentru el, sau că putea avea de-a face cu el 
deschis şi onest? 

Aproape că îi venea să râdă printre 
lacrimi, gândindu-se că a avut încredere în 
el! Speranța care părea atât de 
promițătoare doar ieri, o făcea să se simtă 
proastă, naivă, sentimentală. Îşi reaminti 
avertismentul lui Kate. 

El făcuse un plan de joc cu femeile, şi ea 


căzuse în capcană. 

Cum stătea acolo punându-şi cenuşă în 
cap pentru comportarea ei stupidă, deveni 
conştientă că trebuia să ia o hotărâre. 
Maşina va fi gata din clipă în clipă şi va fi 
timpul să plece. El va veni după ea. 

O panică oarbă, iraţională o apucă de 
beregată, strangulând-o. Ce să facă acum? 
Ce putea face? Era legată de el, cel puţin 
până se întorceau la Seattle. Bine că nu a 
adus în discuţie vizita la tatăl ei! Asta ieşea 
din calcul acum, fiind doar o fantezie 
romantică. 

Apoi, brusc, din vârful pantei, îl auzi 
strigând-o. 

— Claire, am terminat. Eşti gata de 
plecare? 

O dată ajunsă în siguranţă acasă, va găsi 
o scuză să scape de el, şi aşa se va termina 
totul. 

Ea se întoarse. 

— Da! Sunt gata. 

x 

A fost un drum tensionat, tăcut. Când se 
apropiară de vârf, cerul gri-închis se 
deschise în cele din urmă şi începu să 
toarne cu zăpadā. Claire era bucuroasă, 


căci însemna că Jake trebuia să-şi îndrepte 
toată atenţia să ţină parbrizul curat şi să 
rămână pe drum, care devenea tot mai 
alunecos cu fiece clipă. 

— Doamne, sper ca patrula de pe 
autostradă să nu ne oprească şi să ne oblige 
să ne punem lanţuri, murmură el la un 
moment dat. 

Ea nu-i răspunse. Era încă prea zăpăcită 
de durere şi supărare ca să-i pese ce li se 
întâmpla şi, de altfel, nu era nimic de zis. 
Acum nu i-ar fi păsat nici dacă ar fi alunecat 
brusc pe marginea drumului şi ar fi căzut în 
şanţ. 

Treptat, când începură să coboare 
versantul vestic al trecătorii, zăpada se 
transformă în lapoviţă, apoi într-o ploaie 
grea. Când ajunseră la North Bend, Jake 
încetini la intersecţia din centrul oraşului şi 
se întoarse spre ea. 

— "Ţi-e foame? Cana aceea de supă nu 
era cine ştie ce. 

Vrei să ne oprim să mâncăm ceva? 

— Nu, mulţumesc, spuse ea pe un ton 
rece, politicos. 

Mâinile îi erau strânse în poală şi nu 
putea nici să-l privească. Oricum, putea 


simţi că ochii lui erau pironiţi asupra ei 
întrebător. 

— Ei bine, te superi dacă ne oprim 
oricum? Sunt flămând. 

Claire nu putea neglija iritarea din vocea 
lui, şi se întoarse cu faţa la el. 

— Da, mă supăr, spuse ea tăios. Trebuie 
să mă duc acasă şi să-i telefonez tatălui 
meu. Probabil că îşi face griji în privinţa 
mea. 

Cu o smucitură bruscă maşina porni 
înainte, prin intersecţie. El nu spuse un 
cuvânt, dar când ea îl privi cu coada 
ochiului, văzu că faţa lui e întunecată, ochii 
îngustaţi şi avea maxilarele strânse. 

Ea continuă să privească împietrită 
drept înainte. Ce îl supărase? A obţinut ce a 
vrut. Mici scenarii îi veneau în minte, feluri 
inteligente de a-i spune că aflase despre 
micul lui joc, dar îşi ţinea gura închisă ferm. 

În cele din urmă, când ajunseră în micul 
orăşel Issaquah, el încetini şi opri brusc 
într-o parcare în faţa unui restaurant 
McDonald's. Ei bine, lasă-l să se hrănească, 
gândi ea. Ei nu-i păsa. 

În loc să iasă din maşină, el se întoarse 
cu faţa spre ea. 


— În regulă, Claire, spuse el sever. Ce 
nu e în regulă? 

— Nimic. 

— O, haide! spuse el mânios. Nu încerca 
unul din trucurile de şcolăriţă cu mine. Nu 
ai de-a face cu Scott, sau cu profesorul ăla 
şters al tău. Ai ceva pe suflet, şi vreau să 
aud chiar acum. 

— Nu vreau să vorbesc despre asta, 
murmură ea. 

— În regulă, spuse el aşezându-se în 
scaun şi încrucişându-şi braţele pe piept. 
Atunci vom sta aici, pentru că nu te duc 
acasă până nu-mi spui. 

— Foarte bine, se răsti ea, întorcându-se 
spre el. Poţi să-mi explici de ce m-ai minţit? 
Ea râse amar. Bineînţeles, ştiu deja de ce ai 
minţit. E clar. Ceea ce vreau să ştiu e cum 
un bărbat inteligent ca tine s-a gândit că o 
să scape basma curată cu asta. 

— Nu am nici cea mai vagă idee despre 
ce vorbeşti. 

— O, nu? ţipă ea. Atunci hai să-ți 
împrospătez memoria. 

Mi-ai spus că am luat singura cabană 
disponibilă, şi că trebuie s-o împărţim. Şi te- 
am crezut! Asta mă înfurie. 


— Da, era singura disponibilă. 

— Atunci de ce mi-a spus proprietarul 
azi-dimineaţă că ţi-a oferit una mai mare şi 
tu ai refuzat? strigă ea triumfător. 

Încet, ochii lui se măriră pe măsură ce 
înţelegea, şi un roşu-închis i se răspândi pe 
faţă. El privi afară pe fereastră, degetele 
bătând darabana pe volan, şi când se 
întoarse din nou spre ea, faţa lui era palidă. 

— În regulă, spuse el. E adevărat. Dar 
asta a fost după ce ne-am instalat. Când am 
ajuns acolo prima dată, era singura 
disponibilă. Apoi, după ce ne-am întors din 
plimbare şi l-am văzut pe proprietar cu 
lemnele, el a menţionat că un grup a plecat 
pe neaşteptate şi era o cabană mai bună 
disponibilă dacă o voiam. El se opri, privind- 
o. Atunci, continuă cu voce joasă, mă 
lăsaseşi să cred că erai la fel de doritoare ca 
mine să petrecem noaptea împreună. Dar 
nu a fost nicio intenţie rea, şi nu aveam de 
gând să te păcălesc sau să te mint. 

Ea nu ştia ce să spună. Pe de o parte 
încă se simţea folosită, manipulată, dar pe 
de altă parte, explicaţia lui părea adevărată. 
Atunci el avea dreptate. La urma urmei, ea 
i-a arătat clar că era gata să se culce cu el. 


— Claire, spuse el, mă crezi? Este 
adevărul. 

— Da, spuse ea în cele din urmă. Te 
cred. Şi îmi pare rău că am tras concluziile 
alea. 

— Atunci e în regulă? 

Fa îi întâlni ochii şi se forţă să 
zâmbească. 

— Da, desigur. Totul e bine. 

x 

Dar nu era. Vraja fusese ruptă, dacă nu 
de minciuna lui atunci de propriile ei 
suspiciuni şi, deşi reuşiră să se poarte 
civilizat unul cu altul, călătoriră restul 
drumului într-o tăcere tensionată. 

Când o lăsă la apartamentul ei, el nu 
ceru să intre, nici ea nu-l invită. Erau 
amândoi  întunecaţi şi obosiţi şi deşi 
neînţelegerea dintre ei fusese rezolvată, 
îndepărtase ardoarea de noaptea trecută. 

— Mă descurc singură, spuse ea luându- 
şi geanta şi ieşi din maşină în ploaia de 
afară. Nu trebuie să ne udăm amândoi. 

Jake dădu din cap. 

— Te voi suna, spuse el, apoi plecă fără 
să se mai uite înapoi. 

Când ea fu în siguranţă în dormitorul ei 


în cele din urmă, primul lucru pe care-l făcu 
fu să-şi scoată hainele ude şi să facă un duş 
fierbinte. Apoi, cu părul spălat, în 
apartamentul cald şi primitor, se duse în 
bucătărie să-şi facă un sandviş din carnea 
rămasă în frigider. Nu credea că ar fi putut 
să mai mănânce supă. 

Se simţi mult mai bine după ce mâncă. 
Ploaia bătea încă în ferestre. Era o zi bună 
să se ghemuiască cu o carte şi să 
trândăvească restul după-amiezii. Dar întâi 
trebuia să-l sune pe tatăl ei. Ar fi trebuit să 
caute un telefon ieri, să-i spună că nu va 
ajunge la el, dar tot ce avusese în minte 
atunci era Jake. 

In timp ce forma numărul şi asculta cum 
sună, simţi brusc nevoia să-l vadă, şi când el 
răspunse fu uşurată, aproape că izbucni în 
lacrimi. 

— Tată? Eu sunt. Îmi pare rău că n-am 
venit ieri. Am avut probleme cu maşina pe 
partea cealaltă a trecătorii şi a trebuit să ne 
petrecem noaptea acolo. 

— Imi pare bine că eşti sănătoasă, spuse 
el. Am fost îngrijorat pentru tine. Apoi râse. 
Dar am avut o zi minunată. Două văduve m- 
au luat şi m-au hrănit, una în ajun de 


Crăciun, cealaltă în ziua de Crăciun. 

— Se pare că au avut bine grijă de tine. 
Mai bine ai fi atent, tată. Eşti o captură pe 
cinste, ştii doar. 

— Nu fi impertinentă, fetiţo, spuse el cu 
o notă de severitate prefăcută. Acum, 
spune-mi, cum a fost călătoria ta la Yakima? 

— O, multă zăpadă în estul munţilor. 
Foarte frig. Sora lui Jake are doi copii, şi 
asta a făcut Crăciunul distractiv. 

— Şi când îl voi cunoaşte pe faimosul 
Jake Donovan? 

Intrebă el. Nu în fiecare zi fata cuiva 
aduce acasă pe unul din cei mai celebri 
fundaşi din istoria fotbalului. 

— Mi-e teamă că nu pot s-o fac până 
weekendul următor, tată. Deşi colegiul nu 
începe până după Anul Nou, profesorii 
trebuie să fie înapoi la muncă pentru 
pregătiri. Îţi convine sâmbăta viitoare? 

— Sună bine. Vino când poţi şi stai cât 
vrei. Sunt mereu fericit să te văd, scumpo, 
ştii asta, cu sau fără Jake Donovan. 

— Sigur nu te încurc în planurile 
matrimoniale? întrebă ea glumeţ. 

— La revedere, Claire, spuse el ferm. Ne 
vedem sâmbăta viitoare. 


Era natural ca tatăl ei, un suporter de 
fotbal înfocat, să vrea să-l cunoască pe Jake, 
gândi ea după ce închise. Dar ea avea 
nevoie să plece singură, să se mai 
gândească la unele lucruri, şi i-ar fi făcut 
bine să părăsească oraşul pentru câteva 
zile. 

Ea credea că Jake i-a spus adevărul 
despre încurcătura cu cabanele, dar ce o 
deranja era incapacitatea ei de a avea 
încredere în el. Ce fel de relaţie puteau avea 
dacă ea sărea la concluziile cele mai rele de 
fiecare dată când avea o bănuială? 

Încă în halat şi papuci, se aşeză pe 
canapea cu unul din romanele ei favorite, cu 
un ceainic pe masa de lângă ea. 

Dar nu citise două pagini şi privea deja 
telefonul de pe birou, dorind să sune. 

x 


Sâmbătă Claire începu conştiincioasă 
pregătirile pentru întâlnirea de luni, imediat 
după micul dejun. 

Deşi munca o ţinea ocupată, trebuia să 
se lupte constant cu impulsul de a-l suna pe 
Jake. După ceea ce se întâmplase, 
următoarea mişcare trebuia să vină din 
partea lui. 


Ea stătu lângă telefon întregul weekend, 
tresărind de fiecare dată când suna şi cădea 
în abisul disperării când se dovedea că era 
Kate sau una dintre celelalte prietene ale ei, 
şi se plimba prin apartament până când 
trebuia să se forţeze să se întoarcă la lucru. 

În cele din urmă, duminică seara, era 
atât de supărată încât îşi  încălcă 
promisiunea faţă de sine şi formă numărul 
lui. După ce telefonul sună de zece ori, îl 
închise. Jake nu era acasă. Unde era? 
Gânduri la blonde îi treceau prin minte. Ar 
face el asta? Cu inima strânsă, se temea că 
răspunsul era da. 


Capitolul 8 


Miercuri Claire era aşa de înspăimântată 
că Jake n-o va mai suna niciodată încât 
atunci când el o sună, în cele din urmă, şi ea 
îi auzi vocea la celălalt capăt al firului, 
aproape că nu mai putea vorbi de uşurare. 
Pe de altă parte, el părea relaxat, şi se purta 
ca şi cum nimic neobişnuit nu s-ar fi 
întâmplat. 

Îi vorbi despre săptămâna lui încărcată, 
de pregătirile pentru un meci după sezon, 
recrutarea anuală de noi jucători, şi termină 
cu o scurtă scuză că nu a sunat mai 
devreme. 

— Ce zici să cinăm împreună în 
weekendul ăsta? 

Întrebă el după ce termină. 

Inima ei revenise la un ritm normal şi ea 
ezită o secundă înainte să răspundă. Nu era 
el prea relaxat, având în vedere că 
trecuseră cinci zile întregi de când nu-i 
auzise vocea? A fost un coşmar pentru ea, 
dar supravieţuise, la urma urmei. Poate că 
nu trebuia să facă lucrurile prea uşoare 
pentru el. 

— Claire, îl auzi ea. Eşti acolo? 


— Da. Mă gândeam. Merg pe insula 
Comano să-l vizitez pe tatăl meu în 
weekendul ăsta. 

— Atunci, hai să ieşim diseară. Vocea lui 
deveni joasă. 

Mi-a fost dor de tine, Claire. Aş vrea să 
te văd. 

Inima ei cedă la tonul jos, intim, şi ea 
ştiu că e pierdută. 

— În regulă. Da, mi-ar plăcea. 

x 

Merseră la micul restaurant grecesc de 
lângă campus. 

Când Jake se arătă la uşa ei în seara 
aceea, toate gândurile rele ale lui Claire 
zburară. El arăta minunat, înalt şi sigur pe 
el, umplând apartamentul ei mic cu 
prezența lui dinamică. Era îmbrăcat 
obişnuit, în pantaloni de culoare închisă, cu 
pulover şi o jachetă de golf. Părul lui 
castaniu-închis strălucea, ochii la fel, şi 
singurul ei gând era ce norocoasă este să 
atragă un astfel de bărbat. 

În clipa în care îi dădu drumul înăuntru, 
el o îmbrăţişă şi o ţinu strâns câteva 
secunde, cu faţa în părul ei, mâinile lui 
mângâind-o cu pasiune abia stăpânită. 


La restaurant, se aşezară la o masă 
lângă bar separată de sala mare, 
zgomotoasă, de un rând de palmieri în 
ghivece. Un pian cânta şi, cum privea peste 
masă la bărbatul pe care-l iubea, Claire 
ştiuse că orice s-ar fi întâmplat, indiferent 
ce risc şi-ar fi asumat, doar să fie cu el aşa, 
merita. 

După ce comandară băuturile, el îi luă 
mâna într-a lui. 

—  Vorbeşte-mi despre săptămâna ta, 
spuse el. Ai fost la fel de ocupată ca mine? 

— O, mereu sunt ocupată când mă 
pregătesc pentru un nou semestru. Ea îi 
zâmbi aţâţător. Şi curând va fi o nouă 
recoltă de sportivi care vor face totul să se 
ţină departe de studiu. 

— Ei bine, cel puţin nu vei avea de-a 
face cu mine să le iau apărarea, până la 
următorul sezon de fotbal. Pot face ce vor 
până atunci. Ce s-a mai întâmplat? E vreo 
bârfă caldă la catedra de engleză? 

— Să vedem. Decanul va ieşi la pensie la 
anul, şi Curtis se agită pentru postul lui. 

Jake se strâmbă, expediindu-l pe Curtis 
ca nemeritând să fie discutat. Băuturile lor 
sosiră chiar atunci, şi Jake îi dădu drumul la 


mână şi începu să se caute prin buzunare. 

— Nu mai am ţigări, spuse el, ridicându- 
se de la masă. 

E un automat în hol. Mă-ntorc într-un 
minut. În timp ce trecea pe lângă scaunul 
ei, puse o mână posesivă pe umărul ei şi-l 
strânse puţin. 

Ea îl privi cum se îndepărta, mergând 
elegant printre mese, oprindu-se o dată sau 
de două ori să vorbească scurt cu alţi 
clienţi. El părea să cunoască pe toată lumea 
şi toţi păreau dornici să fie băgaţi în seamă 
de el. Omul momentului, îl numise Kate, şi 
era adevărat. 

Când nu-l mai văzu, Claire se sprijini cu 
coatele pe masă, sorbind visăâtoare din 
băutura ei, ascultând muzica pianului şi 
murmurul de conversaţie venind din sala 
mare, şi se felicita singură de norocul ei. 
Când muzica se opri, vocile deveniră mai 
zgomotoase, un grup de bărbaţi fiind 
evident implicaţi într-o discuţie aprinsă, 
punctată de izbucniri în râs. 

Probabil că stăteau pe partea cealaltă a 
rândului de palmieri, pentru că ea îi auzea 
foarte clar. Oricum, abia când numele el fu 
menţionat deveni atentă la ce ziceau. 


Apoi urechile i se ciuliră. 

— O ştii pe Claire Talbot, spuse unul 
dintre ei. Roşcata aia înaltă şi arătoasă de la 
catedra de engleză. Protejata lui Curtis 
Gregg. 

— O, sigur, spuse altul. Ştiu despre cine 
vorbeşti. 

Niciodată n-aş fi crezut că e genul lui 
Donovan. Nu e destul de strălucitoare. 

Fu un râs general, apoi altcineva spuse: 

— Hei, ar trebui să ştii până acum că 
orice femeie e genul lui Jake Donovan. 

Alte râsete, apoi primul bărbat vorbi din 
nou. 

— Mi se pare un aisberg, inabordabilă. 
Chiar crezi că s-a culcat cu ea? 

— Ei bine, dacă n-a făcut-o încă, pariez 
că o va face. 

Planul lui de joc e infailibil. 

— Se mai joacă el cu blonda aia? Parcă 
Shirley o chema. 

— Bineînţeles. l-am văzut impreună 
sâmbăta trecută. Il ştii pe Jake. E prea 
inteligent ca să dea vrabia din mână pentru 
fata aceea, Talbot. 

Cum fiecare cuvânt urât, jignitor se 
cufunda în creierul ameţit al lui Claire, 


camera începu să se învârtească. Ea se 
încinse, apoi îngheţă, apoi se încinse din 
nou. Niciodată nu mai simţise atâta ruşine, 
atâta umilinţă, atâta mânie oarbă. Să fii 
discutată în felul ăsta în acelaşi timp cu 
acea Shirley, care îşi făcea, se pare, o 
meserie din a culege bărbaţii din baruri! 

Pianul începu să cânte din nou, 
acoperindu-i, şi ea se lăsă în scaun, cu ochii 
strâns închişi. Stomacul se strângea, inima 
îi bătea cu putere şi capul se învârtea 
nebuneşte. 

Apoi, ca de la o distanţă enormă, îi auzi 
vocea: 

— Claire? Te simţi bine? 

Deschise ochii şi-l privi pe Jake stând 
lângă scaunul ei, privind-o vădit preocupat. 

— Nu, spuse ea ridicându-se în picioare. 
Nu mă simt bine. Cred că mai bine m-ai 
duce acasă. 

El o privi, apoi aruncă nişte bani pe 
masă să plătească băuturile, o luă ferm de 
braţ şi o scoase din restaurant. Ea abia 
suporta s-o atingă, dar scrâşni din dinţi şi 
merse. Nu era sigură că s-ar fi descurcat 
singură, şi voia foarte tare să ajungă acasă 
cât mai curând. 


El conduse până acasă la ea repede şi în 
linişte, aruncându-i doar câte o privire 
îngrijorată din când în când. Ca şi cei mai 
mulţi bărbaţi, gândi ea dispreţuitoare, el nu 
se simţea în largul său când avea de-a face 
cu boala, şi ei îi părea bine că nu-i dă 
atenţie. Era hotărâtă ca aceasta să nu fie o 
repetiţie a fiascoului de la cabană. Nu se va 
comporta copilăreşte de data asta, şi el nu 
va avea şansa unei explicaţii inteligente. Va 
fi o ruptură, şi ea avea de gând să-i spună 
de ce. 

La apartamentul ei, el vru să iasă din 
maşină, dar înainte să deschidă uşa, ea îi 
strigă: 

— Jake, nu ieşi, vreau să vorbesc cu tine. 

El se întoarse, cu ochii mari de surpriză. 

— Sigur, spuse el. Credeam că vrei să... 

— Am ceva să-ţi spun, Jake, şi vreau să-ţi 
spun acum. Ea inspiră adânc. Nu vreau să 
ne mai vedem. 

Ochii lui se îngustară şi el tăcu câteva 
secunde. 

— Ascultă, Claire, spuse el, dacă mai ai 
încă suspiciuni relativ la ce s-a petrecut 
weekendul trecut... 

— Nu, îl întrerupse ea. Nu e vorba de 


asta. Se simţea calmă acum că se hotărâse, 
şi continuă cu o voce rece: Am auzit o 
conversaţie interesantă în bar în seara asta 
în timp ce tu te duceai după ţigări. Se pare 
că unii dintre prietenii tăi pariau cât de 
mult îţi trebuie ca să te culci cu mine. Mă 
surprinzi, Jake. Credeam că ai anunţat pe 
toată lumea că planul tău de joc a 
funcţionat deja. Ei bine, îţi poţi căuta altă 
victimă. Ca Shirley, de exemplu. Dar eu nu 
vreau să mai joc după regulile tale. 

In timpul lungului discurs, el încercase 
de câteva ori s-o întrerupă şi cum ea tăcuse, 
îi veni şi lui rândul. 

— Ascultă, spuse el. Hai să clarificăm. I- 
ai auzit pe unii dintre prietenii mei vorbind 
despre tine. Aşa e? Când ea nu răspunse, el 
continuă. Şi acum mă tragi pe mine la 
răspundere pentru ce au spus ei. Nu crezi 
că nu e cinstit? 

Claire se întoarse către el, cu flăcări în 
priviri. 

— Nu! strigă ea. Nu cred. Nu contează 
nici măcar dacă ceea ce spuneau era 
adevărat sau nu, că ai văzut-o pe Shirley şi 
nu mi-ai spus. 

— N-am văzut-o pe Shirley! strigă el. 


— Dar ultima sâmbătă seara? 

El deschise gura, apoi o închise şi-şi 
trecu mâna pe ceafă. 

— În regulă. Cred că am uitat. Nu era 
important. Am ieşit să iau cina singur şi am 
dat peste ea în centru. Am băut ceva 
împreună, asta a fost tot. E o prietenă 
veche, pentru numele lui Dumnezeu! 

Ea nu-l credea. Nu-l va mai crede 
niciodată. 

— Nu contează, spuse ea. Nici nu-mi 
pasă. Ce îmi pasă e să-mi aud numele 
terfelit în baruri, de afemeiaţi beţivi. 

Nu vreau asta, şi dacă ne vedem asta se 
întâmplă, aşa că nu vreau să ne mai vedem. 

— Claire, spuse el dulce, nu pleca. Nu 
vreau să se termine aşa. Nu vreau să se 
termine deloc. 

El îi puse mâna uşor pe braţ. Ea îl privi, 
şi când îi întâlni ochii ezită un moment. Ce 
văzu în ochii verzi întunecaţi părea atât de 
vulnerabil, atât de rugător, încât aproape 
putea să fie dragoste sinceră. 

Apoi, ca şi cum şi-ar fi dat seama că 
spusese mai mult decât intenţionase cu 
privirea aceea, faţa lui se înăspri şi el îşi 
retrase mâna. 


— În regulă, spuse el pe un ton, fără 
expresie. Dacă asta vrei, nu mă voi certa cu 
tine. 

Ea deschise uşa şi păşi pe trotuar. 
Trântind uşa, merse spre clădirea ei fără să 
privească în urmă, împinsă inexorabil 
înainte de furia rece care încă fierbea în ea. 

x 

Următoarele două zile, Claire se cufundă 
în munca ei, răzbunându-se. Orice o putea 
opri să se gândească. Îşi planifică discuţiile 
în clasă pentru următoarele două luni; stătu 
lungi ore în bibliotecă terminând cercetarea 
pentru teza ei; frecă fiecare centimetru din 
apartament, îşi spălă şi călcă toate hainele, 
şi când toate nu dădură rezultat, făcu lungi 
plimbări cu maşina, singură. Chiar se gândi 
să-şi ia o pisică. 

Joi seara luă cina cu prietenele ei ca de 
obicei. Toate erau nerăbdătoare să-şi spună 
ce făcuseră de Crăciun şi Claire putu să nu 
spună nimic despre problemele ei. 

Doar Kate părea interesată. 

— Ei bine, spuse aceasta cu o voce joasă 
în timp ce celelalte vorbeau între ele, cum a 
fost excursia cu Jake? Ai cedat deja 
farmecelor lui masculine? 


Claire tresări la menţionarea numelui 
lui, numele pe care se străduise din greu să- 
l uite, dar răspunse cât de bine putu: 

— A fost în regulă, spuse ea zâmbind. 

— Nu eşti prea entuziastă, observă Kate 
sarcastic. Doar în regulă? 

Claire dădu din umeri. 

— O, ştii, cred că ai avut dreptate, 
adăugă ea, ştiind că o va mulţumi pe Kate. 
E prea bogat pentru mine. 

— Vorbeşte serios, te ascult. 

— Cam aşa ceva. Oricum, te vei bucura 
să auzi că m-am hotărât să nu ne mai 
vedem. 

Kate dădu din cap ca o bufniţă. 

— O mişcare înţeleaptă, cred. 

x 

Sâmbătă Claire porni devreme, spre 
insula Camano. 

Ştia că weekendul va fi mai greu de 
suportat, şi era nerābdătoare să-şi viziteze 
tatăl. Nu-l mai văzuse pe Jake de miercuri 
seara şi nici el n-o sunase, şi-i părea bine. 

Dacă ar putea să-l ţină departe de 
gândurile ei, va putea să-l uite în cele din 
urmă. 

Casa tatălui ei era pe plajă, o căsuţă 


mică pe care o cumpărase când se 
pensionase din învăţământ în urmă cu doi 
ani. Mama ei murise cu câţiva ani înainte şi 
el stătuse în vechea casă familială mult prea 
mult. Locul ăsta i se potrivea. 

Deşi părea bucuros s-o vadă, Claire îşi 
dădu seama imediat ce cobori din maşină că 
era dezamăgit că nu-l adusese pe Jake. Ea 
nu spuse nimic despre asta, dar imediat 
după ce se instală în dormitorul pentru 
oaspeţi şi luau prânzul, îi spuse că se 
despărţiseră. 

Tatăl ei îşi freca bărbia gânditor. Era un 
bărbat blând care abia trecuse de şaizeci de 
ani, puţin chel şi cu puţină burtă, dar încă 
arătos. 

— Ei bine, îmi pare rău să aud asta, 
scumpo. 

Bineînţeles, nu-l cunosc, dar din tot ce 
am auzit despre el şi din munca benevolă pe 
care o face cu tinerii, pare un om bun. Şi de 
atunci subiectul fu închis. 

Plouă tot weekendul cât Claire stătu 
acolo, aşa că nu putu să se plimbe singură 
pe plajă cum se aşteptase. In schimb, ea şi 
tatăl ei stătură închişi împreună în casa 
mică tot timpul, jucând cărţi şi privind la 


televizor, încercând să vorbească numai 
despre nimicuri. 

Tensiunea de a nu putea discuta 
subiectul principal din mintea ei începu în 
curând s-o enerveze, până când în cele din 
urmă, duminică dimineaţa, era gata să ţipe. 

După micul dejun, în timp ce îşi 
terminau al doilea rând de ceşti de cafea, 
Claire îi spuse că voia să plece în dimineaţa 
aceea. 

— Am încă multe de făcut, explică ea. 
Teza e gata de revizuit, şi munca pentru 
clasă... 

— Scumpo, ce nu-i în regulă? interveni 
tatăl ei blând. 

Ea îl privi peste marginea ceştii. 

— Nimic, tată. Ţi-am spus. Am multe de 
făcut. 

El oftă adânc şi-i luă mâna într-a lui. 

— Claire, nimeni nu te cunoaşte ca mine. 
Nu te-ai schimbat mult de când erai mică. 
Eşti la fel ca mama ta. 

Ţii prea mult în tine. Acum, haide, 
scumpo. Spune-i bătrânului tău tată ce te 
frământă. Te plimbi ca un leu în cuşcă de 
când ai venit aici. 

Aşa că îi spuse. Luptându-se cu 


lacrimile, îi spuse întreaga poveste, 
incluzând chiar noaptea din cabană şi 
cearta în drum spre casă. Dar când ajunse 
la conversaţia pe care o auzise în bar, abia o 
schiță. Detesta chiar şi să se gândească la 
cuvintele acelea jignitoare, cu atât mai mult 
să i le spună propriului tată. 

— Ei bine, spuse el când ea termină, 
înţeleg ce vrei să spui. Acel bărbat pare să 
se mişte prea repede pentru o fată ca tine. 
Totuşi, citind printre rânduri ceea ce n-ai 
spus, mi se pare că încă mai ţii la el. Poate 
că merită să faci câteva concesii. 

— O, voi bărbaţii! strigă ea iritată. 
Mereu vă luaţi apărarea. Ei bine, lasă-mă 
să-ţi spun ceva despre adevăratul Jake 
Donovan. Ea îi descrise acea conversaţie 
îngrozitoare mai în detaliu, terminând cu: 
Acum, chiar aşa vrei să auzi numele fetei 
tale, terfelit în baruri? 

— Nu, bineînţeles că nu, spuse el 
zâmbind. Dar ce a avut el de zis când l-ai 
confruntat cu asta? 

— O, ca de obicei. Ceva cum că n-ar fi 
vina lui ce spun prietenii săi. 

— Ei bine, trebuie să admiţi, scumpo, că 
are dreptate. 


— O, tată, nu vezi? Chiar dacă e 
adevărat şi el e curat ca zăpada, orice 
femeie cu care Jake Donovan se încurcă va 
fi ţinta bârfelor murdare ca aceasta. Nu 
vreau aşa ceva. 

— Dar despre blondă? Asta sună mai 
serios decât bârfa a câtorva beţivi. Ce a 
spus despre ea? 

Ea dădu din umeri. 

— O, doar că a întâlnit-o din întâmplare 
şi au băut ceva împreună. 

— E în afara discuţiei că el putea spune 
adevărul? 

Intrebă el blând. 

Ea îl privi. 

— Nu înţelegi. Nu poţi să ştii cât de... 
cât de... murdară m-a făcut să mă simt când 
i-am auzit pe bărbaţii ăia vorbind despre ce 
s-a întâmplat între noi, la gândul că ela 
umblat cu femeia aceea. Ştiu că îmi vrei 
binele, tată, dar trebuie să ai încredere în 
judecata mea despre asta. Nu mă mai 
întâlnesc cu el, şi aşa se termină totul. 

x 

Ea conduse cele treizeci de mile înapoi 
la Seattle prin lapoviţă. Trebuia să fie o 
iarnă grea, după cum spuneau experții, şi 


asta însemna săptămâni de gheaţă şi 
zăpadă, o perspectivă care o descuraja şi 
mai mult. 

Apartamentul ei părea rece, umed şi 
plictisitor după căldura plăcută din casa 
tatălui ei. Primul ei impuls după ce a dat 
drumul la câldură a fost să-l sune şi să-şi 
ceară iertare pentru purtarea ei 
copilărească. Nu putea să continue să-i 
îndepărteze pe cei pe care-i iubea cel mai 
mult, din cauza unei experienţe nefericite. 

x 

Săptămânile treceau încet şi cu 
dificultate, dar treceau, şi pe la sfârşitul lui 
ianuarie Claire simți că-i revine pofta de 
viață. Treptat, toată afacerea cu Jake începu 
să se estompeze. Munca ei mergea bine, 
teza de doctorat era pe jumătate revizuită, 
şi dacă Curtis va fi numit decan ea avea 
mari şanse să ocupe un post bun. 

Din când în când îl vedea pe Jake de la 
distanţă, plimbându-se prin campus sau 
discutând cu un grup de studenţi, şi de 
fiecare dată inima i-o lua razna, stomacul 
său parcă se simţea lovit, beregata i se 
îneca. Chiar şi asta îi mai trecu după un 
timp şi cum îl vedea foarte rar, în cele din 


urmă se convinse că nu-i mai păsa de el. 

La începutul lui februarie, zăcu câteva 
zile cu o gripă uşoară. Deşi nu avea febră 
mare, s-a simţit destul de rău încât să nu se 
ducă la ore şi la cina obişnuită de joi seara 
cu prietenele ei. 

Următoarea după-amiază, Kate trecu pe 
la ea cu un borcan de supă de pui făcută în 
casă, şi o predică aspră despre grija de 
propria persoană. 

— De ce nu eşti în pat? întrebă ea sever 
când Claire îi deschise uşa, complet 
îmbrăcată. 

Claire râse. 

— Pentru că nu sunt atât de bolnavă. 

Kate îi puse o mână pe frunte. 

— Păi nu pari să ai febră, admise ea. 

— Vezi? '[i-am spus. Mă odihnesc în 
weekend şi luni o să fiu bine. Nu m-am 
simţit prea rău, de fapt. Trebuie să fie un 
microb ciudat. Doar că am  greţuri 
dimineaţa când mă scol. Claire porni spre 
bucătărie. Ce zici de o ceaşcă de cafea? 
întrebă ea peste umăr. 

Tocmai pusese supa în frigider când se 
întoarse şi o văzu pe Kate care o urmase în 
bucătărie.  Stătea în prag,  privind-o 


încruntată şi gânditoare. 

— Ei bine? spuse Claire, îndreptându-se. 
Vrei cafeaua aia sau nu? 

Kate veni încet spre ea, privind-o cu 
atenţie de sus în jos. 

— Te-ai îngrăşat puţin în ultimul timp? 
întrebă ea. 

— Da, poate puţin, admise Claire 
vinovată. 

— Şi ţi-e râu numai dimineaţa? 

— Da. E ciudat... Se opri când văzu 
expresia de pe faţa prietenei sale. Kate, ce 
nu e în regulă? 

— Claire, e posibil să fii însărcinată? 

Brusc îşi dădu seama. În timp ce 
revelaţia groaznică o lovi, ea îşi aminti alte 
simptome ciudate care o miraseră în 
ultimele săptămâni. Cum de nu şi-a dat 
seama? Singura noapte pe care o petrecuse 
cu Jake fusese atât de bine ştearsă din 
memoria ei încât o asemenea posibilitate nu 
i-a trecut niciodată prin cap. 

Ea o privi pe Kate oripilată, apoi cu un 
geamăt sonor se împletici orbeşte spre un 
scaun, se aşeză încet şi-şi îngropă faţa în 
mâini. 

— Acum, ascultă, spuse Kate aspru. Se 


aşeză lângă Claire şi-i puse un braţ după 
umeri. Nu intra în panică. 

Primul lucru pe care trebuie să-l faci e 
să te duci la un doctor şi să te asiguri. Se 
opri pentru o clipă, apoi continuă pe un ton 
mai blând: Exista o posibilitate, deci? 

Claire îşi ridică ochii şi privi trist la 
prietena ei. Întreaga ei lume se prăbuşea. 
Tot ce putea face era să dea din cap, apoi 
izbucni în lacrimi. 

x 

Când doctorul îi confirmă temerile cele 
mai mari câteva zile mai târziu, Claire era 
ameţită de neîncredere şi cuprinsă de 
panică, incapabilă să se descurce cu lucrul 
teribil care i se întâmplase. Apoi, după o zi 
sau două, când se calmă, îşi dădu seama că 
are de făcut nişte planuri. 

Primul lucru, desigur, era să se 
hotărască dacă să păstreze sarcina. Avortul 
era legal acum, şi nu ar fi fost nicio 
problemă. Dar ea respinse această 
alternativă pe loc. Pentru ea, viaţa pe care o 
purta era deja o fiinţă umană, cu o întreagă 
ereditate programată în genele şi 
cromozomii ei, din momentul concepţiei. 

Atunci ce? Adopţie? Nu putea îndura 


gândul să-şi dea copilul să-l crească 
altcineva. Va trebui s-o facă singură. 

Alte femei o făceau. Nu mai era 
stigmatul care fusese. Işi putea aminti cel 
puţin două alte asistente la colegiu care 
erau mame singure. Se putea descurca şi 
ea. 

Doctorul îi prescrise medicamente 
pentru răul de dimineaţă, aşa că cel puţin 
putea să continue să predea. 

Nimeni n-ar fi aflat, câteva luni. Şi până 
atunci poate că ea însăşi se va fi obişnuit cu 
ideea. 

Kate era minunată, petrecând lungi ore 
cu ea, discutând problema, asigurându-se 
că mânca,  ascultând-o plângând. Ele 
ajunseră să se certe doar o dată, la o 
săptămână după vizita lui Claire la doctor. 

Erau în bucătăria lui Claire, bând cafea 
într-o seară, şi tocmai trecuseră prin 
întregul noian de alternative pentru cea de- 
a suta oară - avort, adopţie, să păstreze 
copilul - când, deodată, Kate spuse: 

— Ştii, Claire, cred că trebuie să-i spui 
lui Jake. 

Claire se întoarse şi o privi îngrozită. 

— Niciodată! strigă ea. Nu vreau ca el să 


afle. 

— Ei bine, nu văd de ce nu. La naiba, e 
responsabilitatea lui, de asemenea. Şi în 
plus, are dreptul să ştie. 

— Nu are noi un drept, spuse Claire, 
fermă. Sau vreo responsabilitate în 
problema asta. Ştiam ce fac, şi ştiam ce fel 
de bărbat este. In plus, ce ar putea face el? 

Kate dădu din umeri neajutorată. 

— Nu ştiu. Poate să te ajute cu bani. 
Poate chiar să te ia de soţie. El s-ar putea să 
fie un afemeiat, dar nu mi se pare un bărbat 
complet iresponsabil. 

— O, haide, Kate. Omul e paranoic în ce 
priveşte căsnicia. Nu asta vreau, oricum. 
Mai degrabă mi-aş creşte copilul singură 
decât să forţez vreun bărbat într-o căsnicie 
lipsită de dragoste. 

— Dar trebuie să-i pese puţin de tine, 
sau asta nu s-ar fi întâmplat, sublinie Kate 
rezonabil. 

Claire râse amar. 

— O, lui i-a păsat. Orgoliul lui a fost 
flatat să cucerească ceea ce prietenii lui 
numesc „profesoara aisberg”, să adauge 
încă o muiere pe lista lui, ca să poată glumi 
cu prietenii. 


Kate se holbă la ea. 

— Muiere? Ea îşi scutură capul încet. 
Sincer, Claire, nu ştiu de unde scoţi 
termenii ăştia arhaici. Probabil din vreo 
carte. 

— Ştii foarte bine ce vreau să spun. 

— Şi câte „muieri” a dus el acasă să-i 
cunoască familia? 

Întrebă Kate. Asta nu înseamnă nimic? 

Brusc, conversaţia pe care o avusese cu 
sora lui Jake îi veni lui Claire în minte. 
Linda îi spusese că Jake niciodată nu 
adusese altă femeie acasă la ea. Apoi altă 
imagine urmă cu repeziciune, privirea lui 
ciudată, bântuită, din seara despărțirii lor. 

A fost ceva în ochii lui atunci, o indicație 
de vulnerabilitate teribilă, chiar durere, ca 
şi cum lui îi păsa de ea mai mult decât voia 
să admită şi îi părea într-adevăr rău s-o 
piardă. 

Dar respinse amintirea instantaneu. El 
poate că a fost rănit în noaptea aceea, dar 
asta numai pentru că una din aventurile lui 
amoroase îl părăsise. Şi chiar în clipa 
următoare, când el a fost de acord cueacă 
e mai bine să se despartă, privirea de 
uşurare de pe faţa lui era de neconfundat. 


— Nu, îi spuse ea lui Kate, nu înseamnă 
nimic. Omul e incapabil de emotie cinstită, 
şi nu vreau să mai aud despre asta. Mă voi 
descurca singură. O privi pe Kate aspru, 
avertizând-o: Nu vreau ca Jake să afle, Kate. 

— Dar el tot va afla în cele din urmă, 
Claire. 

— Ştiu asta, dar nu uita vechiul proverb, 
spuse ea peste umăr. Numai femeia ştie 
sigur. Lasă-l să creadă ce vrea, dar eu nu-i 
spun şi nu vreau ca tu s-o faci, oricum. 

x 


Se dovedi un februarie excepţional de 
rece, atât de rece încât ninsorile rămaseră 
pe pământ, îngheţate, chiar şi în intervalele 
însorite. 

Zilele de iarnă erau încă scurte, şi Claire 
găsi asta o binecuvântare. Deşi răul de 
dimineaţa îi trecu în cele din urmă, era atât 
de constant obosită în zilele acelea încât era 
fericită să cadă extenuată în pat înainte de 
zece noaptea. 

Intr-o seară de joi, la sfârşitul lui 
februarie, tocmai se aşezase la birou să 
corecteze testul pe care îl dăduse în ziua 
aceea, când cineva bătu la uşă. Se încruntă, 
întrebându-se cine ar fi putut să treacă la 


ora asta pe la ea. Era trecut de nouă şi 
jumătate şi după o cină târzie se schimbase 
deja pentru noapte. Părul îi era strâns într-o 
coadă lungă care-i cădea pe spate, faţa ei 
era trasă, şi nu se simţea dornică să 
întreţină vizitatorii. 

Când se auzi bătând din nou, mai intens 
de data asta, ea oftă adânc, îşi scoase 
ochelarii şi se ridică de la birou. 

Legându-şi halatul mai strâns în jurul 
taliei, se duse la uşă, verifică dacă lanţul era 
pus şi în pauza următoare dintre 
ciocănituri, întrebă: 

— Cine-i acolo? 

— Sunt eu, veni vocea lui Jake. Lasă-mă 
să intru. 

Trebuie să vorbim. 

— Nu! strigă ea. El era ultima persoană 
de pe pământ pe care ar fi vrut s-o vadă 
acum. 

— Haide, Claire, spuse el rugător. Nu 
stau mult. Vreau doar să vorbim. 

— Nu vreau să vorbesc cu tine, Jake. Nu 
avem ce să ne spunem. Acum, vrei te rog să 
pleci? 

Ea stătea lângă uşă, cu urechea pe ea. 
Fu o tăcere mormântală de cealaltă parte. 


Îşi tinu răsuflarea, sperând că el plecase, 
aşteptând să-i audă paşii. Apoi el vorbi din 
nou. 

— Dacă nu-mi dai drumul până număr 
până la trei, o să dărâm uşa. Fu o pauză 
scurtă. Unu, spuse el pe un ton ameninţător. 

Chiar voia s-o facă. Era perfect capabil, 
atât fizic cât şi mental, să rupă uşa. Mintea 
ei o luă la goană. Ce vor spune vecinii? Va 
chema cineva poliţia? Să cheme ea poliţia? 

— Doi, se auzi vocea fermă. 

— O, în regulă, spuse ea. 

Desfăcu lanţul, apăsă clanţa şi deschise 
uşa. El stătu un moment privind-o sălbatic, 
cu faţa întunecată. Purta nişte blugi tociţi şi 
un cojoc de oaie cu gulerul ridicat. 

Fără un cuvânt, trecu pe lângă ea şi se 
duse în mijlocul sufrageriei. Stătea acolo, cu 
umerii lăsaţi, cu mâinile băgate în 
buzunarele jachetei, uitându-se la podea. 
Claire închise uşa şi se duse lângă el. 

— Ai cinci minute, spuse ea, şi apoi 
chem poliţia. 

El se întoarse cu faţa la ea, cu 
trăsăturile tensionate, livid. 

— Tocmai am descoperit micul tău 
secret, spuse el în cele din urmă. 


Ea privi în altă parte, muşcându-şi buza. 
O, Doamne! 

Era ultimul lucru pe care-l dorea. 
Oricum, ar fi aflat mai devreme sau mai 
târziu. El o privea, aşteptând. 

— În regulă, spuse ea ridicând din 
umeri. Acum ştii. 

Cum ai aflat? Trebuie că fusese Kate. 

El făcu un semn cu mâna în aer. 

— Asta nu contează. Ceea ce am venit 
aici să aflu e de ce dracu' nu mi-ai spus tu 
însăţi. 

— De ce ar fi trebuit să-ţi spun? 

El tresări vizibil şi-şi întoarse capul în 
altă parte, dar ea observă spasmul de 
durere momentan care îi  străbătu 
trăsăturile. Claire simţi un val brusc de 
simpatie pentru el, dar se controlă imediat. 
Nu avea niciun drept să intre aşa aici, 
cerând răspunsuri la întrebările lui. 

Când el o privi din nou, privirea se 
îmblânzise. Făcu un pas spre ea, cu o mână 
întinsă. 

— Nu crezi că am dreptul să ştiu că porţi 
copilul meu? 

Ea îşi ridică bărbia şi privi direct în ochii 
lui verzi, strălucitori. 


— Ce te face să fii aşa sigur că e copilul 
tău? 

Gura lui se deschise şi-şi smuci capul ca 
şi cum ar fi primit o lovitură fizică. 

— Vrei să spui că nu e? întrebă el. 
Pentru că dacă o spui, eşti o mincinoasă. Oi 
fi tâmpit în multe lucruri, Claire, dar pentru 
un lucru îmi pun viaţa la bătaie, că eram 
singurul bărbat din viaţa ta în clipa în care 
ai conceput acel copil. 

Ea nu avea răspuns la asta. Nu putea să- 
Il mintă şi era deja ruşinată de propria 
răutate. Deşi el s-ar fi putut să-i fi înşelat 
încrederea şi s-o fi făcut de râs printre 
prietenii lui, omul avea şi el sentimente. 
Suferea. Şi nu era o persoană rea sau 
vindicativă. 

— În regulă, spuse ea cu un oftat. Dar 
asta nu schimbă cu nimic situaţia. E totuşi 
problema mea, responsabilitatea mea. Nu 
mă aştept ca tu... 

El se întinse şi o apucă ferm de braţe. 

— E şi responsabilitatea mea, Claire, 
spuse el, privind adânc în ochii ei. Şi am de 
gând să mi-o asum. 

— Nu prea ai ce face, Jake, spuse ea 
obosită. Colegiul are servicii medicale 


excelente. Cred că mai târziu, dacă vrei să 
contribui cu ceva la întreţinere... 

— Nu vorbesc despre bani, spuse el 
aspru. Degetele lui i se înfipseră în braţe. 

— Atunci despre ce? 

— E doar un răspuns. Vreau să mă 
căsătoresc cu tine. 

— Vrei să ce? 

— M-ai auzit. Cred că trebuie să ne 
căsăâtorim. 

Dacă el nu i-ar fi ţinut braţele aşa de 
strâns, ea ar fi căzut. Era ultimul lucru la 
care se aştepta. Să se căsătorească cu el? 
Pentru un scurt moment, inima ei pluti. Apoi 
reveni cu picioarele pe pământ. 

— Nu poţi fi serios, spuse ea. 

— Sunt foarte serios. 

Ea îi zâmbi strâmb. 

— Ei bine, mulţumesc pentru ofertă, 
Jake. E generos din partea ta. Dar nici nu se 
pune problema. 

— De ce? i-o întoarse el. 

— De ce? Păi sunt o sută de motive. 

— Spune unul. 

— Ce sens are? Nu e posibil. 

— Ascultă, spuse el dându-i drumul, 
putem să stăm jos? 

Poate să bem puţin din coniacul tău? O 
conduse la canapea. Stai jos. Aduc eu 
coniacul. 

Când el dispăru în bucătărie, ea îşi dădu 
capul pe spate, închise ochii şi încercă să 


gândească. Dar zgomotul pe care el îl făcea 
zdrâăngănind prin dulapurile ei n-o lăsa, şi 
când Jake se întoarse, ea era încă ameţită. 

El avea doar un pahar, şi îl ridică. 

— Nu cred că ar trebui să bei alcool în 
situaţia ta, spuse el serios. Pot să-ţi fac o 
ceaşcă de ceai? Să-ţi aduc un pahar cu 
lapte? 

— Nu, mulţumesc, răspunse ea slab. 

Jake se aşeză lângă ea, confortabil, şi 
trase o înghiţitură bună de coniac. Apoi 
puse paharul pe măsuţa de cafea şi se 
întoarse spre ea, cu braţul întins pe 
speteaza canapelei. 

— Acum, iată ce cred eu că trebuie să 
facem, începu el. 

Trebuie să plec din oraş la prima oră a 
dimineţii. E o întâlnire importantă cu 
asociaţia pro fotbal din Dallas despre 
organizarea Super Bowl-ului în Seattle, la 
anul. 

Dar voi fi plecat doar două zile cel mult, 
şi imediat ce mă întorc ne căsătorim. Câteva 
zile în plus nu au importanţă, şi... 

— Jake! îl întrerupse ea. Vrei, te rog, să 
termini cu asta? 

El o privi surprins. 


— Ei bine, admit că mă mişc cam 
repede, dar trebuie să ne grăbim. Copilul nu 
trebuie să poarte un stigmat dinainte să se 
nască, nu-i aşa? 

— Jake, am încercat să-ţi spun. Nu pot 
să mă căsătoresc cu tine. 

— Ăsta e un nonsens. Poate că nu sunt 
cel mai bun din lume, sau noţiunea cuiva de 
soţ ideal, dar voi face tot ce voi putea. Şi 
cred că voi fi un tată bun. 

— Ascultă, Jake, înainte să mergi prea 
departe, vrei să-mi răspunzi la o întrebare? 

El dădu din cap. 

— Sigur. Care? 

— Aceasta. Dacă n-ar fi fost niciun copil, 
ai mai fi vrut să te căsâătoreşti cu mine? 

El se încruntă şi privi în altă parte. Fără 
un cuvânt, îşi ridică paharul şi luă încă o 
înghiţitură de coniac. Apoi băgă mâna în 
buzunar după ţigări, aprinse una şi puse 
chibritul folosit în scrumiera de pe masă. In 
cele din urmă, se întoarse spre ea. 

— Nu pot să răspund la întrebarea asta, 
Claire, spuse el grav. Căsătoria n-a fost 
niciodată o parte a planurilor mele pentru 
viaţă. N-am făcut niciun secret din asta, a 
fost clar de la început. 


— Atunci ce va însemna această 
căsătorie pentru tine? 

— Ei bine, spuse el dând din umeri, cred 
că lucrul important e să-i oferim copilului 
nostru un cămin stabil. 

Ea trebuia să întrebe. Adunându-şi tot 
curajul, ea spuse blând: 

— Dar despre mine, Jake. Ce simţi tu 
pentru mine? 

Îl putea vedea agitându-se în timp ce-şi 
schimba poziţia şi se apleca în faţă să stingă 
tigara pe jumătate fumată. 

— Nu trebuia să întrebi asta, spuse el în 
cele din urmă. 

Eram nebun după tine când eram 
împreună, ştii doar. 

Claire îşi închise ochii din nou, 
încercând să gândească. El n-o iubea, asta 
era clar. Într-un fel, avea dreptate. Poate că 
singurul lucru important era binele 
copilului. După Jake, el făcea ceea ce se 
cuvine, făcând o concesie enormă de dragul 
altei fiinţe umane, chiar dacă trebuia să 
renunţe la preţioasa lui libertate. 

Dar pentru cât timp? Şi va putea ea să 
tolereze când el va rătăci în patul altei 
femei? 


— Ce zici, Claire? întrebă el. Te 
căsătoreşti cu mine? 

Ea deschise ochii şi-l privi. 

— În regulă, Jake. Mă căsătoresc cu tine. 
Trebuia să se gândească la copil mai întâi, 
şi asta era singura alegere posibilă pe care 
o putea face. Dumnezeu s-o ajute dacă se 
dovedea alegerea greşită. 

— Bine, spuse el cu satisfacţie. N-o să-ţi 
pară rău. Îşi privi ceasul şi se ridică în 
picioare. Acum mai bine plec. 

Trebuie să-mi fac bagajele pentru 
călătorie, şi avionul meu pleacă la ora şase 
dimineaţa. 

El îşi luă coniacul, îl sorbi pe tot, apoi 
puse paharul pe masă. Înainte să plece, se 
aplecă s-o sărute uşor pe frunte. 

— O să fie în regulă, Claire, spuse el 
blând. O să vezi. 

Se îndreptă repede spre uşă, unde stătu 
un moment privind-o. 

— Te sun când mă întorc. Va fi duminică, 
sau luni cel târziu. Apoi ne vom căsători. 
Între timp, să nutreşti gânduri fericite. 

După ce plecă, încăperea păru brusc 
rece şi goală, şi Claire continuă să stea 
nemişcată pe canapeaua unde el o lăsase, 


încă ameţită. Încrederea lui calmă o liniştise 
cumva, dar acum îndoielile începură să se 
întoarcă. În cele din urmă, cu un oftat greu 
ea se ridică şi duse paharul şi scrumiera la 
bucătărie. 

Cel puţin tata va fi încântat, gândi ea, în 
timp ce le clătea în chiuvetă. Să-l aibă pe 
Jake Donovan ca ginere va fi considerată o 
lovitură printre prietenii lui. Şi el va fi un 
tată bun, avea dreptate. Dar ce fel de soţ va 
fi, ea nu putea să-şi imagineze. 

x 

Următoarea după-amiază, chiar după 
prânz, Claire plecă în insula Camano să-l 
vadă pe tatăl ei. Voia să-i spună veştile în 
persoană, şi nici măcar nu-l sunase să-i 
spună că vine. 

De când Jake plecase noaptea trecută, 
moralul ei se ridicase în aşa măsură încât, 
în timp ce conducea spre nord pe 
autostradă prin peisajul îngheţat, cu zăpada 
din ultima lună încă netopită, se simţea 
fericită, pentru prima dată după multe 
săptămâni. 

Nu era doar faptul că toate problemele 
ei practice vor fi soluționate de neaşteptata 
lui propunere de căsătorie, deşi asta era o 


uşurare enormă. Să crească un copil 
singură era O perspectivă mai 
înspăimântătoare decât recunoscuse. 

Dar mai mult - mult mai mult - va fi 
soţia bărbatului pe care-l iubea, pe care nu 
încetase niciodată să-l iubească. 

Claire o sunase pe Kate în dimineaţa 
aceea ca să-i spună. Îi datora asta după 
enormul ajutor şi sprijin pe care i le dăduse. 
Aşa cum se aştepta, Kate era mulţumită, dar 
o puse în gardă. 

— Sper doar că tu înţelegi exact în ce te 
bagi, Claire, spuse ea cu grijă. Vreau să 
spun, ai o inimă romantică. Mă tem doar că 
îţi ridici privirile prea sus şi te aştepţi de la 
el la mai mult decât are intenţia să dea. 

— Nu te teme, Kate. Poate că sunt 
romantică, dar cred că am doza mea de 
bun-simt, şi nu sunt chiar proastă. 

Crede-mă, intru în căsătoria asta cu 
ochii larg deschişi. E pentru copil, şi atât. 

Ea ştia, desigur, exact ce voia să spună 
Kate. Deşi oricine putea ghici cât de mult 
timp intenţiona Jake să-i rămână fidel, ea nu 
putea să nu spere că, dacă încerca din greu, 
ei vor putea avea o căsnicie adevărată. Nu 
abordase acest aspect deloc cu Jake 


noaptea trecută, şi nu avea de gând s-o facă 
nici în viitor. El nu o iubea, nu în felul cum îl 
iubea ea. Dar o plăcea, şi asta trebuia să 
ajungă. 

Autostrada era aproape goală astăzi din 
cauza vremii nesigure. Deşi soarele 
strălucea, se anunţase ninsoare pentru 
seara aceea şi Claire planificase să stea 
noaptea la tatăl ei, în speranța că aceasta se 
va opri. 

Trecuse pe lângă suburbiile din nordul 
oraşului şi se apropia de trecerea de nivel, 
în formă de trifoi, care o va scoate de pe 
autostradă pe drumul secundar ce ducea la 
insulă. 

Încetinind în timp ce o lua pe rampă, 
manevră cu grijă pe prima buclă a 
drumului. Apoi, direct în faţa ei, ochii îi fură 
atraşi de o licărire întunecată pe asfalt, 
chiar în dreptul curbei următoare. 

Dar înainte să-şi dea seama de originea 
acelei pete strălucitoare patina deja pe ea. 
Maşina începu să alunece, iar Claire se 
lupta să recapete controlul, frânând 
disperată şi rotind volanul. Maşina începu 
să se învârtească, şi ultimul lucru pe care-l 
văzu Claire fu balustrada de metal venind 


spre ea. Urmă o izbitură şi apoi se lăsă 
întunericul. 

x 

Părea că iese încet din tunelul întunecos 
spre lumina zilei. Treptat, în timp ce îşi 
recăpăta cunoştinţa, ochii ei se deschiseră. 
Ea stătea pe un pat ciudat, într-o cameră 
străină. Totul era alb şi era un miros 
înţepător de antiseptic în aerul cald, închis. 

Apoi îşi aminti. Gheaţa, maşina 
învârtindu-se, impactul.  Avusese un 
accident. 

Dar evident era vie. Îşi pipăi prudent 
muşchii, braţele, picioarele, umerii, spatele. 
Toate păreau în regulă. Îşi mişcă încet capul 
spre dreapta şi văzu o formă întunecoasă în 
lumina strălucitoare. Concentrându-şi 
privirea asupra ei, imaginea se limpezi 
treptat, într-o femeie stând lângă patul ei. 

— Ei bine, scumpo, cum te simţi? 

— Unde sunt? 

Sora chicoti. 

— Aceeaşi veche întrebare. Eşti în 
spitalul din Stanwood. Maşina ta a derapat 
pe o pată de gheaţă. 

— De când sunt aici? 

— De noaptea trecută. Azi e sâmbătă. Ai 


fost adusă ieri după-amiază devreme. 

— Cât de rău sunt lovită? 

Sora îi zâmbi încurajator şi o mângâie pe 
umăr. 

— Aproape că nu eşti lovită deloc. Din 
fericire aveai centura de siguranţă pusă, şi 
deşi ai fost scuturată zdravăn, nu ai nicio 
vătămare mai serioasă. Doar câteva vânătăi 
minore. 

— Ce înseamnă asta? Claire încercă să 
se ridice, şi camera începu imediat să se 
rotească. 

Sora îi împinse umerii uşor înapoi pe 
pat. 

— Ia-o uşurel. Nu încerca să te ridici sau 
să te dai jos din pat. Îl chem pe doctor. El îţi 
va răspunde la toate întrebările. 

După ce ea plecă, Claire închise ochii. 
Nu era lovită serios. Sora îi spusese asta şi 
ea nu ar fi minţit. Nimic nu părea rupt şi 
capul începea să i se limpezească. Dar 
copilul? Cât de rău putea fi cineva 
„scuturat” şi să susțină încă viața 
dinăuntru? 

În câteva minute un doctor foarte tânăr 
intră în camera ei. 

— Ei bine, domnişoară Talbot, cum vă 


simţiţi? 

— Mi-e bine, doctore. Dar vă rog, 
spuneţi-mi... 

— Doar o clipă, interveni el. Să vă 
consult întâi, apoi vă voi răspunde la 
întrebări. 

În timp ce el o palpa şi o asculta cu 
stetoscopul, îi testă reflexele şi-i puse 
lanterna în ochi, Claire încercă să-şi 
controleze frica. Atât doctorul cât şi sora 
erau puţin cam evazivi. 

— Ei bine, spuse el în cele din urmă, nu 
e comoţie, nu sunt leziuni interne. Toate îmi 
par în regulă. 

— Copilul, spuse ea nerăbdātoare. Ce e 
cu copilul? 

Imediat el deveni serios. 

— Mă tem că l-ai pierdut, spuse, 
uitându-se solemn la ea, apoi în grabă, 
adăugă: Dar dacă asta te consolează, 
oricum ai fi avortat. Un impact ca ăsta ar fi 
traumatizant în orice caz, şi chiar dacă ai fi 
reuşit să-l mai ţii încă o săptămână sau o 
lună, ai fi avut probleme. 

Apoi el se lumină. 

— Din fericire, sarcina ta era în faza de 
început, aşa că nu vei suferi deloc din 


pricina avortului. Şi eşti tânără. Nu există 
niciun motiv să nu ai copii sănătoşi în viitor. 
Aşa că, vezi, nu e sfârşitul lumii. 

Poate nu pentru tine, gândi ea amar, dar 
pentru mine ar putea fi. Luptându-se cu 
lacrimile, îl privi. 

— Vreau să mă duc acasă cât de curând 
posibil. Când pot să plec? 

— Peste vreo două zile. Pari în regulă 
acum, dar aş vrea să te ţin sub observaţie 
cel puţin douăzeci şi patru de ore. 

Azi era sâmbătă. Jake trebuia să se 
întoarcă mâine sau poimâine. Ea trebuia să 
fie acolo când el sosea. 

Incă o dată încercă să se ridice, şi de 
data asta reuşi să se sprijine în coate, doar 
cu o ameţeală uşoară. 

— Trebuie să merg acasă astăzi, spuse 
ea sec. E important. 

Doctorul o privi lung, evaluând-o, cu 
bărbia în mână. 

— Ar fi bine să mai stai o noapte. 

— Vă rog, spuse ea, trebuie să mă duc 
acasă acum. 

— Ei bine, spuse el ezitând, cred că va fi 
în ordine dacă te va lua cineva. N-ar trebui 
să încerci să conduci un timp. 


Şi vreau să-mi promiţi că te vei duce la 
control, la doctorul tău, peste o zi sau două, 
să ne asigurăm că totul e în regulă. 

x 

Kate şi Harold veniră în după-amiaza 
aceea s-o ducă acasă. Un front atmosferic 
cald se mutase în zonă în timpul nopții, 
transformând zăpada promisă în ploaie, şi 
deşi călătoria spre casă sub cerul cenușiu şi 
o răpăială stabilă, fu mohorâtă, cel puţin 
gheaţa se topise şi fu o călătorie rapidă. 

Kate rămase tăcută de-a lungul 
călătoriei, întrebările ei fiind oprite nu 
numai de prezenţa soţului ei, dar şi de felul 
scurt în care Claire o informase la telefon 
despre ce s-a întâmplat. Chiar şi ea părea 
să-şi dea seama că subiectul era închis. 

La apartament, Kate o ajută să intre, 
insistând tot timpul să se bage în pat şi 
oferindu-se să stea cu ea. Claire rezistă cu 
încăpățânare ambelor sugestii. 

— Sunt perfect în regulă, Kate, spuse ea. 
Apreciez că ai venit să mă iei astăzi. Eşti 
salvarea mea. N-aş fi putut să mai stau un 
minut în spitalul acela. Dar doctorul m-a 
asigurat că nu e nimic în neregulă, şi-l cred. 
Nu vreau să mă bag în pat şi chiar aş dori 


să fiu singură. O.K? 

— Sigur. Înţeleg. 

— Şi mulţumeşte-i lui Harold din nou din 
partea mea. 

Sper că nu i-am stricat weekendul. 

La uşă, înainte să plece, Kate puse o 
mână pe braţul lui Claire. 

— Îmi pare rău de copil, spuse ea încet. 
Dar poate e mai bine aşa. 

Lacrimi fierbinţi îi ardeau ochii lui 
Claire, şi ea ştia că ar fi cedat dacă ar fi 
vorbit despre asta acum, chiar şi cu Kate. 

— Ştiu, spuse Claire tremurând. Va fi în 
regulă. 

Când Kate plecă în cele din urmă şi 
Claire fu singură în apartamentul liniştit, se 
duse să facă o baie fierbinte. Toţi muşchii o 
dureau, şi încă se simţea puţin zdruncinată. 
În timp ce cada se umplea, ea îşi studie 
reflexia în oglinda de la baie. 

Părul îi era în dezordine, hainele 
mototolite, şi o cusătură i se desfăcuse la 
jachetă. În rest, era aceeaşi, doar puţin cam 
palidă. Nimic din durerea din inima ei nu se 
vedea. 

Îşi scoase hainele, şi în timp ce intra în 
baia aburindă, dădu drumul lacrimilor să 


curgă libere pentru prima dată după ce 
aflase pierderea. Se terminase acum. Toate 
planurile ei erau făcute praf. Nu va mai fi 
niciun copil pe care să-l iubească, şi nici 
căsătorie cu Jake. 

După baie, se întinse în pat şi imediat 
adormi profund. 

Se trezi mai târziu, în întuneric, şi-şi 
dădu seama că îi e foame. Îşi întinse cu grijă 
muşchii dureroşi, apoi cobori din pat, îşi 
puse un halat, şi merse în bucătărie să 
încălzească nişte supă. 

x 

Restul zilei de sâmbătă seara şi 
duminică dimineața Claire repetă discursul 
pe care avea să-l spună lui Jake. 

Nu va plânge, îşi promise. Nu voia să fie 
obiect de milă pentru nimeni, mai ales nu 
pentru el. Va fi calmă, chiar va încerca să fie 
veselă. Nu era sfârşitul lumii. Doar părea 
aşa. 

După un somn bun şi un mic dejun uşor, 
se simţea mai în putere. În dimineaţa aceea 
se îmbrăcase cu o pereche de pantaloni gri 
de flanelă şi o bluză de mătase în dungi, îşi 
periase părul şi-l prinsese cu o agrafă astfel 
că îi atârna pe spate, şi-şi dăduse cu puţin 


ruj. 

Când se auzi ciocănit la uşă, devreme în 
după-amiaza aceea, crezu că e probabil 
Kate. Jake spusese duminică sau luni, şi 
asta însemna duminică seara cel mai 
devreme. 

Când deschise uşa şi-l văzu pe Jake 
stând pe hol, toate discursurile ei repetate 
cu grijă îi zburară din minte. El era 
îmbrăcat cu un costum sobru, cu pardesiul 
pe braţ, părul fiindu-i umed de la lapoviţa 
care cădea afară. Ea putea doar să stea şi 
să-l privească. El arăta aşa de minunat, aşa 
de viu, aşa de real. 

— M-am întors, anunţă el cu un zâmbet. 

— Văd, spuse ea nesigură, şi deschise 
uşa mai mult. 

După ce intră, îşi aruncă pardesiul pe un 
scaun, apoi se întoarse spre ea şi o 
îmbrăţişă. 

— Vino încoace, spuse el. 

Ea privi în altă parte. 

— Jake, am ceva să-ţi spun. 

El se încruntă şi-şi lăsă braţele în jos. 

— Acuma să nu-mi spui că te-ai 
răzgândit şi nu vrei să te căsătoreşti. Am 
vorbit despre asta înainte să plec. De fapt, 


am plecat de la întâlnire mai devreme cu o 
zi. Nu vrem să întârziem. Făcu un pas spre 
ea. Ştii, Claire, cât am fost plecat, am avut o 
groază de timp să mă gândesc la toate, şi cu 
cât m-am gândit mai mult, cu atât mai 
emoţionat eram. Mi-a plăcut ideea să fiu 
tată, chiar de la început, dar e mai mult 
decât atât. Vreau să ştii că am toate 
intenţiile să fiu un soţ bun pentru tine, 
Claire, aşa că să nu te gândeşti să mă refuzi 
acum. 

Faţa lui era aşa de serioasă, întreaga lui 
înfăţişare atât de sinceră, şi Claire se abţinu 
să nu izbucnească în lacrimi. El se mai 
apropie cu un pas şi acum o privea. Un fel 
de lumină cum nu mai văzuse încă strălucea 
în ochii lui verzi. El arăta atât de fericit, atât 
de mulţumit cum se aranjaseră lucrurile, 
încât ea voia să cadă în braţele lui 
aşteptând să le simtă în jurul ei încă o dată, 
puternice, protectoare,  dătâtoare de 
siguranţă. 

Ea ar fi putut să meargă mai departe şi 
să se căsătorească cu el, iar el nu-şi va da 
seama. Nu trebuia să-i spună până când nu 
era totul făcut. El spusese că vrea să fie un 
soţ bun. Poate că asta va reuşi să-l ţină 


lângă ea. 

Dar ştia că nu-i poate face asta. Ce fel de 
căsnicie ar fi avut dacă era bazată pe o 
minciună? Ea îl voia din toată inima, îl voia 
mai mult decât îl dorise vreodată, dar 
trebuia să renunţe la el. Pentru că-l iubea, 
nu-l putea minţi. 

Cu toată puterea pe care o avea, Claire 
se dădu înapoi, inspiră adânc şi spuse: 

— Jake, vineri după-amiază, în drum 
spre insula Camano ca să-l vizitez pe tatăl 
meu, am avut un accident cu maşina. Am 
pierdut copilul. Nu trebuie să te mai 
căsătoreşti cu mine. 

El se retrase ca şi cum ea l-ar fi pălmuit. 
Faţa se întunecă de o durere bruscă. 
Deschise gura, dar niciun sunet nu ieşi. 
Apoi se întoarse şi merse încet spre 
fereastră. 

Stătu acolo mult timp, cu umerii căzuţi, 
cu mâinile în buzunare, privind la ploaia 
rece şi sumbră. 

— Ştiu ce trebuie să simţi, spuse ea în 
şoaptă. Şi eu am fost dezamăgită. 

El se întoarse şi distanţa dintre ei, de 
abia trei metri, părea ca trei kilometri. 

— Te simţi bine? întrebă el în cele din 


urmă. 

— O, da. Doar puţin zdruncinată. 
Doctorul a spus că sarcina nu era avansată, 
aşa că nu voi suferi alte efecte. 

— Ei bine, asta e o uşurare. Dar îmi pare 
aşa de rău, Claire, de copil. El îi zâmbi 
strâmb şi-şi legănă capul încet, dintr-o parte 
în alta. Abia aşteptam să fiu tată. 

— Ei bine, încă mai ai timp, Jake, spuse 
ea. Apoi râse nervos şi continuă: 
Bineînţeles, acum nu mai e niciun motiv să 
ne căsătorim. 

— Nu, spuse el. Cred că nu. 

El privi în altă parte, ca şi cum subiectul 
l-ar fi jenat, şi stomacul lui Claire se strânse 
de durere. El stătu privind podeaua câteva 
momente, apoi merse încet spre scaunul 
unde îşi aruncase pardesiul şi-l ridică. 

— Dacă nu mai ai nevoie de mine, cred 
că o să plec, atunci. Am venit aici direct de 
la aeroport şi mă simt ca un sac de praf. Aş 
vrea să mă duc acasă şi să mă curâţ. 
=~ — Da, bineînţeles, spuse ea repede. 
Inţeleg. 

El ridică stângaci o mână în aer. 

— Atunci, ne mai vedem. 

Şi cu asta plecă, afară din apartament şi 


afară din viaţa ei. Cum ea stătea acolo, 
ascultându-i paşii pierzându-se pe hol, o 
gheară rece îi strânse inima. Se simţea aşa 
de singură. 

x 

Nu trecură zece minute şi el se întoarse. 
Claire era atât de deprimată de felul cum 
plecase el aşa brusc, încât nici nu se 
gândise să pună lanţul la uşă, şi el pur şi 
simplu năvăli înăuntru. 

— Jake! spuse ea alarmată. Ce e? 

El stătea acolo rigid, cu braţele 
încrucişate pe piept, cu picioarele lungi 
depărtate, privind-o. Ea îşi duse mâna la 
gât. O blama el pentru că i-a pierdut 
copilul? 

— Uite ce e, Claire. El ezită, apoi, cu o 
voce puternică şi fermă plină de hotărâre, 
spuse: Vreau să te iau de soţie oricum, cu 
sau fără copil. 

Faţa lui era inundată de culoare, şi o 
privea ciudat cu mirare şi blândeţe, ca şi 
cum era el însuşi uimit de anunţul lui clar. 

Claire bâjbâi în spatele ei după un 
sprijin. Ţinându-se de un braţ al canapelei, 
se lăsă încet pe ea şi-l privea, sigură că n-a 
înţeles bine ceea ce el tocmai spusese. Ori 


asta, ori el nu-şi dădea seama de faptul că 
nu mai era niciun copil. 

— Jake, nu cred că îţi dai seama ce spui. 
Ştiu că ai avut un şoc, că sperai să fii tată, 
dar s-a terminat. Nu vezi? 

Dintr-o mişcare rapidă, el ajunse până la 
canapea şi se aşeză lângă ea. Întinse mâna 
şi-i luă ambele mâini într-ale lui. 

— Ştiu exact ce spun, zise el, privind-o în 
ochi. Acum ascultă-mă. Nu spune nimic, 
doar ascultă. Admit că a fost o lovitură 
pentru mine să aflu c-ai pierdut copilul, 
chiar când începuse să-mi placă ideea. Şi 
admit că la început nu eram chiar încântat 
la gândul să renunţ la libertatea mea. 

— Înţeleg asta, Jake, şi am apreciat... El 
puse un deget pe gura ei, făcând-o să tacă. 

— Aşteaptă o clipă. Vreau să spun asta 
cum trebuie. El se încruntă, apoi continuă: 
Abia după ce am plecat de aici acum câteva 
minute şi începusem să merg spre maşină, 
mi-am dat seama. Copii mai pot avea, m-am 
gândit. Dar Claire e numai una. 

La vorbele lui, inima lui Claire pluti, dar 
în clipa următoare instinctele ei de 
autoapărare învinseră şi ea se întoarse la 
realitate cu brutalitate. Una era să rişte o 


căsnicie cu acest bărbat de dragul unui 
copil nenăscut, şi cu totul altceva acum, că 
acest stimulent puternic nu mai exista. 

— Jake, spuse ea, nu ştii ce vorbeşti. Ai 
spus-o tu însuţi de o sută de ori. Nu eşti 
făcut pentru căsătorie. 

— Nu eram, răspunse el prompt. Până 
te-am cunoscut. 

Imi plăcea viaţa mea cum era, nu am 
făcut niciodată un secret din asta. Dar apoi 
ai apărut tu, şi n-am cunoscut niciodată o 
femeie ca tine. Când ne-am despărţit în 
seara aceea, era ca şi cum o lumină pleca 
din viaţa mea, şi am început să-mi dau 
seama cât de goală şi lipsită de sens a fost 
existenţa mea înainte să te cunosc. 

Se întinse spre ea, dar Claire se trase 
înapoi, nefiind încă convinsă că el vorbea 
serios. Era prea multă istorie, prea multe 
dureri în trecut, ca ea să depăşească orice 
obstacol într-o clipă. Nu-i putea permite s-o 
împingă la un angajament de care 
amândurora să le pară apoi rău. Ar fi fost 
prea crud dacă ea ar fi început să spere 
acum, doar ca el să se răzgândească mai 
târziu. 

Claire se ridică în picioare şi-l privi. 


— Jake, eşti supărat. Nu ştii ce spui. 
Cred că ar trebui să pleci acum. Mai 
gândeşte-te câteva zile, apoi, dacă vrei... 

— Nu! spuse el tare şi ferm. Se ridică şi 
o luă de umeri. 

Nu e nimic de gândit. Nu e un impuls de 
moment, nu e din cauză că sunt supărat. 

Ea îşi întoarse capul în altă parte, 
incapabilă să-i facă faţă, dar cum el o trăgea 
mai aproape, o căldură familiară începu s-o 
cuprindă. Dacă n-ar fi ţinut atât de mult la 
el! 

Dacă el n-ar fi avut puterea asta asupra 
ei! 

— Jake, prea multe s-au întâmplat în 
trecut ca să mă faci acum să cred că vrei să 
te stabileşti cu o singură femeie. 

Sunt o mulţime de răni de vindecat, şi o 
mulţime de neînţelegeri. 

— Cred că ştiu despre ce vorbeşti. E 
conversaţia aia blestemată pe care ai auzit- 
o în bar în seara aceea. Ei bine, doar ca să 
ştii, următoarea zi am făcut cunoscut în 
mod explicit că Claire Talbot nu era subiect 
de bârfă pentru banda aia de perverşi. Nu 
va trebui să-ţi mai faci griji pentru asta. El o 
tinu la lungimea braţului şi o privi sincer. 


Mai e ceva ce ar trebui să-ţi spun, ce te- 
ar ajuta să înţelegi, spuse el rar. Ceva ce 
probabil nu ştii despre mine. Am fost 
căsătorit o dată, foarte puţin, chiar după ce 
am terminat facultatea. 

N-a ţinut. Eram nişte puşti de fapt, şi 
niciunul nu era pregătit pentru căsătorie. 
Probabil eu am fost mai mult de vină. Jucam 
fotbal profesionist atunci şi eram 
impresionat de propria mea importanţă. Nu 
mi-am dat seama că ea avea nevoie de mai 
multă atenţie decât voiam eu să-i dau. 

Claire ascultă povestea, la fel cum i-o 
spusese sora lui, dar că în versiunea lui Jake 
el îşi lua vina asupra lui, fără să menţioneze 
faptul că soţia lui îl înşelase cu alţi bărbaţi. 

— Oricum, continuă el, această 
experienţă nu doar m-a deziluzionat, dar 
chiar atunci cariera mea a ajuns la apogeu, 
şi orgoliul meu era satisfăcut să fiu urmărit 
de toate tinerele suportere care urmează 
echipele prin ţară, oferindu-se pe tavă 
jucătorilor. Chiar atunci când am părăsit 
terenul, cu câţiva ani în urmă, erau încă 
destule ocazii. Nu sunt mândru de faptul că 
am profitat de asta, dar mi s-a urât după o 
vreme. Dădu din umeri. Nu pretind că am 


trăit ca un călugăr după asta, dar am 
devenit mai selectiv. Problema era că îmi 
construisem o reputaţie greu de distrus, şi 
prietenii mei se aşteptau de la mine la 
lucruri care nu mă mai interesau. 

— Ce e cu Shirley? 

— Ti-am spus adevărul despre asta. 
Shirley e o veche prietenă, şi asta-i tot. Ea 
are propria ei reputaţie de respectat, şi ne 
facem favoruri ocazional. Şi dacă-ţi aduci 
aminte, în seara aceea când am plecat din 
bar cu ea, m-am întors în momentul când ai 
fost atacată în parcare. 

Claire fusese atât de speriată în noaptea 
aceea, încât uitase că el a fost cu Shirley cu 
mai puţin de o jumătate de oră înainte să se 
întâmple. 

Pentru prima dată, ea începu să creadă 
că el era sincer când spunea că tot vrea să 
se căsătorească cu ea. Putea îndrăzni să 
spere? îi era greu să se gândească, cu 
mâinile lui mişcându-i-se pe spate, faţa lui 
aşa de aproape de a ei, mirosul lui puternic 
masculin, corpul tare apăsat pe alei. 

El îi luă faţa în mâinile lui. 

— Ştiu că nu prea ai motive să ai 
încredere în mine şi îmi dau seama că te-am 


rănit în trecut, dar majoritatea erau 
neînţelegeri, şi îţi jur că nu te-am minţit 
niciodată. 

Cu excepţia, adăugă el rânjind, unui 
singur lucru. 

Claire se încordă. 

— Şi care e ăla? 

El o trase mai aproape şi-şi puse gura la 
urechea ei. 

— Că te iubesc, şopti el. Apoi îşi trase 
capul înapoi şi privi în ochii ei. E prima dată 
când spun asta unei femei. 

Şi al dracului să fiu dacă nu a fost atât 
de greu pe cât credeam că va fi. Se aplecă 
s-o sărute scurt pe gură. Te iubesc, spuse 
din nou, cu voce tare. Dragă Claire, 
minunata mea Claire, te iubesc. Apoi deveni 
serios. Pot măcar spera că vei putea să mă 
iubeşti puţin? Că poţi încerca să uiţi 
neînțelegerile din trecut? Îţi jur că poţi să ai 
încredere că îţi voi fi fidel pentru totdeauna. 
Ştiu ce vreau acum, şi o să fac orice pentru 
asta. 

— O, Jake, mereu te-am iubit! exclamă 
ea în cele din urmă. Îşi aruncă braţele în 
jurul gâtului lui şi îl trase spre ea. 

Gura lui cobori pe a ei într-un sărut 


tandru, buzele lui mişcându-se dulce pe 
gura ei. În timp ce tensiunea creştea între 
ei, ea îşi alungă ultima inhibiţie şi îşi lăsă 
mâinile să umble libere în părul lui 
întunecat şi aspru, în jos pe umerii largi, să 
se odihnească pe pieptul lui tare, musculos, 
unde-i putea simţi bătăile inimii. 

O duse la canapea şi o trase jos lângă el. 
Când se întinse după ea, Claire se scufundă 
bucuroasă în braţele lui. 

— Jake, e ceva ce nu înţeleg, spuse ea. 
Dacă chiar îţi păsa de mine, de ce ai fost de 
acord aşa de uşor când ţi-am spus că nu 
vreau să ne mai vedem? Păreai atât de 
uşurat încât am bănuit că asta voiai şi tu. 

El îşi ridică sprâncenele. 

— Eram îngrozit de tine, de aceea. 

— Îngrozit?! exclamă ea. De mine? 

El dădu trist din cap. 

— Ştiam că mi-ai intrat sub piele şi că 
eram în real pericol să mă îndrăgostesc de 
tine. Atunci, nu numai că nu voiam să 
renunţ la preţioasa mea libertate, dar şi mai 
înspăimântător mi se părea riscul unei 
căsătorii nereuşite din nou. El zâmbi. Şi 
cunoscându-te, ştiam de asemenea că 
trebuia să fie căsătorie sau nimic. Fii 


sinceră, acum, ştii foarte bine că nu ai fi fost 
fericită cu o aventură. 

— Nu, spuse ea rar, probabil ai avut 
dreptate. Aşa gândeam la momentul 
respectiv, dar nu ştiu cât timp aş fi tolerat 
asta. 

— Ei bine, spuse el dând din umeri, şi eu 
am simţit la fel. Eşti un om serios, Claire, un 
om adevărat, şi te văd fidelă pentru restul 
vieţii mele. 

El o sărută, şi cum mâinile lui începură 
să se mişte doritoare pe curbele corpului ei, 
un gând încăpățânat îi apăru în minte. 
Faimosul plan de joc al lui Jake Donovan se 
întorsese împotriva lui în cele din urmă. Ea 
nu putu să nu chicotească sub buzele lui. 

El ridică ochii. 

— Ce e aşa de amuzant? 

— Nimic, dragă, spuse ea, aruncându-şi 
braţele în jurul gâtului lui şi dându-i capul 
pe spate. Nimic. 


Sfârşit 


